യാത്രയയപ്പിന് കിട്ടിയ മാങ്കോസ്റ്റിന് തൈയാണ് തുടക്കം; വിരമിച്ചപ്പോള് 70 സെന്‍റ് വാങ്ങി പഴത്തോട്ടമുണ്ടാക്കിയ കോഴിക്കോട്ടുകാരന് - ദ് ബെറ്റർ ഇൻഡ്യ\nവിളഞ്ഞ് നില്‍ക്കുന്ന ബറാബയും മാങ്കോസ്റ്റിനും മധുരമൂറുന്ന റംബൂട്ടാനും, പുലാസാനുമെല്ലാം കാണുമ്പോള് മലേഷ്യന് പഴക്കാടുകളില് ചെന്നപോലെ.\nനീണ്ട കാലത്തെ സേവനത്തിനു ശേഷം സര്‍ക്കാര് സര്‍വ്വീസില് നിന്നു വിരമിക്കുമ്പോള് ‘ഇനിയെന്ത്’ എന്നൊരു കണ്‍ഫ്യൂഷന് രാജന് മാമ്പറ്റയ്ക്കുണ്ടായിരുന്നില്ല.\n“റിട്ടയര്‍മെന്‍റിനു ശേഷം എന്തായിരിക്കണം ചെയ്യേണ്ടതെന്ന് മുന്നേ ഞാന് പദ്ധതിയിട്ടിരുന്നു,” കോഴിക്കോട് മുക്കംകാരനായ രാജന് മാമ്പറ്റ (നാട്ടുകാരുടെ മാമ്പറ്റ മാഷ്) പറയുന്നു.\n“പരമ്പരാഗത കര്‍ഷക കുടുംബമാണ് എന്‍റേത്. അച്ഛന് നല്ലയൊരു കൃഷിക്കാരനായിരുന്നു.” പോരാത്തതിന് കൃഷി ഓഫീസിലെ ജോലിയും. മുഴുവന് സമയ കര്‍ഷകനാവാന് അദ്ദേഹത്തിന് പ്രത്യേകിച്ച് മുന്നൊരുക്കമൊന്നും വേണ്ടായിരുന്നു.\nവീടിരിക്കുന്ന വസ്തുവില് പച്ചക്കറികൃഷി നേരത്തേ ഉണ്ടായിരുന്നു. ജോലിയില് നിന്ന് വിരമിച്ചപ്പോള് അവിടെ ഒരു പഴത്തോട്ടവും തഴച്ചു.\n“വീടിന്‍റെ പരിസരത്താണ് ആദ്യം പഴച്ചെടികള് നട്ടത്. കൃഷിയിറക്കുന്ന മണ്ണ്, ചെയ്യുന്ന വളം ഇവയെല്ലാം കൃഷിയെ നന്നായി ബാധിച്ചേക്കാം. അതുകൊണ്ട് വളരെ സൂക്ഷിച്ചാണ് തുടങ്ങിയത്. ഞാന് ഉദേശിച്ചതിലും കൂടുതല് വിളവ് ലഭിച്ചു.” അതോടെ അദ്ദേഹത്തിന്‍റെ ആവേശം ഇരട്ടിച്ചു. കൂടുതല് ഭൂമി വാങ്ങി പഴത്തോട്ടം വ്യാപിപ്പിച്ചു.\n2011-ല് സര്‍വീസില് നിന്ന് വിരമിക്കുമ്പോള് സഹപ്രവര്‍ത്തകര് ഉപഹാരമായായി നല്‍കിയ മാങ്കോസ്റ്റിന് തൈകളാണ് അദ്ദേഹത്തെ പഴകൃഷിയേക്ക് ആകര്‍ഷിപ്പിച്ചത്. മാങ്കോസ്റ്റിന് വളര്‍ന്ന് കായ്കള് ഉണ്ടായപ്പോള് മറ്റ് പഴച്ചെടികളും പരീക്ഷിക്കാന് തുടങ്ങി. വീടിന് ചുറ്റും പഴച്ചെടികളാല് നിറഞ്ഞു. അപ്പോള് കൂടരഞ്ഞി പഞ്ചായത്തിലെ പൂവാറംതോടില് 70 സെന്‍റ് സ്ഥലം വാങ്ങി അവിടെയും ഫലവൃക്ഷങ്ങള് നട്ടു.\nകേരളത്തിലെ കാലാവസ്ഥയ്ക്ക് യോജിക്കുന്ന വിദേശ പഴമരങ്ങളുടെ ഏദന്‍തോട്ടം. കേട്ടാല് അവിടേക്കൊരു യാത്ര പോയാലോയെന്ന് ഏതൊരാള്‍ക്കും തോന്നാം. വിളഞ്ഞ് നില്‍ക്കുന്ന ബറാബയും മാങ്കോസ്റ്റിനും മധുരമൂറുന്ന റംബൂട്ടാനും, പുലാസാനുമെല്ലാം കാണുമ്പോള് മലേഷ്യന് പഴക്കാടുകളില് ചെന്നപോലെ.\nരാജന് മാമ്പറ്റ പഴത്തോട്ടത്തില്\nബറാബ ആണ് ഇദ്ദേഹത്തിന്‍റെ കൃഷിത്തോട്ടത്തിലെ പ്രധാന ഇനം. പുലാസാന്‍റെ ഇരുണ്ട ബ്രൗണ് നിറത്തിലുള്ള പഴവും ഏറെ രുചികരമാണ്. തലച്ചോറിന്‍റെയും ഹൃദയത്തിന്‍റെയും പ്രവര്‍ത്തനം സുഗമമാക്കാനും രോഗപ്രതിരോധശേഷി വര്‍ദ്ധിപ്പിക്കാനും ഈ പഴത്തിന് കഴിയുമെന്ന് മാഷ് പറയുന്നു.\nബറാബയ്ക്കാണ് ആവശ്യക്കാര് കൂടുതല് വരുന്നതെന്ന് രാജന് പറയുന്നു. ഈ ട്രോപ്പിക്കല് അമേരിക്കന് പഴം ഇവിടെ സമൃദ്ധമായുണ്ട്.\n”മിതശീതോഷ്ണ മേഖലയായതിനാല് അത്തരം കാലാവസ്ഥയില് വളരുന്ന എല്ലാ മരങ്ങളും കേരളത്തിലും വളരും. ഡ്രാഗണ് ഫ്രൂട്ടാണ് ഇവിടുത്തെ മറ്റൊരു ആകര്‍ഷണം. വിവിധ ഇനം ചാമ്പ, ലിച്ചി, സപ്പോട്ട, ദുരിയാന്, നെല്ലി, ചതുരനെല്ലി, സ്വീറ്റ് ഓറഞ്ച്, ഞാവല്, നോനി ഇവയും തോട്ടത്തിലുണ്ട്.\n“മാത്രമല്ല കൃഷി വകുപ്പിലായിരുന്നതുകൊണ്ട് മികച്ച ഫലം നല്‍കുന്ന തൈകള് കണ്ടെത്താന് കഴിയുന്നുണ്ട്. കാടിനോട് ചേര്‍ന്ന പ്രദേശമാണെങ്കിലും പന്നി ശല്യം നന്നേ കുറവാണ്. അതുകൊണ്ട് സമ്മിശ്ര കൃഷി എന്ന നിലയില് മരച്ചീനി, ചേന, കാച്ചില് തുടങ്ങിയവയും കിഴങ്ങിനങ്ങളും പച്ചക്കറികളും ഇവിടെ കൃഷി ചെയ്യുന്നുണ്ട്,” അദ്ദേഹം പറഞ്ഞു.\n(60 സെന്‍റില് 700-ലധികം കാലുകളില് ഡ്രാഗണ്‍ഫ്രൂട്ട് വളര്‍ത്തുന്ന കര്‍ഷകനെ പരിചയപ്പെടാം)\nവിദേശികളായ പഴമരങ്ങള് ധാരാളമുണ്ടെങ്കിലും ഈ തോട്ടത്തിനഴകായി തനി നാടന് പഴങ്ങളും യഥേഷ്ടമുണ്ട്. ചെമ്പടാക്ക്, തേന് വരിക്ക ,മുട്ടന് വരിക്ക അങ്ങനെ വിവിധ ഇനം പ്ലാവുകള്, നാടന് ഇനങ്ങള് ഉള്‍പ്പടെയുള്ള മാവിനങ്ങള്, പലതരം പപ്പായകള്, പേര ,പാഷന്‍ഫ്രൂട്ട് എന്നിവയും കൊണ്ട് ഒരു മധുരപലഹാര പൊതി തന്നെയാണ് ഈ തോട്ടം.\nകൂടാതെ അര്‍ജന്‍റീനിയന് പീനട്ട് ബട്ടര് ഫ്രൂട്ട്, മധുരനാരങ്ങ, എഗ്ഗ് ഫ്രൂട്ട്, സപ്പോട്ട എന്നിവയും ഇവിടെ വിളഞ്ഞ് നില്‍ക്കുന്നുണ്ട്. തികച്ചും ജൈവരീതിയിലാണ് കൃഷി. തോട്ടത്തില് നിന്ന് തന്നെയാണ് രാജന് പഴങ്ങള് ആവശ്യക്കാര്‍ക്ക് നല്‍കുന്നത്. വിപണിയിലെത്തിക്കാറില്ലെന്ന് ചുരുക്കം. പഴങ്ങള് കൂടാതെ കാപ്പി, വിവിധ തരം കുറ്റി കുരുമുളകുകള്, പ്രമേഹ രോഗികള്‍ക്ക് ഫലപ്രദമെന്ന് പറയപ്പെടുന്ന സ്റ്റീവിയ (മധുര തുളസി), ജാതി, കാന്താരി മുളക് എന്നിവയും രാജന്‍റെ തോട്ടത്തിലുണ്ട്.\n”കൃഷി വകുപ്പില് ജോലിയുള്ള കാലത്തും വിരമിച്ച് കൃഷി തുടങ്ങിയ കാലത്തും ഞാന് നിരന്തരമായി പരാതികളും പരിദേവനങ്ങളും കേട്ടുകൊണ്ടിരിക്കുകയാണ്. ‘ഓ ഇവയൊന്നും കൃത്യമായി കിളിര്‍ക്കില്ല. അല്ലെങ്കില് പുഴുക്കുത്ത്, വാടിപ്പോകല്, വേരഴുകല്…’ അങ്ങനെ പല സങ്കടങ്ങള്. ‘ഇനി കായ് പിടിച്ചാലോ, വളഞ്ഞും പുളഞ്ഞുമൊക്കെ രണ്ടോ മൂന്നോ കായുണ്ടാകും മാഷേ, പിന്നെന്തിനാ ഈ പണിക്ക് , ചെടി മുരടിച്ചു പോകുന്നു, കഷ്ടപ്പാടു മാത്രം മിച്ചം.’\n“പക്ഷെ എനിക്ക് അത്തരക്കാരോട് പറയാനുള്ളത് മറ്റേതു മേഖലയും പോലെ കൃഷിയിലും നൂറു ശതമാനം ഡെഡിക്കേഷനുണ്ടെങ്കില് മാത്രമേ കൃഷി വിജയിക്കൂ എന്നതാണ്. ഇനി നിങ്ങളുടെ അടുക്കളത്തോട്ടത്തില് നിന്നും കുറച്ചു മാത്രമേ കിട്ടിയുള്ളുവെങ്കിലും ഒരു കുടുംബത്തിന് അതു ധാരാളം മതിയാകും,” കൃഷി ചെയ്യാന് ഇഷ്ടമുള്ളവരോട് അദ്ദേഹത്തിന്‍റെ ഉപദേശമാണിത്.\nസ്ഥലം, സൂര്യന്, വളം\nജൈവകൃഷി പ്രോത്സാഹിപ്പിക്കാനുള്ള ശ്രമങ്ങളില് വ്യാപൃതനാണ് ഈ മുന് കൃഷിവകുപ്പ് ഉദ്യോഗസ്ഥന്\n”കുറഞ്ഞത് ആറുമണിക്കൂറെങ്കിലും സൂര്യപ്രകാശം കിട്ടുന്ന സ്ഥലമായിരിക്കണം തെരഞ്ഞെടുക്കേണ്ടത്. വീടിന്‍റെ ബാല്‍ക്കണി, ഡോര് സ്റ്റെപ്പ്, ടെറസ്, മുറ്റത്തെ ഗാര്‍ഡനോടു ചേര്‍ന്ന സ്ഥലം എന്നുവേണ്ട എവിടെയും കൃഷി ചെയ്യാം. പച്ചക്കറികളില് ചില ഇനങ്ങള്‍ക്ക് സൂര്യപ്രകാശവും ചൂടും കൂടുതല് ആവശ്യമാണ്. പ്രത്യേകിച്ച് തക്കാളി, മുളക്, കുക്കുംബര്, പപ്പായ, ചെടി മുരിങ്ങ തുടങ്ങിയവയ്ക്ക്. ഈ വിളകള്‍ക്ക് പറ്റിയ സ്ഥലം തെരഞ്ഞെടുക്കണം.\nകോഴി വളമാണ് പ്രധാനമായും തോട്ടത്തിലെ ഫലവൃക്ഷങ്ങള്‍ക്ക് നല്‍കുന്നത്. കോഴി വളത്തിലെ വെള്ളം വാര്‍ന്നു പോകുന്നതിന് സമയം കൊടുക്കണം. കഴിഞ്ഞ വര്‍ഷത്തെ വളം സൂക്ഷിച്ചു വെച്ച് ഈവര്‍ഷം ഇട്ടുകൊടുത്താല് നല്ല വിളവ് കിട്ടും. ഇതുകൂടാതെ എല്ലുപൊടിയും ചാണകപ്പൊടിയും വളമായി ഉപയോഗിക്കുന്നു.\nവിരമിച്ച ശേഷം ജനകീയ ജൈവ കൃഷി പ്രോല്‍സാഹിപ്പിക്കുന്നതിന് വേണ്ടി രാജന് മാഷ് പ്രവര്‍ത്തനം ആരംഭിച്ചു. സ്വന്തമായി കൃഷി ചെയ്തുകൊണ്ടാണ് അദ്ദേഹം അതിന് തുടക്കം കുറിച്ചത്. സംയോജിത കൃഷി പ്രോല്‍സാഹിപ്പിക്കാനാണ് ശ്രമിക്കുന്നത്. അതായത് പച്ചക്കറി, പഴവര്‍ഗ്ഗ കൃഷിയോടൊപ്പം പശു, കോഴി, ആട്, മത്സ്യകൃഷി, നെല്ല് ഇവയെല്ലാം ഉള്‍ക്കൊള്ളിച്ചുകൊണ്ട് കൃഷി വിപുലീകരിക്കുന്നതില് രാജന് മാമ്പറ്റ ശ്രമിച്ചു കൊണ്ടിരിക്കുന്നു.\n“ഒരു കുടക്കീഴില് എല്ലാത്തരം കാര്‍ഷിക വിളകളും ലഭ്യമാകുകയാണെങ്കില് അത് നല്ലതല്ലേ. ഇത്തരത്തിലുള്ള പദ്ധതികള് നടപ്പിലാക്കിക്കൊണ്ട് വേണം മുന്നോട്ടു പോകാന്. പ്രധാന വിളകളോടൊപ്പം ഇടവിളയായി എന്തെങ്കിലുമൊക്കെ വര്‍ഷത്തില് രണ്ടോ മൂന്നോ തവണയെങ്കിലും പച്ചക്കറികള് നട്ടുവളര്‍ത്താന് നാട്ടുകാരുടെ ഇടയില് പദ്ധിതികള് തയ്യാറാക്കി കൊടുത്തുകൊണ്ടിരിക്കുകയാണ്,” അദ്ദേഹം വിശദമാക്കുന്നു.\nഇതൊക്കെ പറയുമ്പോഴും കാലാവസ്ഥ ചതിച്ചാല് കര്‍ഷകരുടെ നടുവൊടിയും. കഴിഞ്ഞ രണ്ട് വര്‍ഷങ്ങളിലേതുപോലെ ഓണവിപണി പ്രളയത്തിലും അതിവര്‍ഷത്തിലും ഒലിച്ചുപോയാല് പിന്നെ എന്തുചെയ്യും? അതുകൊണ്ട് ഓണവിപണി മാത്രം മുന്നില് കണ്ട് വിളയിറക്കരുതെന്ന് കര്‍ഷകരെ ബോധവല്‍ക്കരിക്കുകയാണ്.\n“പരിമിതമായ ഇടങ്ങളില് പോലും കൃഷിയുണ്ടാകണം. ഇതിലൂടെ ഒരു കാര്‍ഷിക സംസ്‌ക്കാരം നാം വളര്‍ത്തിയെടുക്കേണ്ടതുണ്ട്,” മാമ്പറ്റ മാഷ് പറയുന്നു. കോഴിക്കോട് ജില്ലയിലെ പുതുപ്പാടി, ഓമശേരി, കാരശ്ശേരി അങ്ങനെ പലയിടങ്ങളില് അദ്ദേഹം ജോലി ചെയ്തിരുന്നു.\nകൃഷിയില് നൂറു മേനി കൊയ്യുന്ന രാജന് മാഷിന് ഭാര്യ പ്രസന്നയുടെയും മക്കളായ പ്രബുല് രാജിന്‍റെയും ജിബില് രാജിന്‍റെയും പൂര്‍ണ പിന്തുണ എപ്പോഴുമുണ്ട് .\nമദ്രാസ് ഐ ഐ ടിയില് മാസം 60,000 രൂപ വരെ സ്റ്റൈപ്പന്‍ഡ് നേടി ഗവേഷണം നടത്താം: ഇപ്പോള് അപേക്ഷിക്കാം


ഡൽഹി കൂട്ടമരണത്തിൽ ദുരൂഹതകൾ അവസാനിക്കുന്നു; സി.സി.ടി.വി. ദൃശ്യങ്ങള് ലഭിച്ചു\nTHALSAMAYAM| Updated On:5July 2018 3:30 AM GMT | Location :\nന്യൂഡല്‍ഹി: വടക്കൻ ഡൽഹിയിലെ ബുറാരിയിൽ ഒരു കുടുംബത്തിലെ 11 പേരെ വീട്ടിനകത്ത് മരിച്ച നിലയിൽ കണ്ടെത്തിയ സംഭവത്തിൽ ദുരൂഹതകളകലുന്നു. കൂട്ടമരണം...\nന്യൂഡല്‍ഹി: വടക്കൻ ഡൽഹിയിലെ ബുറാരിയിൽ ഒരു കുടുംബത്തിലെ 11 പേരെ വീട്ടിനകത്ത് മരിച്ച നിലയിൽ കണ്ടെത്തിയ സംഭവത്തിൽ ദുരൂഹതകളകലുന്നു. കൂട്ടമരണം ആത്മഹത്യയെന്ന് സൂചിപ്പിക്കുന്ന സി.സി.ടി.വി. ദൃശ്യങ്ങള് പോലീസിന് ലഭിച്ചു. സംഭവത്തിൽ പുറത്തുനിന്നാര്‍ക്കും പങ്കില്ലെന്നാണ് പോലീസിന്റെ അനുമാനം.\nമരണത്തിന് കുടുംബാംഗങ്ങള് സന്നദ്ധരാണെന്ന് സൂചിപ്പിക്കുന്നതാണ് സി.സി.ടി.വി. ദൃശ്യങ്ങൾ. വീട്ടില്‍നിന്ന് കണ്ടെടുത്ത 11 ഡയറികളും കുറിപ്പുകളും ഇതിനുബലമേകുന്നു. കുടുംബാംഗങ്ങള് പുലര്‍ത്തിപ്പോന്ന വിശ്വാസത്തിന്റെ ഭാഗമായാണ് മരണമെന്ന് 11 വര്‍ഷമായി എഴുതിവരുന്ന ഡയറിക്കുറിപ്പുകള് തെളിയിക്കുന്നുവെന്നും പോലീസ് പറഞ്ഞു.\nശനിയാഴ്ച രാത്രി പത്തിന് നാരായണദേവിയുടെ മൂത്ത മരുമകള് അഞ്ച് സ്റ്റൂളുകള് വീട്ടിലേക്ക് കൊണ്ടുപോകുന്നത് ദൃശ്യങ്ങളില് വ്യക്തമാണ്. ഈ സ്റ്റൂളുകളാണ് ആത്മഹത്യാ സമയത്ത് ഉപയോഗിച്ചിരിക്കുന്നത്. കൈകള് കെട്ടിവരിഞ്ഞിരിക്കുന്ന കമ്പിവയറുകള് വീടിനു താഴെയുള്ള ഫര്‍ണിച്ചര് കടയില്‍നിന്ന് വീട്ടിലെത്തിച്ചത് ധ്രുവ്, ശിവം എന്നീ ആണ്‍കുട്ടികളാണ്. പത്തേകാലിനാണ് കുട്ടികള് വയറുകളുമായി വീട്ടിനുള്ളില് കയറിയത്. ഇവരുടെ കൈകള് അച്ഛനമ്മമാരാണ് കെട്ടിയത്. മരണത്തില് പിതാവ് രക്ഷകനായി എത്തുമെന്നും അതിലൂടെ അതീന്ദ്രിയ ശക്തി കൈവരിക്കാമെന്നുമായിരുന്നു നാരായണദേവിയുടെ മകന് ലളിതിന്റെ ഡയറിക്കുറിപ്പിലുള്ളതെന്നും പൊലീസ് പറഞ്ഞു.\nപത്തേമുക്കാലിന് 20 റൊട്ടികള് ധാബയിലെ ജീവനക്കാരന് വീട്ടിലെത്തിക്കുന്നതും ദൃശ്യങ്ങളിലുണ്ട്. 10.57-ന് നാരായണദേവിയുടെ മകന് ഭവനേഷ് വളര്‍ത്തുനായയുമായി പുറത്തിറങ്ങി. 11.04-ന് ഇദ്ദേഹം തിരിച്ചെത്തി. ഞായറാഴ്ച പുലര്‍ച്ചെ ഒന്നിനാണ് മരണം സംഭവിച്ചതെന്നാണ് കരുതുന്നത്. രാവിലെ അഞ്ചേമുക്കാലിനാണ് പാലുകൊണ്ടുവരുന്നയാളും അയല്‍ക്കാരും മൃതദേഹങ്ങള് കണ്ടത്.


‘സിനിമ പേരല്ല തീരുമാനമാണ്’…കൊറോണയും സിനിമയില് മുറുകുന്ന രാഷ്ട്രീയവും – celluloid\n‘സിനിമ പേരല്ല തീരുമാനമാണ്’…കൊറോണയും സിനിമയില് മുറുകുന്ന രാഷ്ട്രീയവും\nപുതിയ സിനിമകളുടെ ചിത്രീകരണം തുടങ്ങുന്നതിനെച്ചൊല്ലി മലയാള സിനിമയില് തര്‍ക്കം നിലനില്‍ക്കുന്നതിനിടെ നിരവധി സിനിമകളുടെ പ്രഖ്യാപനങ്ങള് നടക്കുന്നു. സിനിമാചിത്രീകരണം തുടങ്ങുന്നതുമായി ബന്ധപ്പെട്ട സംഘടനകളുടെ തീരുമാനത്തിലുള്ള വിയോജിപ്പുകളാണ് ധൃതിപ്പെട്ടുള്ള പ്രഖ്യാപനങ്ങള്‍ക്ക് പിന്നിലെന്നാണ് സൂചന. ‘ഉണ്ട’ എഴുതിയ സംവിധാനം ചെയ്യുന്ന ‘ഹാഗര്’ എന്ന സിനിമയുടെ നിര്‍മാണവും ഛായാഗ്രഹണവും നിര്‍വഹിക്കുന്ന ആഷിഖ് അബു ആണ് പ്രഖ്യാപിച്ചത്. സുനാമി എന്ന ചിത്രവും നേരത്തെ ചിത്രീകരണം തുടങ്ങിയിരുന്നു. ആഷിഖ് അബുവിന്റെ സംവിധാനത്തില് 2021ല് പൃഥ്വി പ്രധാനകഥാപാത്രമായെത്തുന്ന വാരിയംകുന്നന് എന്ന സിനിമയുടെ പ്രഖ്യാപനവും നടന്നുകഴിഞ്ഞു. ഷൈന് ടോം ചാക്കോയെ നായകനാക്കി ഖാലിദ് റഹ്മാന് സംവിധാനം ചെയ്യുന്ന ചിത്രവും തുടങ്ങുമെന്ന് അണിയറ പ്രവര്‍ത്തകര് അറിയിച്ചിട്ടുണ്ട്. ലോക്ഡൗണ് നിയന്ത്രണങ്ങളില് ഇളവുകള് ലഭിച്ചതിനെത്തുടര്‍ന്ന് ചിത്രീകരണം തുടങ്ങാന് വിവിധ സിനിമാ പ്രവര്‍ത്തകര് തീരുമാനിച്ചിരുന്നെങ്കിലും ഇതിനെതിരെ പ്രൊഡ്യൂസേഴ്‌സ് അസോസിയേഷന് രംഗത്തെത്തിയിരുന്നു. പ്രൊഡ്യൂസേഴ്‌സ് അസോസിയേഷനുമായുള്ള വിഷയത്തിനുള്ള മറുപടിയാണ് ഈ പ്രഖ്യാപനങ്ങളെന്ന രൂപത്തില് വ്യാഖ്യാനിക്കപ്പെടുന്നുണ്ട്.\nസംവിധായകന് ലിജോ ജോസ് പെല്ലിശ്ശേരി. ‘ഞാനൊരു സിനിമ പിടിക്കാന് പോകുവാടാ ആരാടാ തടയാന്’ എന്ന് അദ്ദേഹം ഫെയ്‌സ്ബുക്ക് പോസ്റ്റിലൂടെ ചോദിച്ചിരുന്നു ഈ പോസ്റ്റും ഇപ്പോള് ഈ തരത്തിലാണ് വ്യാഖ്യാനിക്കപ്പെടുന്നത്. പോസ്റ്റിനു താഴെ നിരവധി പേര് ലിജോയെ പിന്തുണച്ച് കമന്റുകള് ചെയ്തിട്ടുണ്ട്. ‘ആരും തടയൂല, ആശാന് പിടിക്ക്’ എന്നാണ് സംവിധായകന് മിഥുന് മാനുവല് തോമസിന്റെ കമന്റ്. നടന് വിനയ് ഫോര്‍ട്ട് ഉള്‍പ്പടെയുള്ളവരും പിന്തുണച്ച് എത്തി. ഈ പിന്തുണകള്‍ക്ക് പിന്നാലെ സംവിധായകന് പുതിയ പോസ്റ്റിട്ടതും ശ്രദ്ധേയമാണ്. ‘സിനിമ പേരല്ല തീരുമാനമാണ്’ ഇതാണ് പോസ്റ്റ്.\nകൊറോണ മൂലം ചിത്രീകരണം തടസ്സപ്പെട്ട 60ഓളം സിനിമകളുടെ ചിത്രീകരണം തുടങ്ങിയിട്ടേ പുതിയ സിനിമകള് തുടങ്ങാവൂ എന്നായിരുന്നു സിനിമാ സംഘടനകളുടെ നിലപാട്. ഇതിനെ മറികടന്ന് മഹേഷ് നാരായണന് ഫഹദ് ഫാസിലിനെ നായകനാക്കി ഒരുക്കുന്ന ചിത്രമുള്‍പ്പെടെ ആരംഭിക്കുന്ന വാര്‍ത്തകള് വന്നത്. ഫഹദ് ഫാസില്-മഹേഷ് നാരായണന് ചിത്രത്തിന്റെ ഷൂട്ടിംഗ് കൊച്ചിയില് ആരംഭിച്ചിരുന്നു. മാലിക് സിനിമയുടെ അണിയറ പ്രവര്‍ത്തകരില് ചിലര് തന്നെയാണ് പുതിയ ചിത്രീകരണത്തിന്റെ സംഘത്തിലുമുള്ളത്. സീ യൂ സൂണ് എന്ന് പേരിട്ടിരിക്കുന്ന ചിത്രം ഓണ്‍ലൈന് റിലീസിനുള്ളതാണെന്നുള്ള സൂചനയുമുണ്ട്.\nപൊളിറ്റിക്കല് വെബ്‌സീരീസുമായി ജോയ്മാത്യു


ചാന്ദ്രയാന്2ആദ്യ ചിത്രമയച്ചു | Kairali News | kairalinewsonline.com\nചന്ദ്രനില് ഇറങ്ങാനൊരുങ്ങുന്ന ചാന്ദ്രയാന്-2 ദൗത്യപേടകത്തില് നിന്ന് ആദ്യ ദൃശ്യങ്ങള് അയച്ചുതുടങ്ങി. വ്യാഴാഴ്ച പുലര്‍ച്ചെ 12.33ന് ചന്ദ്രന്റെ ചിത്രം ഭൂമിയിലേക്ക് അയച്ചു. ചന്ദ്രന്റെ 2650 കിലോമീറ്റര് മുകളില് നിന്ന് എടുത്ത ചിത്രത്തില് ചന്ദ്രോപരിതലത്തിലെ കുഴികളും മറ്റും അവ്യക്തമായി കാണാം. പരീക്ഷണാര്‍ഥമാണ് ചിത്രങ്ങള് എടുത്തത്.\nപേടകത്തിലെ സുരക്ഷാ സംവിധാനങ്ങള് കൃത്യമായി പ്രവര്‍ത്തിക്കുമെന്ന പൂര്‍ണവിശ്വാസത്തിലാണ് ഐഎസ്ആര്‍ഒ. ചന്ദ്രനില് ലാന്‍ഡര്(വിക്രം) ഇറങ്ങാന് രണ്ടാഴ്ച ബാക്കിനില്‍ക്കേ പേടകത്തിലെ എല്ലാ ഘടകങ്ങളും കൃത്യമായി പ്രവര്‍ത്തിക്കുന്നുണ്ട്. അടുത്തമാസം ഏഴിന് പുലര്‍ച്ചെ 1.55 നാണ് ലാന്‍ഡര് പ്രതലത്തില് ഇറങ്ങുക. 14 ദിവസം നീളുന്ന ചന്ദ്ര ദിവസത്തിന്റെ തുടക്കത്തിലാണിത്. പേടകത്തിലെ ജ്വലനസംവിധാനം ഉപയോഗിച്ച് 30 കിലോമീറ്റര് മുകളില്‍നിന്ന് 1.40 ന് ലാന്‍ഡറിനെ ചാന്ദ്രപ്രതലത്തിലേക്ക് തള്ളിവിടും.\nഅതിവേഗത്തില് താഴേക്കു പതിക്കുന്ന പേടകത്തെ സ്വയം നിയന്ത്രിത ത്രസ്റ്റര് റോക്കറ്റുകള് എതിര്‍ദിശയില് ജ്വലിപ്പിച്ച് നിയന്ത്രിക്കും. സെന്‍സറുകള് വഴി ലഭിക്കുന്ന വിവരങ്ങളുടെ അടിസ്ഥാനത്തില് സ്വയം പ്രവര്‍ത്തിക്കാന് കഴിയുമെന്ന പ്രത്യേകതയും ഇവയ്ക്കുണ്ട്. പേടകം പ്രതലത്തോട് അടുക്കുമ്പോള് അഞ്ചിരട്ടി ശക്തിയില് പൊടിപടലം ഉയരാനുള്ള സാധ്യത ഏറെയാണ്. ഇത് ലാന്‍ഡറിലെ സൗരോര്‍ജ പാനലടക്കമുള്ള ഉപകരണങ്ങളെ തകരാറിലാക്കുമോ എന്ന ഭീഷണിയുമുണ്ട്. ഇതൊഴിവാക്കാന് ത്രസ്റ്ററുകളില് നാലെണ്ണത്തിന്റെ ജ്വലനം പൂര്‍ണമായി നിര്‍ത്തിവയ്ക്കും. ചന്ദ്രനെ തൊടുന്ന അവസാന നിമിഷങ്ങള് മധ്യഭാഗത്തുള്ള ഏക ത്രസ്റ്റിന്റെ പ്രവര്‍ത്തനക്ഷമതയെ ആശ്രയിച്ചായിരിക്കും. ചന്ദ്രഗര്‍ത്തങ്ങള്‍ക്കിടയിലെ സമതലമാണ് ലാന്‍ഡര് ഇറങ്ങുന്നതിനായി നിശ്ചയിച്ചിട്ടുള്ളത്.\nTags: chandrayan 2indiaISRORocketthruster


ട്വന്റി 20 ക്രിക്കറ്റ് മികച്ച സുരക്ഷ ഒരുക്കി പൊലീസ്; അഭിനന്ദനം അറിയിച്ച് ഡിജിപി - ഇ വാർത്ത | evartha\nട്വന്റി 20 ക്രിക്കറ്റ് മികച്ച സുരക്ഷ ഒരുക്കി പൊലീസ്; അഭിനന്ദനം അറിയിച്ച് ഡിജിപി\nEvartha Desk 8 November 2017\nതിരുവനന്തപുരം: തലസ്ഥാനത്ത് നടന്ന പ്രഥമ ട്വന്റി 20 ക്രിക്കറ്റ് മത്സരത്തിലെ സുരക്ഷാ വിജയം കേരള പൊലീസിന് ഒരു പൊൻതുവൽ കൂടിയായി. മഴയിലും കാണികളുടെ ആവേശം അണക്കാതെ സുരക്ഷ ഒരുക്കിയ കേരള പൊലീസിന്റെ സുരക്ഷാ സേവനത്തിന് ബി.സിസി അധികൃതർ സംതൃപ്തി അറിയിച്ചു. തുടർന്ന് മത്സരത്തിന് സുരക്ഷ ഒരുക്കിയ മുഴുവൻ പൊലീസുകാർക്കും പൊലീസ് ചീഫ് ലോക് നാഥ് ബഹ്റ അഭിനന്ദനം അറിയിച്ച കത്ത് നൽകി.\nതിരുവനന്തപുരം മേഖല ഐ.ജി മനോജ് എബ്രഹാമിന്റെ നേതൃത്വത്തിലാണ് പഴുതടച്ച സുരക്ഷ ഒരുക്കിയത്. മഴ കാരണം കാണികളുടെ ആവേശം തടയാൻ ശ്രമിക്കരുതെന്ന് ഐ.ജി ആദ്യമേ നിർദേശം നൽകിയിരുന്നു. കാണികളുടെ ആവേശം കുറക്കാതെ മഴ കാരണമായുള്ള അസൗകര്യങ്ങളും നിയന്ത്രിക്കുക എന്നത് പൊലീസിന് മുന്നിലെ വെല്ലുവിളി ആയിരുന്നുവെന്നും ഐ.ജി പറഞ്ഞു. തിരക്ക് നിയന്ത്രിക്കുന്നതോടൊപ്പം ഗതാഗത നിയന്ത്രണത്തിലും പൊലീസ് സാമർത്ഥ്യം കാട്ടി. വാഹന പാർക്കിങ്ങിന് കൂടുതൽ സ്ഥലം നേരത്തെകണ്ടെത്തിയിരുന്നു. ടൂ വീലർ വാഹനങ്ങളെയാണ് കൂടുതൽ പ്രതീക്ഷിച്ചിരുന്നത്. മഴ കാരണം കൂടുതൽ പേർ കാറുകളിൽ എത്തിയപ്പോൾ പാർക്കിങ്ങിനെ ബാധിച്ചെങ്കിലും പൊലീസ് പെട്ടെന്ന് തന്നെ പാർക്കിംഗ് സംവിധാനം മാറ്റി കൂടുതൽ പേർക്ക് സൗകര്യം ഒരുക്കി.\nകോവളം ഹോട്ടലു മുതൽ സ്റ്റേഡിയം വരെയും, സ്റ്റേഡിയത്തിലെ സുരക്ഷയും പൊലീസിന്റ കീഴിലായിരുന്നു. ഇതിനായി ഐ.ജിക്ക് കീഴിൽ7എസ്.പിമാർ, 28 ഡിവൈഎസ്.പിമാർ, 46 സി.ഐ, 380 എസ് . ഐ ഉൾപ്പെടെ 2500 പൊലീസുകാരാണ് സുരക്ഷക്കെത്തിയത്.


ഓര്‍മ്മശക്തിയും ബുദ്ധിശക്തിയും വര്‍ദ്ധിപ്പിക്കുവാനുള്ള പ്രായോഗികമാര്‍ഗ്ഗങ്ങള്. ബുദ്ധിശക്തി വര്‍ദ്ധിപ്പിക്കുന്ന ആഹാരം ഭക്ഷണ പദാര്‍ത്ഥങ്ങള്-എന്നിവയെ സംബന്ധിച്ച സമ്പൂര്‍ണ്ണവിവരങ്ങള്. കുട്ടികളുടെ ബുദ്ധിശക്തി വര്‍ദ്ധിപ്പിക്കുവാന് മാതാപിതാക്കള് അനുവര്‍ത്തിക്കേണ്ട കാര്യങ്ങള്. ഓര്‍മ്മശക്തി വര്‍ദ്ധിപ്പിക്കുവാന് പരിശീലിക്കേണ്ട ശാസ്ത്രീയ രീതികളുടെ ലളിതമായ അവതരണം. പരീക്ഷകളില് ഉയര്‍ന്ന മാര്‍ക്ക് സ്‌കോര് ചെയ്യുവാന് ഏതു പ്രായത്തിലുള്ള വിദ്യാര്‍ത്ഥിക്കും പിന്തുടരാവുന്ന ടെക്‌നിക്കുകള്.\nISBN : 978-93-5282-268-3\nSYNOPSIS : ഓര്‍മ്മശക്തിയും ബുദ്ധിശക്തിയും വര്‍ദ്ധിപ്പിക്കുവാനുള്ള പ്രായോഗികമാര്‍ഗ്ഗങ്ങള്. ബുദ്ധിശക്തി വര്‍ദ്ധിപ്പിക്കുന്ന ആഹാരം ഭക്ഷണ...\tSee more


'ഇരിപ്പ് കണ്ടാൽ വൻ തമ്മിൽതല്ല് കഴിഞ്ഞ് ഇരിക്കുകയാണെന്ന് പറയുകയേയില്ല'; പഴയകാല ചിത്രവുമായി മഞ്ജു വാര്യർ | manju warrier share old photo with madhu warrier\n'ഇരിപ്പ് കണ്ടാൽ വൻ തമ്മിൽതല്ല് കഴിഞ്ഞ് ഇരിക്കുകയാണെന്ന് പറയുകയേയില്ല'; പഴയകാല ചിത്രവുമായി മഞ്ജു വാര്യർ\nKochi, First Published 12, Nov 2020, 7:44 PM\nമധുവാര്യർ ആദ്യമായി സംവിധാനം ചെയ്ത ചിത്രമാണ് ‘ലളിതം സുന്ദരം’. ഈ പേര് ഓർമിപ്പിച്ചാണ് ചിത്രത്തിനൊപ്പം ‘ലളിതവും സുന്ദരവുമായ ത്രോബാക്ക് ‘ എന്ന് മഞ്ജു കുറിച്ചത്.\nമലയാള സിനിമയുടെ ലേഡി സൂപ്പർസ്റ്റാർ ആണ് മഞ്ജുവാര്യർ. നീണ്ടകാലത്തെ ഇടവേളയ്ക്ക് ശേഷം ‘ഹൗ ഓൾഡ് ആർ യൂ’ എന്ന ചിത്രത്തിലൂടെ സിനിമയിലേക്ക് ശക്തമായ തിരിച്ചുവരവ് നടത്തിയ താരം മികച്ച കഥാപാത്രങ്ങളിലൂടെ മുന്നേറുകയാണ്. സമൂഹമാധ്യമങ്ങളിൽ അത്ര സജീവമല്ലെങ്കിലും സുപ്രധാനമായ പല കാര്യങ്ങളും താരം പങ്കുവയ്ക്കാറുണ്ട്. ഇപ്പോഴിതാ സഹോദരൻ മധുവാര്യർക്കൊപ്പമുള്ള പഴയകാല ചിത്രം പങ്കുവയ്ക്കയാണ് മഞ്ജു.\n”ലളിതവും സുന്ദരവുമായ ത്രോബാക്ക് ഇരിപ്പ് കണ്ടാൽ ഒരു വൻ തമ്മിൽതല്ല് കഴിഞ്ഞ് ഇരിക്കുകയാണെന്ന് പറയുകയേയില്ല അല്ലേ ചേട്ടാ,” എന്നാണ് ചേട്ടനൊപ്പമുള്ള ത്രോബാക്ക് ചിത്രത്തിന് മഞ്ജു വാര്യർ അടിക്കുറിപ്പ് നൽകിയത്. മധുവാര്യർ ആദ്യമായി സംവിധാനം ചെയ്ത ചിത്രമാണ് ‘ലളിതം സുന്ദരം’. ഈ പേര് ഓർമിപ്പിച്ചാണ് ചിത്രത്തിനൊപ്പം ‘ലളിതവും സുന്ദരവുമായ ത്രോബാക്ക് ‘ എന്ന് മഞ്ജു കുറിച്ചത്.\nലളിതവും സുന്ദരവുമായ throwback 😂 @madhuwariar ഇരിപ്പ് കണ്ടാൽ ഒരു വൻ തമ്മിൽതല്ല് കഴിഞ്ഞ് ഇരിക്കുകയാണെന്ന് പറയുകയേയില്ല അല്ലേ ചേട്ടാ 😬 #lalithamsundaram\nPosted by Manju Warrier on Thursday, 12 November 2020\nLast Updated 12, Nov 2020, 7:44 PM


” പെഗാസസ് ബൈക്കുകള് റോയല് എന്‍ഫീല്‍ഡ് കമ്പനിക്ക് തലവേദനയാകുന്നു… ” – The Editor\nലിമിറ്റഡ് എഡിഷന് പെഗാസസ് ബൈക്കുകള് റോയല് എന്‍ഫീല്‍ഡ് കമ്പനിക്ക് തലവേദനയാകുന്നു. ലിമിറ്റഡ് എഡിഷനെന്നു പറഞ്ഞു ഉയര്‍ന്ന വിലയില് പെഗാസസ് വിറ്റ റോയല് എന്‍ഫീല്‍ഡ് തങ്ങളെ വഞ്ചിച്ചെന്നാണ് ഉയരുന്ന ആരോപണം. ലിമിറ്റഡ് എഡിഷന് പെഗാസസിന് തൊട്ടുപിന്നാലെ വന്ന ക്ലാസിക് 350 സിഗ്നല്‍സ് എഡിഷനാണ് പ്രശ്നങ്ങള്‍ക്ക് മുഴുവന് കാരണം. പെഗാസസ് ബൈക്ക് ദീരജ് ജര്‍വ എന്ന യുവാവ് ചവറ് കൂനയില് ഉപേക്ഷിച്ചത് വലിയ വാര്‍ത്തയായിരുന്നു. കഴിഞ്ഞ സെപ്തംബര് 5നായിരുന്നു സംഭവം. 1.61 ലക്ഷം രൂപയാണ് റോയല് എന്‍ഫീല്‍ഡ് ക്ലാസിക് 350 സിഗ്നല്‍സ് എഡിഷന് വിപണിയില് വില. എന്നാല് 2.49 ലക്ഷം രൂപ കൊടുത്തുവാങ്ങിയ പെഗാസസിന് എബിഎസ് സുരക്ഷ നല്‍കാന്‍പോലും കമ്പനി തയ്യാറായില്ല. രാജ്യത്തെ ഏതാനും ഡീലര്‍ഷിപ്പുകള് വിറ്റ പെഗാസസുകള് തിരിച്ചെടുക്കാന് തുടങ്ങിയിരിക്കുകയാണ്.\nസംതൃപ്തനല്ലെങ്കില് വാങ്ങിയ പെഗാസസ് ഉടമയ്ക്ക് തിരിച്ചുനല്‍കാം. ബെംഗളൂരു, ചെന്നൈ, ഗുരുഗ്രാം നഗരങ്ങളിലെ റോയല് എന്‍ഫീല്‍ഡ് ഡീലര്‍ഷിപ്പുകളാണ് ഇപ്പോള് ഇത്തരമൊരു നടപടി സ്വീകരിക്കുന്നത്. ചില ഡീലര്‍ഷിപ്പുകളില് പെഗാസസ് തിരിച്ചെടുത്ത് പണം നല്‍കാന് തയ്യാറാകുമ്പോള്, മറ്റു ചിലര് പുതിയ ക്ലാസിക് 500 ഡെസേര്‍ട്ട് സ്റ്റോം എബിഎസ് അല്ലെങ്കില് സ്റ്റെല്‍ത്ത് ബ്ലാക് എബിഎസ് പതിപ്പുമായി മോഡലിനെ കൈമാറ്റം നടത്താനാണ് അവസരം നല്‍കുക. സൗജന്യ ഒരുവര്‍ഷ വാറന്റി അല്ലെങ്കില് രണ്ടു സൗജന്യ സര്‍വീസ് തുടങ്ങിയ ഓഫറുകളും പെഗാസസ് ഉടമകള്‍ക്ക് അതത് ഡീലര്‍ഷിപ്പുകള്‍ക്ക് പ്രഖ്യാപിച്ചിട്ടുണ്ട്. അപ്രതീക്ഷിതമായി വന്നുചേര്‍ന്ന പേരുദോഷം എത്രയുംപെട്ടെന്നു മായ്ച്ചുകളയാനുള്ള തിടുക്കത്തിലാണ് കമ്പനി. പുതിയ ഓഫറുകളും ആനുകൂല്യങ്ങളും പെഗാസസ് ഉടമകളുടെ പരാതി ഏറെക്കുറെ പരിഹരിക്കുമെന്ന് റോയല് എന്‍ഫീല്‍ഡ് കരുതുന്നു.


India Archives - News7 Kerala\nഹൈദരാബാദ് സര്‍വകലാശാലാ കാംപസില് വിദ്യാര്‍ഥിനിയെ അജ്ഞാതരായ നാലുപേര് ബലാല്‍സംഗം ചെയ്യാന് ശ്രമിച്ചു\nPosted by admin Posted on March 19, 2018 Posted in India LeaveaComment\nഹൈദരാബാദ്: ഹൈദരാബാദ് സര്‍വകലാശാലാ കാംപസില് വിദ്യാര്‍ഥിനിയെ അജ്ഞാതരായ നാലുപേര് ബലാല്‍സംഗം ചെയ്യാന് ശ്രമിച്ചു. പെണ്‍കുട്ടിക്ക് പരിക്കേറ്റിട്ടുണ്ട്. സംഘത്തിന്റെ ആക്രമണത്തില് വിദ്യാര്‍ഥിനിയുടെ കൂടെയുണ്ടായിരുന്ന സഹപാഠിയായ ആണ്‍കുട്ടിക്കും പരിക്കേറ്റു. കഴിഞ്ഞദിവസം രാത്രി കാംപസിലെ വിജനമായ സ്ഥലത്താണ് സംഭവം നടന്നതെന്ന് എസിപി എന് ശ്യാംപ്രസാദ് പറഞ്ഞു.രണ്ട് പിജി വിദ്യാര്‍ഥികള് സംഭവം മറ്റു വിദ്യാര്‍ഥികളെ അറിയിച്ചതിനെത്തുടര്‍ന്ന് നാലുപേരും ഓടി രക്ഷപ്പെട്ടു. അക്രമികള്‍ക്കെതിരേ കേസ് രജിസ്റ്റര് ചെയ്തു.\nPosted by admin Posted on March 18, 2018 Posted in India LeaveaComment\nനിദാഹാസ് ട്രോഫി ഫൈനലില് ബംഗ്ലാദേശിനെതിരെ ഇന്ത്യയ്ക്ക് വിജയം. അവസാന ഓവറുകളില് ദിനേഷ് കാര്‍ത്തിക്ക് നടത്തിയ രക്ഷാപ്രവര്‍ത്തനമാണ് ഇന്ത്യയ്ക്ക് വിജയം സമ്മാനിച്ചത്. ആറു വിക്കറ്റ് നഷ്ടത്തില് 20 ഓവറിലാണ് ഇന്ത്യ വിജയലക്ഷ്യമായ 167 റണ്‍സ് സ്വന്തമാക്കിയത്. ദിനേഷ് കാര്‍ത്തിക്ക് 8 പന്തില് 29 നിന്നും റണ്‍സും വിജയ് ശങ്കര് 19 പന്തില്17 റണ്‍സും സ്വന്തമാക്കി. 42 പന്തില് 56 റണ്‍സ് നേടിയ രോഹിത്താണ് ഇന്ത്യയുടെ ടോപ് സ്‌കോകര്.നാലു ഫോറും മൂന്നു സിക്‌സും സഹിതമാണ് രോഹിത്ത് അര്‍ധസെഞ്ചുറി നേടിയത്. 2.4 […]\nഉണര്‍ന്നപ്പോള് നഗനയായി താന് കട്ടിലില് കിടക്കുകയായിരുന്നു; ക്യാപ്റ്റന് പീഡനത്തിനിരയാക്കിയതായി സഹപൈലറ്റ്\nPosted by admin Posted on March 17, 2018 Posted in India LeaveaComment\nമീടൂ’ ക്യാമ്പെയ്നിലൂടെ വ്യോമയാന രംഗത്തെ പീഡനം തുറന്നു പറഞ്ഞ് പൈലറ്റ് ബെറ്റി പിന. അലക്സാ എയര്‍ലൈന് കമ്പനിയിലെ പൈലറ്റിനെതിരെയാണ് ബെറ്റി പരാതി നല്‍കിയത്. ബെറ്റിയുടെ വിമാനത്തിന്റെ ക്യാപ്റ്റനായിരുന്നു ഇദ്ദേഹം. സംഭവത്തിന് ശേഷം പലതവണ പരാതി നല്‍കാന് പോയിട്ടും കമ്പനിയില് ഇയാളുടെ പിടിപാട് കാരണം ഒന്നര വര്‍ഷത്തോളം അതിന് സാധിച്ചില്ലെന്നും ബെറ്റി പറയുന്നു. എന്നാലിപ്പോള് താന് കമ്പനിയിലും കോടയതിയിലും കേസ് നല്‍കിയിട്ടുണ്ടെന്ന് ഇവര് പറഞ്ഞു. ജൂണിലെ ഒരു വൈകുന്നേരം ക്യാപ്റ്റന് വൈന് നല്‍കി. രണ്ടാമത്തെ ഗ്ലാസ് വൈന് കൂടി […]\nവലുതാകുമ്പോ ആരാകാനാണ് ഇഷ്ടം എന്ന ചോദ്യത്തിന്6വയസ്സുകാരി നൽകിയ മറുപടി..!!\nവലുതാകുമ്പോ ആരാകാനാണ് ഇഷ്ടം എന്ന ചോദ്യത്തിന് ഒരു ആറുവയസുകാരി എന്ത് മറുപടിയാകും പറയുക എന്നൂഹിക്കാമോ ? എന്നാൽ, അവളുടെ ഉത്തരം ഞെട്ടിക്കുന്നതും അതിലേറെ ചിന്തിപ്പിക്കുന്നതും ആയിരുന്നു. ‘എനിക്കൊരു മാഡം ആകണം. ഒരു വേശ്യാലയ നടത്തിപ്പുകാരി…!’. ആറു വയസ്സുകാരിയുടെ ഈ പ്രതികരണം മാറ്റിമറിച്ചത് മഞ്ജു വ്യാസ് എന്ന പെണ്‍കുട്ടിയുടെ ജീവിതം തന്നെയായിരുന്നു. ഇതുവരെ 750 പെണ്‍കുട്ടികളെയും 400 ശിശുക്കളെയും മൂവായിരത്തിലധികം സ്ത്രീകളും പ്രതീക്ഷാ നിര്‍ഭരമായ ജീവിതത്തിലേക്ക് കൈ പിടിച്ചു കയറ്റി പത്തൊൻപതു വർഷം മുൻപ് മഞ്ജു കേട്ട ആ […]\nPosted by admin Posted on March 16, 2018 Posted in India LeaveaComment\nകാന്‍പൂര് : പരീക്ഷയ്ക്ക് മാര്‍ക്ക് കൂടുതല് നല്‍കാന് ഉറ്റ സുഹൃത്തിനെ പീഡിപ്പിക്കാന് സാറിനു അവസരം ഒരുക്കിയ രണ്ടു കോളേജ് വിദ്യാര്‍ഥിനികളെ പോലിസ് അറസ്റ്റ് ചെയ്തു. ഉത്തര്‍പ്രദേശിലെ കാന്‍പൂര് ജില്ലയിലാണ് സംഭവം നടക്കുന്നത്. പീഡിപ്പിക്കപ്പെട്ട പെണ്‍കുട്ടിയും ഇവരും ഒരേ ക്ലാസ്സില് പഠിക്കുന്ന സുഹ്രത്തുക്കള് ആണ്. ഇതിനിടെയാണ് , ടീച്ചര് തന്റെ ആഗ്രഹം ഇവരെ അറിയിക്കുന്നതും ഇതിനു കൂട്ട് നിന്നാല് പരീക്ഷയ്ക്ക് കൂടുതല് മാര്‍ക്ക് നല്‍കാമെന്ന് പറഞ്ഞു പ്രലോഭിപ്പിക്കുകയും ഇതിനു സമ്മതിക്കുകയും ചെയ്തു. ഇതിനു വേണ്ടി ഇവര് പദ്ധതി ഒരുക്കുകയും […]\nPosted by admin Posted on March 15, 2018 March 15, 2018 Posted in India LeaveaComment\nഎസ് എസ് എൽ സി ബോര്‍ഡ് പരീക്ഷയ്ക്ക് സഹായിക്കാം എന്ന് പറഞ്ഞ് 16കാരിയ്ക്ക് പകരം മറ്റൊരു പെണ്‍കുട്ടിയെ ഇരുത്തി പരീക്ഷ എഴുതിക്കുകയും ഈ സമയത്ത് സമീപത്തെ വീട്ടില് വച്ച് സ്‌കൂള് പ്രിന്‍സിപ്പാള് പെൺകുട്ടിയെ ബലാത്സംഗം ചെയ്തു. ഷോണിപഥില് ഗോഹാന നഗരത്തില് ചൊവ്വാഴ്ചയായിരുന്നു ദാരുണസംഭവം അരങ്ങേറിയിരിക്കുന്നത്.പ്രിന്‍സിപ്പാളിനേയും ഇതിന് സഹായിച്ച രണ്ട് സ്ത്രീകളേയും പോസ്‌കോ നിയമപ്രകാരം അറസ്റ്റ് ചെയ്തിട്ടുണ്ട്. ഗൂഡാലോചന കുറ്റമാണ് സ്ത്രീകള്‍ക്ക് ചുമത്തിയിരിക്കുന്ന. കുറ്റകൃത്യം നടത്തുന്നതിന് സൗകര്യമൊരുക്കിക്കൊടുത്തതും ഇവരാണ്. വരെ മൂന്നു പേരെയും ചൊവ്വാഴ്ച തന്നെ അറസ്റ്റ് ചെയ്തിരുന്നു. […]\nPosted by admin Posted on March 14, 2018 Posted in India LeaveaComment\nഗോരഖ്പൂര്: ഉത്തര്‍പ്രദേശിലെ മുഖ്യമന്ത്രി യോഗി ആദിത്യനാഥിന്റെ മണ്ഡലമായ ഗോരഖ്പൂരില് ബിജെപിയ്ക്ക് കനത്ത തിരിച്ചടി. യോഗി ആദിത്യനാഥ് തുടര്‍ച്ചയായി അഞ്ച് തവണ വിജയിച്ച മണ്ഡലത്തിലെ തിരിച്ചടി ബിജെപി ദേശീയ നേതൃത്വത്തെപ്പോലും ഞെട്ടിച്ചിരിക്കുകയാണ്. ഉപതെരഞ്ഞെടുപ്പ് നടക്കുന്ന മൂന്ന് ലോക്‌സഭാ മണ്ഡലങ്ങളിലും ബിജെപി വളരെ ദയനീയ അവസ്ഥയാണ് നേരിടുന്നത്. 2014 ലോക്‌സഭ തെരഞ്ഞെടുപ്പില് യോഗി മൂന്ന് ലക്ഷത്തിലേറെ വോട്ടിന് ജയിച്ച മണ്ഡലമാണ് ഗോരഖ്പൂര്. ഉപമുഖ്യമന്ത്രിയായ കേശവ് പ്രസാദ് മൗര്യ എംപി സ്ഥാനം രാജിവെച്ച ഒഴിവിലേക്ക് നടന്ന ഫുല്‍പൂരിലും ബിജെപി തിരിച്ചടി നേരിടുകയാണ്. […]


sanal wife's reaction – News18 Malayalam\nനെയ്യാറ്റിന്‍കര കൊലപാതകം:നിലവിലെ അന്വേഷണത്തില് വിശ്വാസമില്ലെന്ന് സനലിന്റെ ഭാര്യ\nLast Updated : November 09, 2018, 19:12 IST\nതിരുവനന്തപുരം : നെയ്യാറ്റിന്‍കര കൊലപാതക അന്വേഷണത്തില് അതൃപ്തി പ്രകടിപ്പിച്ച് കൊല്ലപ്പെട്ട സനലിന്റെ ഭാര്യ. ക്രൈംബ്രാഞ്ച് അന്വേഷണത്തില് മാത്രം കാര്യമില്ലെന്നും ഐപിഎസ് നേടിയ ഉദ്യോഗസ്ഥരെ നേരിട്ട് അന്വേഷണം ഏല്‍പ്പിക്കണമെന്നുമാണ് ഇവര് ആവശ്യപ്പെട്ടിരിക്കുന്നത്.\nതന്റെ ഭര്‍ത്താവിനെ കൊന്ന ആള് രക്ഷപ്പെടാന് വേണ്ടി എസ്പിയെയും മറ്റ് ഉന്നത ഉദ്യോഗസ്ഥരെയും ബന്ധപ്പെട്ട് കൊണ്ടിരിക്കുകയാണ്. ഉന്നത ഉദ്യോഗസ്ഥര് തന്നെ സംരക്ഷിക്കാന് നില്‍ക്കുമ്പോള് സാധാരണക്കാര്‍ക്ക് എങ്ങനെ നീതി ലഭിക്കും. ഇപ്പോഴത്തെ അന്വേഷണത്തില് തൃപ്തയല്ല,അതുകൊണ്ടാണ് ഐപിഎസ് ഉദ്യോഗസ്ഥര് തന്നെ അന്വേഷിക്കണമെന്ന് ആവശ്യപ്പെട്ടിരിക്കുന്നത്. ഇത് സര്‍ക്കാര് അംഗീകരിക്കുമെന്ന് തന്നെയാണ് കരുതുന്നതെന്നും സനലിന്റെ ഭാര്യ വിജി വ്യക്തമാക്കി.\nFirst published: November 09, 2018, 08:20 IST\nkeralaneyyattinkara murderpolicesanalനെയ്യാറ്റിൻകര സനൽകുമാർ കേസ്


ആശയങ്ങൾ വഴി മാറുന്പോൾ... | 4PM News\nമനുഷ്യന്റെ വ്യത്യസ്തമായ ആശയങ്ങളാണ് അവന്റെ ആമാശയത്തിന് ആശ്വാസമായി മാറുന്നത്. ജോലി എടുത്താൽ കൂലി കിട്ടുമെന്ന ഒരു ആശയം മനസ്സിൽ വരുന്നത് പോലെ. എല്ലാ ആശയങ്ങളിലും നല്ലതും മോശവും ഉണ്ട്. നല്ല ആശയങ്ങൾ ഒരു സമൂഹത്തെ തന്നെ നിർമ്മലീകരിക്കുന്പോൾ മോശം ആശയങ്ങൾ അത് എത്തുന്ന മനസ്സുകളെ മലിനപ്പെടുത്തുന്നു. കേരളം എന്നും നല്ല ആശയങ്ങളുടെ താവളമായിട്ടായിരുന്നു പൊതുവെ അറിയപ്പെട്ടിരുന്നത്. എഴുത്തും വായനയും നന്നായി അറിയാവുന്ന, സൂര്യന് താഴെയുള്ള എന്ത് വിഷയത്തെ പറ്റിയും സംസാരിക്കാൻ പറ്റുന്ന, കലാ, സാഹിത്യം, സാംസ്കാരിക ബോധം തുളുന്പി നിൽക്കുന്ന, രാഷ്ട്രീയബോധമുള്ള ഒരു ജനത എന്ന അഭിമാനം ഞരന്പുകളിൽ തുടിച്ചവരായിരുന്നു നമ്മൾ മലയാളികൾ. എന്നാൽ സമീപകാലങ്ങളിൽ തെറ്റായ ആശയങ്ങൾ ഈ കൊച്ചു സമൂഹത്തിന്റെ ഇടയിലും വല്ലാതെ പടർന്നുപന്തലിച്ചിരിക്കുന്നു എന്നത് ഇന്നിന്റെ യാത്ഥാർത്ഥ്യമായി മാറിയിരിക്കുന്നു. പാൽപ്പായസത്തിൽ കലരുന്ന വിഷം പോലെയാണ് മലിനമായ ഇത്തരം ആശയങ്ങൾ. മധുരമുള്ള പായസം കുടിച്ചുപോകുന്പോൾ വിഷത്തിന്റെ കയ്പ്പ് പെട്ടന്ന് തിരിച്ചറിയാനുള്ള സാധ്യത കുറവാണ്. ഒടുവിൽ ഈ വിഷം പടരാത്ത ഒരിടവും ശരീരത്തിൽ ബാക്കിയില്ലെന്ന് മനസ്സിലാക്കുന്പോഴേയ്ക്കും നേരം ഏറെ വൈകിയിട്ടുമുണ്ടാകും.\nഅതുപോലെ പരിഹസിക്കാൻ നല്ല കഴിവുള്ളവരാണ് പൊതുവെ മലയാളികൾ. അക്ഷേപഹാസ്യത്തിന്റെ ചക്രവർത്തി കുഞ്ചൻ നന്പ്യാർ മുതൽക്കുള്ളവർ ഇതിന്റെ ഉദാഹരണം. ഗൗരവമാർന്ന വിഷയങ്ങളെ വളരെ രസകരമായി ശുദ്ധഹാസ്യം ചേർത്ത് കളിയാക്കിയ അത്തരം ഒരു മഹാപാരന്പര്യം നമുക്കുണ്ടായിരുന്നു. ചിന്തകളും ആശയങ്ങളും മലിനീകരിക്കപ്പെട്ടുതുടങ്ങിയപ്പോൾ നമ്മുടെ ഈ കഴിവിലും വ്യത്യാസങ്ങൾ ഉണ്ടായിരിക്കുന്നു. ഹാസ്യം കൊണ്ട് ചെറുതായി കുത്തിനോവിക്കുക എന്നതിന് പകരം കുത്തി കൊല്ലുക എന്ന രീതിയിലേയ്ക്ക് ഇത്തരം പരിഹാസങ്ങൾ മാറിയിട്ടുണ്ട്.\nഅത്യാഹിതങ്ങളോ, രോഗങ്ങളോ, കരളലയിപ്പിക്കുന്ന സംഭവങ്ങളോ ഒന്നും തന്നെ പുതിയ കാലത്തെ പരിഹാസങ്ങളിൽ പെടാതിരിക്കുന്നില്ല. കനത്ത മഴ കാരണം നാട്ടിൽ പ്രധാനപ്പെട്ട ഒരു അണക്കെട്ട് തുറന്ന് വിടേണ്ട സാഹചര്യത്തെ പോലും ഇത്തരത്തിൽ ട്രോളി ആസ്വദിക്കുകയാണ് വലിയൊരു വിഭാഗം. ആ അണക്കെട്ട് തുറക്കേണ്ടി വന്നാൽ ഉണ്ടാകുന്ന ദുരന്തങ്ങളെ പറ്റി ഒന്നും ആലോചിക്കാതെ പ്രകൃതിയിലെ ഭയപ്പെടേണ്ട അവസ്ഥകളെ പോലും ലളിതവത്കരിച്ച് നിസാരവത്കരിക്കുന്ന ഈ അവസ്ഥ കേരളത്തിലെ മനുഷ്യമനസ്സുകൾക്ക് വന്നു ഭവിച്ച ആശയ മലിനീകരണത്തിന്റെ ഫലമാണെന്ന് പറയാതെ വയ്യ. വെറുപ്പിന്റെ പ്രത്യയശാസ്ത്ര കച്ചവടം നടത്തുന്നവരാണ് ഇത്തരം മലിനപ്പെട്ട ആശയങ്ങളുടെ പ്രചരണത്തിന് പിന്നിലെന്നതും പകൽ പോലെ വ്യക്തമാണ്. അതറിയാൻ മുഖപുസ്തകത്തിലൂടെ ഒന്ന് കണ്ണോടിച്ചാൽ മതി. വിഷം പുരട്ടിയ വാക്കുകൾ കൊണ്ട് പരസ്പരം പോർവിളികൾ നടത്തിയും, അസഭ്യങ്ങൾ എഴുതി ജയിക്കാൻ ശ്രമിക്കുന്നവരും ആണ് ഇതിൽ പലരും. അസത്യങ്ങൾ എഴുതിയും പ്രചരിപ്പിച്ചും മനുഷ്യരെ അവഹേളിക്കാൻ ശ്രമിക്കുന്നവരെ തിരിച്ചറിയോനോ അവരെ എതിർക്കാനോ പുരോഗമനം നടിക്കുന്നവർക്കും സാധിക്കുന്നില്ല എന്ന് മാത്രമല്ല, ചിലപ്പൊഴെങ്കിലും അവരും ഈ കുരുക്കിൽ വീണു പോകുന്നു എന്നതാണ് വർത്തമാനകാല അനുഭവം!!


ഡോ. എന് ആര് ഗ്രാമപ്രകാശ് | ചിന്ത പബ്ലിഷേഴ്സ്\nഡോ. എന് ആര് ഗ്രാമപ്രകാശ്\nതൃശൂര് ജില്ലയിലെ അന്തിക്കാട് ഗ്രാമത്തില് ജനനം. അന്തിക്കാട് ഹൈസ്‌കൂള്, തൃശൂര് സെന്റ് തോമസ് കോളേജ്, ശ്രീ കേരളവര്‍മ കോളേജ് എന്നിവിടങ്ങളില് വിദ്യാഭ്യാസം. യു ജി സി ധനസഹായത്തോടെ സ്‌കൂള് ഓഫ് ഡ്രാമ കേന്ദ്രമാക്കി, കേരളത്തിലെ ബോധനനാടകവേദി എന്ന വിഷയത്തില് നടത്തിയ ഗവേഷണത്തിന് കോഴിക്കോട് സര്‍വകലാശാല ഡോക്ടറേറ്റ് നല്‍കി. വിവിധ സര്‍വകലാശാലകളില് ബോര്‍ഡ് ഓഫ് സ്റ്റഡീസ് അംഗമായും റിസര്‍ച്ച് ഗൈഡായും പ്രവര്‍ത്തിക്കുന്നു. വൈലോപ്പിള്ളി സംസ്‌കൃതിഭവന്, കേരള സംഗീത നാടക അക്കാദമി എന്നിവയിലെ ഭരണസമിതി അംഗമായിരുന്നിട്ടുണ്ട്. ഏറ്റവും നല്ല നാടകവിമര്‍ശനഗ്രന്ഥത്തിനുള്ള കേരള സര്‍ക്കാര് അവാര്‍ഡ് 1997 ലും കേരള സംഗീത നാടക അക്കാദമിയുടെ അവാര്‍ഡ് 2010 ലും ലഭിച്ചു. എസ് എന് ട്രസ്റ്റിനു കീഴിലുള്ള നാട്ടിക, കണ്ണൂര്, ചേളന്നൂര്, ഷൊര്‍ണ്ണൂര് കോളേജുകളില് മലയാളം അധ്യാപകനായി മൂന്നു പതിറ്റാണ്ട് പ്രവര്‍ത്തിച്ചു. നാട്ടിക എസ് എന് കോളേജുകളില് മലയാളം വകുപ്പുമേധാവിയായിരിക്കെ, 2006 ആഗസ്റ്റില് കേരള കലാമണ്ഡലം കല്‍പ്പിതസര്‍വകലാശാലയുടെ സ്‌പെഷ്യല് ഓഫീസറായി കേരള സര്‍ക്കാര് നിയമിച്ചു. തുടര്‍ന്ന് കലാമണ്ഡലത്തിന്റെ സെക്രട്ടറിയായും 2007 ല് സര്‍വകലാശാലാപദവി സര്‍ക്കാര് അംഗീകരിച്ചതോടെ ആദ്യ രജിസ്ട്രാര് ആയും നിയമിതനായി. വാതായനങ്ങള് (സാഹിത്യവിമര്‍ശനം), പ്രേക്ഷകരുടെ അരങ്ങ്, നാടകം: പാഠവും പ്രയോഗവും (നാടകപഠനങ്ങള്), കേരളത്തിലെ ബോധനനാടകവേദി (ഗവേഷണപഠനം); തെരുവുനാടകം: സിദ്ധാന്തവും പ്രയോഗവും, നവീനനാടകങ്ങള് (സമാഹാരങ്ങള്); ഏകാന്തപഥിക (ജീവചരിത്രം) സെത്‌സ്വാനിലെ നല്ല സ്ത്രീ (പരിഭാഷ), തൊഴില്‍കേന്ദ്രത്തിലേക്ക് (നാടകം); കൂത്തമ്പലം (മോണോഗ്രാഫ്); മോഹിനിയാട്ടം -- ഒരു കൈപ്പുസ്തകം എന്നിവയാണ് പ്രസിദ്ധീകരിച്ച പുസ്തകങ്ങള്. ഭാര്യ : ബീന കെ ആര് (റവന്യൂവകുപ്പ് ഉദ്യോഗസ്ഥ) വിലാസം : രാഗലയ, പൂങ്കുന്നം തൃശൂര്-2 ഫോണ് : 9995431033 email : graman. nr @ gmail.com\nകൊടുങ്കാറ്റിനൊപ്പം ഹ്യൂഗോ ഷാവേസിന്റെ ജീവിതം\nby ഡോ. എന് ആര് ഗ്രാമപ്രകാശ്


മുംബൈ (12-03-18) : ഇന്നലെ രാവിലെ മുംബൈ നഗരത്തില് പ്രവേശിച്ച കര്‍ഷകജാഥ അര്‍ദ്ധരാത്രിയോടെ ആസാദ് മൈതാനത്തേക്ക് മാര്‍ച്ച് ചെയ്തു. ഇന്ന് വെളുപ്പിന് മാര്‍ച്ച് ആസാദ് മൈതാനത്തെത്തി. ഇന്ന് 10-ാം ക്ലാസ് വിദ്യാര്‍ത്ഥികളുടെ പൊതുപരീക്ഷ നടക്കുന്നതിനാല് ഗതാഗതം തകരാറിലാക്കി കുട്ടികളുടെ പരീക്ഷയ്ക്ക് തടസ്സം സൃഷ്ടിക്കാതിരിക്കാനാണ് അര്‍ദ്ധരാത്രി തന്നെ കര്‍ഷകര് ആസാദ് മൈതാനത്തേക്ക് നീങ്ങിയത്. ആസാദ് മൈതാനത്തുനിന്ന് വിധാന് സഭയിലേക്ക് നീങ്ങുന്ന മാര്‍ച്ച് മൈതാനത്തുവെച്ച് തന്നെ തടയാനാണ് പോലീസിന്റെ തീരുമാനം. നാസിക്കില് നിന്ന് 180 കി.മീറ്റര് കാല്‍നടയായി സഞ്ചരിച്ചെത്തിയ കര്‍കര് നാടന് പാട്ടുകള്‍ക്കൊപ്പമാണ് മാര്‍ച്ച് ചെയ്തത്.\nകര്‍ഷകരുടെ വായ്പകള് എഴുതിത്തള്ളണമെന്നും സ്വാമിനാഥന് കമ്മിറ്റിയുടെ ശുപാര്‍ശകള് നടപ്പിലാക്കണമെന്നുമുള്ളതാണ് കര്‍ഷകരുടെ മുഖ്യ ആവശ്യങ്ങള്. അഖിലേന്ത്യാ കിസാന് സഭയുടെ നേതാക്കളുമായി ചര്‍ച്ചയ്ക്ക് തയ്യാറാണെന്ന് സംസ്ഥാന സര്‍ക്കാര് അറിയിച്ചിട്ടുണ്ട്. ചര്‍ച്ചയുടെ ഫലത്തെ ആശ്രയിച്ചായിരിക്കും കര്‍ഷകര് ഭാവി സമരപരിപാടികള് നിശ്ചയിക്കുക.\nമുംബൈ (12-03-18) : നാസിക്കില് നിന്ന് 180 കി.മീറ്റര് കാല്‍നടയായി സഞ്ചരിച്ച് മുംബൈയിലെത്തിയ കര്‍ഷകമാര്‍ച്ചിന് മുംബൈ നഗരത്തിലെ ഇടത്തരക്കാരും സാധാരണക്കാരും വലിയ ...


Alappuzha - Bignews Kerala ആലപ്പുഴ ജില്ലാ വാർത്തകൾ.\nHome Category Kerala Alappuzha\nആലപ്പുഴ: പള്ളിമേടയില് വികാരിയെ മരിച്ച നിലയില് കണ്ടെത്തി. ആലപ്പുഴയിലാണ് സംഭവം. അമ്പലപ്പുഴ കരുമാടി സെന്റ് നിക്കോളാസ് പള്ളി വികാരിയാണ് മരിച്ചത്. പച്ച സ്വദേശിയായ ഫാദര് മാത്യു ചെത്തിക്കളത്തെ...\n10 വര്‍ഷത്തോളം ഗള്‍ഫില് ജോലി ചെയ്തുണ്ടാക്കിയ ഹോട്ടല്, 35 വര്‍ഷം ഒപ്പം ജോലി ചെയ്ത തൊഴിലാളികള്‍ക്ക് നല്‍കി സുബൈര്\nആലപ്പുഴ: അധ്വാനിച്ചുണ്ടാക്കിയ ഹോട്ടല് ഒപ്പം ജോലി ചെയ്യുന്ന തൊഴിലാളികള്‍ക്ക് സമ്മാനിച്ച ഒരു മനുഷ്യന്റെ കഥയാണ് ഇപ്പോള് മാധ്യമങ്ങളില് നിറയുന്നത്. പാലസ് വാര്‍ഡ് ചൈത്രത്തില് സുബൈര് (66) എന്നയാളാണ്...\nആലപ്പുഴ: ബൈക്ക് നിയന്ത്രണം വിട്ട് മതിലില് ഇടിച്ച് യുവാവ് മരിച്ചു. ആലപ്പുഴയിലാണ് സംഭവം. ബൈക്കോടിച്ചിരുന്നയാളാണ് മരിച്ചത്. പിറകിലിരുന്നയാള്‍ക്ക് ഗുരുതരമായി പരിക്കേറ്റു. ചെറിയനാട് അരിയണ്ണൂര്‍ശ്ശേരി ഗ്രാമം കോളനിയില് അമൃതം...\nപര്‍ദ്ദ പ്രശ്നം തന്നെയാണ്, അങ്ങനെ കേരളാ പൊലീസിലെ സംഘിയെ ഞാനും കണ്ടുമുട്ടി; ചര്‍ച്ചയായി യുവാവിന്റെ കുറിപ്പ്\nകേരള പോലീസില് നിന്നും നേരിട്ട ദുരനുഭവത്തെക്കുറിച്ച് യുവാവ് സോഷ്യല്‍മീഡിയയില് പങ്കുവെച്ച കുറിപ്പാണ് ഇപ്പോള് ചര്‍ച്ചയാവുന്നത്. വാരാന്ത്യലോക്ഡൗണില് പരിശോധനയ്ക്കിടെ അഫ്സല് എന്ന യുവാവിനും കുടുംബത്തിനും പൊലീസില് നിന്നും നേരിട്ട...\nആലപ്പുഴ: പലചരക്കു കച്ചവടക്കാരനെ തേടിയെത്തി ഭാഗ്യദേവത. സ്ത്രീശക്തി ഭാഗ്യക്കുറിയിലെ ഒന്നാം സമ്മാനമായ 75 ലക്ഷം രൂപയാണ് ആലപ്പുഴ ജില്ലയിലെ മായിത്തറ പ്ലാക്കുഴിയില് ജയന് ലഭിച്ചത്. ലോട്ടറി വില്പനക്കാരനായ...\nആലപ്പുഴ: കേരളത്തില് കോവിഡ് വ്യാപനം രൂക്ഷമാവുകയാണ്. ആലപ്പുഴ ജില്ലയില് കോവിഡ് ടെസ്റ്റ് പോസിറ്റിവിറ്റി 20 ശതമാനത്തിന് മുകളില് എത്തിയിരിക്കുകയാണ്. ഈ സാഹചര്യത്തില് ജില്ലയില് പ്രത്യേക നിയന്ത്രണങ്ങള് ഏര്‍പ്പെടുത്തിയിരിക്കുകയാണ്....\nജെന്‍ഡര് ന്യൂട്രല് യൂണിഫോം നടപ്പാക്കി ചുനക്കര ഗവണ്മെന്റ് ഹയര് സെക്കന്‍ഡറി സ്‌കൂളും\nചുനക്കര: ചുനക്കര ഗവണ്മെന്റ് ഹയര് സെക്കന്‍ഡറി സ്‌കൂളില് എല്ലാ വിദ്യാര്‍ത്ഥികള്‍ക്കും ഇനി ഒരേ വേഷം. ലിംഗസമത്വത്തിന്റെ ഭാഗമായി സ്‌കൂളിലെ എല്ലാ പെണ്‍കുട്ടികളും പാന്റ്‌സിലേക്കും ഷര്‍ട്ടിലേക്കും മാറി. ജെന്‍ഡര്...\nഹരിപ്പാട്: ലോറി സ്‌കൂട്ടറില് ഇടിച്ച് സ്‌കൂട്ടര് യാത്രക്കാരിയായ യുവതിക്ക് ദാരുണാന്ത്യം. ആലപ്പുഴ ജില്ലയിലാണ് സംഭവം. നങ്ങ്യാര്‍കുളങ്ങര കന്നേല് തെക്കതില് സുരേന്ദ്രന്- സതിയമ്മ ദമ്പതികളുടെ മകള് സുജ (ശാലിനി...\nഹരിപ്പാട്: അവസാനമായി ഒരുനോക്ക് കാണണമെന്ന് അറിയിച്ചെങ്കിലും പെറ്റമ്മയെ മരണക്കിടക്കയില് പോലും തിരിഞ്ഞുനോക്കാതെ മക്കള്. ഒടുവില് മക്കളെല്ലാം കൈയൊഴിഞ്ഞതിനെത്തുടര്‍ന്ന് അഞ്ചുമക്കളുള്ള അമ്മ ആര്.ഡി.ഒ.യുടെ സംരക്ഷണയില് ചികിത്സയിലിരിക്കെ മരിച്ചു. വാത്തുകുളങ്ങര...\nവീട്ടിലെ അലമാരയ്ക്ക് പിറകില് ഉറങ്ങിക്കിടന്നതറിഞ്ഞില്ല, ദിയമോള്‍ക്കായി തിരഞ്ഞിറങ്ങി ഒരു നാട്, ഒടുവില് സംഭവിച്ചത്\nആലപ്പുഴ: വീട്ടിലെ അലമാരയ്ക്ക് പിറകില് ഉറങ്ങിക്കിടന്നതറിയാതെ പിഞ്ചുകുഞ്ഞിനായി നാടുമുഴുവന് തിരഞ്ഞ് വീട്ടുകാരും നാട്ടുകാരും. ആലപ്പുഴ ജില്ലയിലാണ് സംഭവം. ജയചന്ദ്രന്-ചിന്താമണി ദമ്പതികളുടെ മകളായ നാല് വയസ്സുകാരി ദിയ മോള്‍ക്കായാണ്...\nസൗദിയുടെ വിവിധ ഭാഗങ്ങളില് ശക്തമായ മഴ തുടരുന്നു; വരും ദിവസങ്ങളിലും മഴ തുടരുമെന്ന് കാലാവസ്ഥാ നിരീക്ഷണ കേന്ദ്രം\nകട്ടന് ചായ ആളു ചില്ലറക്കാരനല്ല..


അയ്യപ്പ ഭക്തർക്ക് ദര്‍ശന പുണ്യം നൽകി പൊന്നമ്പലമേട്ടില് മകര ജ്യോതി തെളിഞ്ഞു. – NavaKerala News\nHome/Editor's Choice/അയ്യപ്പ ഭക്തർക്ക് ദര്‍ശന പുണ്യം നൽകി പൊന്നമ്പലമേട്ടില് മകര ജ്യോതി തെളിഞ്ഞു.\nഅയ്യപ്പ ഭക്തർക്ക് ദര്‍ശന പുണ്യം നൽകി പൊന്നമ്പലമേട്ടില് മകര ജ്യോതി തെളിഞ്ഞു.\nശബരിമല /അയ്യപ്പ ഭക്തർക്ക് ദര്‍ശന പുണ്യം നൽകി കൊണ്ട് പൊന്നമ്പലമേട്ടില് മകര ജ്യോതി തെളിഞ്ഞു. പന്തളം വലിയകോയിക്കല് കൊട്ടാരത്തില് നിന്നെത്തിച്ച തിരുവാഭരണം ചാര്‍ത്തി ശ്രീ അയ്യപ്പന് ദീപാരാധന നടന്നതിനു പിറകെയാണ് പൊന്നമ്പലമേട്ടില് മകരവിളക്ക് തെളിയുന്നത്.\nപൊന്നമ്പലമേട്ടിൽ മൂന്ന് തവണ തെളിഞ്ഞ മകരജ്യോതി കണ്ട് തീർഥാർടകർ മലയിറങ്ങി തുടങ്ങി. നേരത്തെ ലക്ഷക്കണക്കിന് ഭക്ത ജനങ്ങൾക്ക് സാക്ഷികളായി വന്ന ചടങ്ങുകളില് ഇക്കുറി നേരിട്ട് സാക്ഷികളായത് 5000ത്തോളം പേർ മാത്രമാണ്. തിരുവിതാംകൂര് കൊട്ടാരത്തില് നിന്ന് കൊണ്ടുവരുന്ന നെയ്യ് ഉപയോഗിച്ച് അഭിഷേകം ചെയ്തു കൊണ്ടാണ് മകരസംക്രമ പൂജകൾക്ക് പൊന്നമ്പലമേട്ടിൽ തുടക്കം കുറിക്കുന്നത്.\nതന്ത്രി കണ്ഠര് രാജീവര് മുഖ്യ കാര്‍മികനായിരുന്നു. മന്ത്രി കടകംപള്ളി സുരേന്ദ്രന്, ദേവസ്വം ബോര്‍ഡ് പ്രസിഡന്‍റ് എന്. വാസു തുടങ്ങിയവര് ചടങ്ങുകളിൽ പങ്കെടുക്കാൻ എത്തിയിരുന്നു.\nപാർലമെന്റിന്റെ ബജറ്റ് സമ്മേളനം ജനുവരി 29ന് ആരംഭിക്കും,കേന്ദ്ര ബജറ്റ് ഫെബ്രുവരി 1ന്


ട്രാൻസ്ജെൻഡറിന്റെ നഗ്ന വീഡിയോ പ്രചരിപ്പിച്ച വനിത എഎസ്ഐയ്ക്ക് സസ്‌പെൻഷൻ- Transgender video circulates women asi suspended\nവർധിക്കുന്ന ആശങ്കയും ആശ്വാസവും; ഇന്ന് സംസ്ഥാനത്ത് 1417 പേർക്ക് കോവിഡ്, 1426 പേർക്ക് രോഗമുക്തി\nJob Vacancy: ശ്രീ ശങ്കരാചാര്യ സംസ്‍കൃത സര്‍വകലാശാലയില് ഗസ്റ്റ് അദ്ധ്യാപക നിയമനം\nUniversity Announcements 11 August 2020: ഇന്നത്തെ പ്രധാന യൂണിവേഴ്സിറ്റി അറിയിപ്പുകൾ\nCovid Vaccine Explained: റഷ്യയുടെ കോവിഡ് വാക്സിൻ വാദം എന്തുകൊണ്ട് ചോദ്യം ചെയ്യപ്പെടുന്നു?\nകരിപ്പൂർ വിമാനാപകടം: നഷ്ടപരിഹാരം 1.19 കോടി വീതം; എന്തുകൊണ്ട്?\nന്യൂസീലൻഡിൽ 102 ദിവസത്തിനു ശേഷം സമ്പർക്കത്തിലൂടെ കോവിഡ് രോഗബാധ\n‘അയ്യപ്പന്റമ്മ നെയ്യപ്പം ചുട്ടു’ ചിത്രത്തിലെ ഈ വികൃതിപയ്യന്മാരെ ഓർമയുണ്ടോ? പുതിയ ചിത്രങ്ങൾ\nTransgender Video Circulates Women Asi Suspended\nട്രാൻസ്ജെൻഡറിന്റെ നഗ്ന വീഡിയോ പ്രചരിപ്പിച്ച വനിത എഎസ്ഐയ്ക്ക് സസ്‌പെൻഷൻ\nപൊതുസ്ഥലത്ത് മദ്യപിച്ച് ശല്യമുണ്ടാക്കിയെന്ന പരാതിയിലാണ് ആലപ്പുഴ സ്വദേശിയായ ട്രാൻസ്ജെൻഡറെ കസ്റ്റഡിയിലെടുത്തത്\nMarch 27, 2018 05:39:08 pm\nആലപ്പുഴ: കസ്റ്റഡിയിലെടുത്ത ട്രാൻസ്ജെൻഡറുടെ നഗ്ന വീഡിയോ പ്രചരിപ്പിച്ച സംഭവത്തിൽ വനിത എഎസ്ഐയ്ക്ക് സസ്‌പെൻഷൻ. ആലപ്പുഴ വനിതാ ഹെൽപ്‌ലൈനിലെ എഎസ്ഐ ആർ.ശ്രീലതയെയാണ് സസ്പെൻഡ് ചെയ്തത്. ദൃശ്യങ്ങൾ പകർത്തിയത് ഇവരാണെന്ന് അന്വേഷണത്തിൽ കണ്ടെത്തി. ദൃശ്യങ്ങൾ ലഭിച്ചത് ആർക്കെല്ലാമാണെന്ന് സൈബർ സെൽ അന്വേഷിക്കും.\nപൊതുസ്ഥലത്ത് മദ്യപിച്ച് ശല്യമുണ്ടാക്കിയെന്ന പരാതിയിലാണ് ആലപ്പുഴ സ്വദേശിയായ ട്രാൻസ്ജെൻഡറെ കസ്റ്റഡിയിലെടുത്തത്. സ്റ്റേഷനിൽ കൊണ്ടുവന്ന ശേഷം ട്രാൻസ്ജെൻഡറിന്റെ നഗ്നദൃശ്യങ്ങൾ പൊലീസുകാർ മൊബൈലിൽ പകർത്തുകയായിരുന്നു. അതിനുശേഷം ദൃശ്യങ്ങൾ സോഷ്യൽ മീഡിയയിൽ പ്രചരിപ്പിക്കുകയായിരുന്നു.\nസ്റ്റേഷനകത്തുവച്ചുളള ദൃശ്യങ്ങളാണ് പുറത്തുവന്ന വീഡിയോയിലുളളത്. മദ്യപിച്ച് ലക്കുകെട്ട് ആലപ്പുഴ സൗത്ത് സ്റ്റേഷനിൽ ബഹളമുണ്ടാക്കുന്ന സ്ത്രീ എന്ന പേരിലാണ് വീഡിയോ സമൂഹമാധ്യമങ്ങളിൽ പ്രചരിച്ചത്. ഇതിനുപിന്നാലെയാണ് സംഭവത്തിൽ നടപടി ഉണ്ടായത്.\nTags: Alappuzha, transgender\nനിയമസഭാ സമ്മേളനത്തിന് എംഎൽഎമാർക്ക് വിമാനത്തിൽ വരാം, പ്രതിവർഷം 50,000 രൂപയുടെ വിമാനയാത്ര ആനുകൂല്യം\nസൗദി പ്രവാസം കൈപ്പേറിയതാകും; വിദേശ തൊഴിൽ രഹിതർ പെരുകും\nകരിപ്പൂർ വിമാനാപകടം: ലഗേജുകള് വീണ്ടെടുക്കാൻ ശ്രമമാരംഭിച്ചു; കരാർ വിദേശക്കമ്പനിക്ക്\nസ്വർണക്കടത്തിന് രാജ്യാന്തര ബന്ധം, പിന്നിൽ വലിയ ശൃംഖലയെന്ന് കസ്റ്റംസ്\nഅവനിൽ നിന്നും അവളിലേക്ക്; ജീവിതയാത്ര പങ്കു വച്ച് അഞ്ജലി അമീർ\n‘സൗമ്യയെ കൊന്ന് ആത്മഹത്യ ചെയ്യാനായിരുന്നു പദ്ധതി, പക്ഷെ…’; പ്രതി അജാസിന്റെ മൊഴി\nദയവ് ചെയ്‌ത് വീട്ടിലിരിക്കൂ, മുട്ടുകുത്തി അപേക്ഷിക്കുന്ന പള്ളിവികാരി; വൈറലായി ചിത്രവും വീഡിയോയും\nട്രാൻസ്ജെൻഡർ കവയത്രി വിജയരാജമല്ലിക വിവാഹിതയായി\nഅജാസിന്റെ ഫോണില് സൗമ്യയുടെ നിരവധി ചിത്രങ്ങള് കണ്ടെത്തി; വാട്സ്ആപ്പില് സന്ദേശങ്ങളും കൈമാറി\nഅജാസിന് ന്യൂമോണിയ; അന്വേഷണ വിധേയമായി പ്രതിയെ സസ്പെൻഡ് ചെയ്തു\nമാവേലിക്കരയില് പൊലീസുകാരിയെ കാറിടിച്ച് വീഴ്ത്തിയ ശേഷം തീകൊളുത്തി കൊലപ്പെടുത്തി\nകരിപ്പൂർ വിമാന അപകടം: തിരുവമ്പാടി വിമാനത്താവള പദ്ധതിയെക്കുറിച്ചുള്ള ചർച്ചകൾ വീണ്ടും പ്രസക്തമാവുമോ?\nഎന്റെ പാതി ഹൃദയം കൊണ്ടാണ് നീ പോയത്; സുശാന്തിന്റെ ഓർമകളിൽ കൂട്ടുകാരി കൃതി സനോൺ


Saturday5May 2018 11:49 am IST\nന്യൂദല്‍ഹി: പശ്ചിമ ദല്‍ഹിയിലെ ആദര്‍ശ് നഗറിലെ മൂന്ന് നില കെട്ടിടത്തിലുണ്ടായ തീപിടത്തത്തില് രണ്ട് കുട്ടികള് മരിച്ചു. വെള്ളിയാഴ്ച രാത്രിയോടെയാണ് കെട്ടിടത്തില് തീപിടത്തമുണ്ടായത്.എട്ട് വയസുള്ള അഖാന്‍ഷയും സഹോദരന് സാത്രനുമാണ് തീപിടത്തത്തില് മരിച്ചത്.\nസംഭവം നടന്ന ഉടന് തന്നെ ഫയര്‍ഫോഴ്സ് സ്ഥലത്തെത്തി. രണ്ട് മണിക്കൂര് നീണ്ട പരിശ്രമത്തിലൊടുവിലാണ് ഫയര്‍ഫോഴ്സിന് തീയണക്കാനായത്. കെട്ടിടത്തിലെ എ.സിയില് നിന്നാണ് തീപടര്‍ന്നതെന്നാണ് സൂചന.\nകെട്ടിടത്തിൻ്റെ ഒന്നാംനിലയിലാണ് ആദ്യം തീപിടിത്തമുണ്ടായത്. പിന്നീട് രണ്ടാം നിലയിലേക്കും തീ വ്യാപിക്കുകയായിരുന്നുവെന്ന് ഫയര്‍ഫോഴ്സ് അറിയിച്ചു.


നടൻ റിയാസ് ഖാന് നേരെ ആൾക്കൂട്ട മർദനം. ചെന്നൈയിലെ വസതിക്ക് മുന്നിലാണ് സംഭവം. പന്ത്രണ്ടോളം വരുന്ന സംഘമാണ് മർദിച്ചത്. വീടിന് മുന്നിലൂടെ കൂട്ടംകൂടി പോയവരെ പിന്തിരിപ്പിക്കാൻ ശ്രമിക്കുന്നതിനി‍ടെയാണ് ആക്രമണം നടന്നത്.\nറിയാസ് ഖാന് തന്നെയാണ് തമിഴ് മാധ്യമത്തില് വന്ന വാര്‍ത്ത സമൂഹമാധ്യമങ്ങളിലൂടെ പങ്കുവച്ചത്. കൊറോണയുടെ പശ്ചാത്തലത്തിൽ കൂട്ടംകൂടി നടന്നവരോട് സാമൂഹിക അകലം പാലിക്കാൻ റിയാസ് ഖാൻ ആവശ്യപ്പെട്ടു. തങ്ങൾക്ക് കൊറോണ ബാധയുണ്ടാകില്ലെന്നും പന്ത്രണ്ട് പേർ ഒരുമിച്ചേ നടക്കുകയുള്ളൂ എന്നും അവർ പറഞ്ഞു. ഇത് തർക്കത്തിനിടയാക്കി.\nഒരാൾ റിയാസ് ഖാന് നേരെ പാഞ്ഞടുത്തു. പിന്നോട്ട് പോകാൻ റിയാസ് ഖാൻ ആവശ്യപ്പെട്ടെങ്കിലും അയാൾ മുന്നോട്ട് തന്നെ വന്നു. തുടർന്ന് റിയാസ് ഖാനെ അടിയ്ക്കുകയായിരുന്നു. ഷോൾഡറിനായിരുന്നു അടി കൊണ്ടത്. സംഭവം കണ്ട സമീപവാസി പൊലീസിൽ വിവരമറിയിക്കുകയായിരുന്നു. സംഭവത്തിൽ ആളന്തൂർ പൊലീസ് മൂന്ന് പേരെ അറസ്റ്റ് ചെയ്തു.\nRead more on: coronavirus | mob attack\nഅടച്ചുപൂട്ടൽ ലംഘനം: സംസ്ഥാനത്ത് ഇന്ന് 892 കേസുകൾ; 859 അറസ്റ്റ്; പിടിച്ചെടുത്തത് 274 വാഹനങ്ങൾ\nഎറണാകുളത്ത് 50 പേർക്ക് കൊവിഡ്; 41 പേർക്ക് സമ്പർക്കത്തിലൂടെ രോഗബാധ


രാഷ്ട്രീയ സമീപനങ്ങൾ ഫിഖ്ഹ് ഗ്രന്ഥങ്ങളിൽ – Islamic Academic Conference 2012\nHome ഫിഖ്ഹ്: സമകാലീന പ്രവണതകള് രാഷ്ട്രീയ സമീപനങ്ങൾ ഫിഖ്ഹ് ഗ്രന്ഥങ്ങളിൽ\nഫിഖ്ഹ്: സമകാലീന പ്രവണതകള്\nരാഷ്ട്രീയ സമീപനങ്ങൾ ഫിഖ്ഹ് ഗ്രന്ഥങ്ങളിൽ\nസൈനുൽ ആബിദീൻ ദാരിമി\nഅനിസ്‌ലാമിക രാഷ്ട്രങ്ങളിലേക്ക് ഇസ്‌ലാമും അതിന്റെ ഭരണക്രമങ്ങളും കടന്നുചെന്നതിന്റെ ശേഷമാണ് ഫിഖ്ഹ് വികസിക്കാൻ തുടങ്ങിയത്. അനിസ്‌ലാമിക ഭരണക്രമങ്ങളും ഭരണ നിയമങ്ങളും നിലനിന്നിരുന്ന പ്രദേശങ്ങളിലേക്ക് ഇസ്‌ലാം കടന്നുചെല്ലുകയും അവിടെയുള്ള സമൂഹങ്ങൾ ഇസ്‌ലാമികമായി പരിവർത്തിപ്പിക്കപ്പെടുകയും ചെയ്തപ്പോൾ അതുവരെ അനിസ്‌ലാമിക വ്യവസ്ഥകളിൽനിന്ന് പരിഹാരം തേടിയിരുന്ന അവർക്ക് ഇസ്‌ലാമിൽ നിന്ന് പരിഹാരം ആവശ്യമായി വന്നു. അങ്ങനെ കർമശാസ്ത്രകാരന്മാർ ഇസ്‌ലാമിക ശരീഅത്തിന്റെ അടിസ്ഥാനത്തിൽ പുതിയ നിയമങ്ങൾ ആവിഷ്‌കരിച്ചു. അങ്ങനെയാണ് ദേശങ്ങൾക്കനുസൃതമായി ഫിഖ്ഹ് വൈവിധ്യമാവാൻ തുടങ്ങിയത്. അതത് പ്രദേശങ്ങളിൽ നിലനിന്നിരുന്ന സമ്പ്രദായങ്ങളെ ഇസ്‌ലാമിക ശരീഅത്തുമായി വൈരുധ്യം പുലർത്തിയിട്ടില്ലെങ്കിൽ അത് സ്വാംശീകരിക്കാനും അനുമതി നൽകി. ഇങ്ങനെ കാലഘട്ടങ്ങളിലൂടെ അത് വികസിച്ചു പോന്നു. ഇതിൽ ഏറെ വികാസം നേടിയത് രാഷ്ട്രീയ കർമശാസ്ത്രമായിരുന്നു.\nഇസ്‌ലാമിക രാഷ്ട്രീയ ചിന്തകൾ മറ്റ് വിഷയങ്ങളെ പോലെ പ്രത്യേകം ക്രോഡീകരിക്കപ്പെട്ട വയല്ല. തഫ്‌സീർ, ഹദീസ് വ്യാഖ്യാനം, അഖീദ, ഫിഖ്ഹ്, തത്ത്വശാസ്ത്രം, ചരിത്രം എന്നീ മേഖലകളി ൽ എഴുതപ്പെട്ട ഗ്രന്ഥങ്ങളിൽ അടുക്കും ചിട്ടയുമില്ലാ തെ അവ ചർച്ച ചെയ്യപ്പെട്ടിട്ടുണ്ട്. എന്തുകൊണ്ടാണ് ഇത്തരം വിഷയങ്ങളിൽ രാഷ്ട്രീയം കടന്നുവന്നത് എന്ന് ചോദിച്ചാൽ ഈ വിഷയങ്ങളുമായിട്ടെല്ലാം രാഷ്ട്രീയ ചിന്തകൾ അഭേദ്യമായി ബന്ധപ്പെട്ടിരിക്കു ന്നു. കാരണം, ഇസ്‌ലാമിൽ രാഷ്ട്രീയം എന്നത് മതത്തിന് പുറത്ത് നിൽക്കുന്നതല്ല. രാഷ്ട്രീയം കൂടി ഉൾക്കൊള്ളുന്നതാണ് ഇസ്‌ലാം.\nവിശുദ്ധഖുർആനിൽ രാഷ്ട്രീയത്തിന്റെ അടിസ്ഥാന തത്ത്വങ്ങൾ മാത്രമേ പരാമർശിച്ചിട്ടുള്ളൂ. എന്നാൽ, അതിന്റെ വ്യാഖ്യാന ഗ്രന്ഥങ്ങളിൽ പ്രസ്തുത അടിസ്ഥാന തത്ത്വങ്ങളുടെ വിശദമായ നിരീക്ഷണങ്ങൾ കാണാൻ കഴിയും. ഇങ്ങനെയാണത് ഖുർആൻ വ്യാഖ്യാന ഗ്രന്ഥങ്ങളിൽ കടന്നുവരുന്നത്. ഹദീസ് വ്യാഖ്യാന ഗ്രന്ഥങ്ങളിലും ഇതേ രീതിയിലാണുള്ളത്.\nഇസ്‌ലാമിക രാഷ്ട്രീയത്തിന്റെ അടിസ്ഥാന ആശയമായ നിയമനിർമാണത്തിന്റെ പരമാധികാരം (ഹാകിമിയ്യത്ത്) അല്ലാഹുവിന് എന്നത് തൗഹീദിന്റെ ഭാഗമാണ്. അപ്പോൾ സ്വാഭാവികമായി രാഷ്ട്രീയ ചർച്ചകൾ അഖീദ ഗ്രന്ഥങ്ങളിൽ കടന്ന് വരുന്നു. അതുപോലെ ഇസ്‌ലാമിലെ സദാചാര നിയമഗ്രന്ഥങ്ങളിലും രാഷ്ട്രീയം ചർച്ചചെയ്യുന്നു. അത് ഭരണകർത്താക്കൾക്കും ഭരണകാര്യങ്ങൾക്കും ധാരാളം ധാർമിക മൂല്യങ്ങളും പെരുമാറ്റ ചട്ടങ്ങളും നിർണയിച്ച് നൽകി. ഇങ്ങനെയാണ് ഇസ്‌ലാമിൽ രാഷ്ട്രീയം സദാചാരബദ്ധമാകുന്നത്.\nരാഷ്ട്രീയവും നേതൃത്വവുമായി ബന്ധപ്പെട്ട വിഷയങ്ങളിൽ ഇസ്‌ലാമിലെ അവാന്തര വിഭാഗങ്ങൾക്കിടയിൽ ഹിജ്‌റ ഒന്നാം നൂറ്റാണ്ടിന്റെ മധ്യം മുതൽ സംവാദങ്ങൾ തുടങ്ങിയിട്ടുണ്ട്. അങ്ങനെയാണ് ഇൽമുൽ കലാം, തത്ത്വചിന്ത തുടങ്ങിയ മേഖലകളിലുള്ള ഗ്രന്ഥങ്ങളിൽ രാഷ്ട്രീയം ചർച്ചാവിധേയമാകുന്നത്. ഇത് തന്നെയാണ് ഇസ്‌ലാമിക കർമശാസ്ത്രകൃതികളുടെയും കാര്യം. ഭരണം നിലനിൽക്കുന്ന അടിസ്ഥാന തത്ത്വങ്ങൾ, ഭരണാധികാരികളുടെ യോഗ്യതകളുടെയും ഉത്തരവാദിത്തങ്ങളുടെയും നിർണയം, രാഷ്ട്രത്തിന്റെ വികാസത്തിനും കാലത്തിന്റെ മാറ്റത്തിനുമനുസൃതമായി ഉണ്ടായിക്കൊണ്ടിരിക്കുന്ന നൂതന പ്രശ്‌നങ്ങളുടെ പരിഹാരം എന്നിവയായിരുന്നു കർമശാസ്ത്രകാരന്മാരുടെ ചർച്ചാ വിഷയം. ചരിത്രഗ്രന്ഥങ്ങളിലും രാഷ്ട്രീയ ചിന്തകൾ ഇടം നേടുന്നു, പ്രഥമ ഇസ്‌ലാമിക രാഷ്ട്രത്തിന്റെ രൂപവൽക്കരണം, ഉടമ്പടികൾ, നിയമനിർദ്ദേശങ്ങൾ, കത്തിടപാടുകൾ തുടങ്ങിയവയെല്ലാം അതീവ സൂക്ഷ്മതയോടെ ഇസ്‌ലാമിക ചരിത്രത്തിൽ രേഖപ്പെടുത്തപ്പെട്ടു കിടക്കുന്നു. തുടർന്ന് എല്ലാ സമൂഹങ്ങളിലും നില നിന്നിരുന്ന രാഷ്ട്രീയചലനങ്ങൾ, ആഭ്യന്തരവും വൈദേശികവുമായ ഇടപെടലുകൾ, ഭരണ കർത്താക്കളുടെയും അവരുടെ എതിരാളികളുടെയും നയസമീപനങ്ങൾ, യുദ്ധത്തിന്റെയും സന്ധിയുടെയും സന്ദർഭങ്ങൾ എല്ലാം കൃത്യമായി രേഖപ്പെട്ടുകിടക്കുന്നു. ഇങ്ങനെയാണ് രാഷ്ട്രീയ ചിന്തകൾ വ്യത്യസ്ത വിഷയങ്ങളിൽ വിരചിതമായ ഗ്രന്ഥങ്ങളിൽ ഇടം നേടുന്നത്.\nഇസ്‌ലാമിക രാഷ്ട്രീയ വിജ്ഞാനത്തിന്റെ വികാസം\nരാഷ്ട്രീയ വിജ്ഞാനത്തിന്റെ വികാസം, രാഷ്ട്രീയ ചരിത്രവുമായി അഭേദ്യം ബന്ധപ്പെട്ട് കിടക്കുന്നു. രാഷ്ട്രീയ വിജ്ഞാനം വികസിച്ചു വന്ന ഘട്ടങ്ങളെ പ്രത്യേക രാഷ്ട്രീയ ചരിത്രഘട്ടങ്ങളായി വിഭജിക്കാവുന്നതാണ്.\n1. പ്രവാചക കാലം\n2. ഖുലഫാഉർറാശിദുകളുടെ കാലം\n3. ഉമവീ കാലം\n4. അബ്ബാസീ കാലം\n5.പിൽകാലഘട്ടങ്ങൾ. പ്രത്യേകിച്ച് ഉസ്മാനീ കാലഘട്ടവും ആധുനിക കാലഘട്ടവും.\nഇതിൽ പ്രവാചകന്റെയും ഖുലഫാഉർറാശിദുകളുടെയും കാലഘട്ടങ്ങൽ ഇസ്‌ലാമിക രാഷ്ട്രീയത്തിന് അടിത്തറയിട്ട കാലമാണ്. ശേഷം വന്ന ഉമവീ-അബ്ബാസീ ഭരണ കാലം രാഷ്ട്രീയ വിജ്ഞാനത്തിന്റെ ക്രോഡീകരണത്തിന്റെയും അതിലെ ഇജ്തിഹാദിന്റെയും ഘട്ടമാണ്. അതിനുശേഷം വന്ന കാലഘട്ടങ്ങൾ അനുകരണത്തിന്റെയും പിൻപറ്റലിന്റെയും കാലമായിരുന്നു. എന്നാൽ, ആധുനിക കാലം നവോത്ഥാനത്തിന്റെയും പരിഷ്‌കരണത്തിന്റെയും കാലമാണ്. പ്രസ്തുത കാലഗതിക്കനുസൃതമായാണ് രാഷ്ട്രീയ വിജ്ഞാനത്തിന്റെ വികാസത്തെ കുറിച്ചുള്ള പഠനം സാധ്യമാകുന്നത്.\nഖുർആനും സുന്നത്തും കഴിഞ്ഞാൽ രാഷ്ട്രീയത്തിന്റെ മൂന്നാമത്തെ സ്രോതസ്സ് നാല് ഖുലഫാഉർറാശിദുകളുടെ ഇജ്തിഹാദുകളാണ്. വിശിഷ്യാ അക്കാലത്ത് സ്വഹാബികൾ ഏകോപിതാഭിപ്രായം പ്രകടിപ്പിച്ച വിഷയങ്ങൾ. ഇസ്‌ലാമിക രാഷ്ട്രീയ കർമശാസ്ത്രത്തെ ഈ കാലഘട്ടം നന്നായി തന്നെ അടയാളപ്പെടുത്തിയിട്ടുണ്ട്. സ്വന്തം നിലവിൽ കർമശാസ്ത്ര വിശാരദരായിരുന്നുവെങ്കിലും കൂട്ടായ ശൂറാ (കൂടിയാലോചന) രീതിയിലാണവർ ഇജ്തിഹാദുകൾ നടത്തിയിരുന്നതെന്നത് ശ്രദ്ധേയമാണ്. ഈ ഇജ്തിഹാദുകളിലൂടെ ആവിഷ്‌കൃതമായ കണ്ടെത്തലുകൾ രാഷ്ട്രത്തെ ഭരിക്കുന്ന നിയമങ്ങളായി. ഖുലഫാഉർറാശിദുകളുടെ കാലശേഷം ഈ രണ്ട് സവിശേഷതകൾ വലിയൊരളവോളം ഇല്ലാതായി. രാഷ്ട്രീയ മുൾപ്പെടെ സകല കർമശാസ്ത്ര ശാഖകളും വ്യക്തികളുടെ നിയന്ത്രണത്തിലായി. ശരീഅത്തധിഷ്ഠിത ശൂറാ സംവിധാനം നഷ്ടമായി. രാഷ്ട്ര നിയമങ്ങൾ പണ്ഡിതാഭിപ്രായങ്ങൾക്ക് വിധേയമല്ലാതായി. പ്രവാചക മാതൃകയിലുള്ള ഖിലാഫത്ത് സമ്പ്രദായത്തിൽ വന്ന വ്യതിചലനമായിരുന്നു അത്. ശീഈ-ഖവാരിജ് പോലുള്ള വ്യത്യസ്ത അവാന്തര വിഭാഗങ്ങൾ വളർന്ന് വന്നു. ഈ രണ്ട് പ്രവണതകൾക്കും രാഷ്ട്രീയ കർമശാസ്ത്രത്തിൽ വൻ സ്വാധീനമുണ്ടാക്കാൻ കഴിഞ്ഞു.\nപ്രസ്തുത കാലഘട്ടത്തിലെ ഫിഖ്ഹ് മൂന്ന് കാര്യങ്ങളിൽ ഊന്നിയിരുന്നു.\n1. ഭരണാധികാരത്തെ കുറിച്ച് ശരിയായ സങ്കൽപം.\n2. ബൈഅത്ത് പ്രശ്‌നം.\n3. അക്രമിയും തെമ്മാടിയുമായ ഭരണാധികാരിക്കെതിരുള്ള നീക്കങ്ങൾ\nഈ പ്രശ്‌നങ്ങളിലെല്ലാം താബിഉകളിലെ കർമശാസ്ത്രപണ്ഡിതന്മാർ ശരിയായ വീക്ഷണങ്ങൾ അവതരിപ്പിക്കുകയുണ്ടായി. ഹസൻ ബസ്വരി (ഹി:110), സഈദുബ്‌നു മുസയ്യബ് (ഹി:92), സഈദുബ്‌നു ജുബൈർ (ഹി:95) എന്നിവരാണ് അവരിൽ പ്രമുഖർ.\n(അൽഖിലാഫത്തു ഫിൽഫിക്‌രിൽ ഇസ്‌ലാമി- ഡോ. മുസ്ത്വഫ ഹിൽമി, പേ.293)\nരാജവാഴ്ചയിലേക്ക് വ്യതിചലിച്ച ഭരണസംവിധാനത്തെ ഖുലഫാഉർറാശിദുകളുടെ മാതൃകയിലേക്ക് തിരിച്ചുകൊണ്ടുവരാൻ ശ്രമിച്ച ഉമറുബ്‌നു അബ്ദിൽ അസീസ് ഈ രംഗത്ത് അഗ്രിമസ്ഥാനത്ത് നിൽക്കുന്നു. ഇദ്ദേഹത്തിന്റെ ഇവ്വിഷയകമായ പരിഷ്‌കരണ പ്രവർത്തനങ്ങളാണ് പിൽകാലത്ത് രാഷ്ട്രീയ കർമശാസ്ത്രത്തിന്റെ നിയമ സ്രോതസ്സായി മാറിയത്. ഈ പരിശ്രമങ്ങളോടൊപ്പം തന്നെ രാഷ്ട്രീയ കർമശാസ്ത്രം അബൂഹനീഫ, ശാഫിഈ, മാലിക്, അഹ്മദ് എന്നീ മദ്ഹബിന്റെ ഇമാമുകളുടെ കാലത്തേക്ക് കടന്നുവന്നു. അതോടെ ഫിഖ്ഹ് തദ്‌വീൻ(ക്രോഡീകരണം),തബ്‌വീബ് (അധ്യായരീതി), തർത്തീബ് (വിഷയക്രമരീതി) എന്നീ ഘട്ടങ്ങളിലേക്ക് പ്രവേശിച്ചു.\nരാഷ്ട്രീയ കർമശാസ്ത്ര ക്രോഡീകരണത്തിലെ നാല് രീതികൾ\n(ഉസ്വൂലു ഫിക്‌രിസ്സിയാസിൽ ഇസ്‌ലാമി- മുഹമ്മദ് ഫത്ഹിൽ ഉസ്മാൻ,പേ.32)\n1. രാഷ്ട്രത്തെ കുറിച്ച ചർച്ചകളെ ഫിഖ്ഹിന്റെ മറ്റ് ശാഖകളിൽ രാഷ്ട്രവുമായി ബന്ധപ്പെട്ട് വരുന്ന ചർച്ചകളുമായി ചേർന്ന് അവതരിപ്പിക്കുന്ന രീതി. ഇതിന് നല്ലൊരു ഉദാഹരണമാണ് അബൂ ഹനീഫയുടെ ശിഷ്യരിൽ പ്രമുഖനായ ഖാദി അബൂയൂസുഫിന്റെ (ഹി:113-182) കിതാബുൽ ഖറാജ്. ഇതിൽ അദ്ദേഹം രാഷ്ട്രത്തിന്റെ സാമ്പത്തിക സ്രോതസ്സുകളെ കുറിച്ച ചർച്ചകളെ ഭരണാധികാരത്തെ കുറിച്ച ചർച്ചകളുമായി ചേർത്ത് പറയുന്നത് കാണാം.\n2. രാഷ്ട്രീയ കർമശാസ്ത്ര കാര്യങ്ങളെ മൊത്തം ഫിഖ്ഹിന്റെ ചർച്ചയിൽ ഉൾപ്പെടുത്തുന്നു. മദ്ഹബുകളിലെ പ്രമുഖ ഗ്രന്ഥങ്ങളെല്ലാം ഇതിനുദാഹരണമാണ്. പ്രത്രേകിച്ച് ഇമാം ശാഫിഈ(ഹി:204)യുടെ കിതാബുൽ ഉമ്മ്.\n3. രാഷ്ട്രീയ കർമശാസ്ത്രത്തെ കുറിച്ച് മാത്രം ഗ്രന്ഥങ്ങൾ രചിക്കുന്ന രീതി. ഈ ഇനത്തിലെ പ്രഥമ ഗ്രന്ഥം ഇമാം മാവർദി(ഹി:450)യുടെ അൽ അഹ്കാമുസ്സുൽത്വാനിയ്യഃയാണ്. രാഷ്ട്രവുമായി മാത്രം ബന്ധപ്പെട്ട സൈനികവും നിയമപരവും സാമ്പത്തികവും രാഷ്ട്രീയവുമായ എല്ലാ വ്യവസ്ഥകളും ഇതിൽ കൈകാര്യം ചെയ്തിരിക്കുന്നു.\n4. രാഷ്ട്രീയ കർമശാസ്ത്രവിഷയങ്ങളിലെ ഓരോ വിഷയത്തെയും വെവ്വേറെ വിശദീകരിക്കുന്ന രീതി. അബൂഉബൈദ് ഖാസിമുബ്‌നു സലാം (ഹി:224) രചിച്ച കിതാബുൽ അംവാൽ ഈ ഇനത്തിലെ പ്രഥമകൃതിയാണ്.\nപ്രശസ്ത കർമശാസ്ത്ര പണ്ഡിതരും ഗ്രന്ഥങ്ങളും\n1. അബൂയൂസുഫും തന്റെ കിതാബുൽ ഖറാജും\nഅബൂയൂസുഫ് യഅ്ഖൂബുബ്‌നു ഇബ്‌റാഹീം ഒരു സ്വഹാബിവര്യന്റെ വംശജനാണ്. ഹി:113-ൽ ഉന്നതവൈജ്ഞാനിക കേന്ദ്രമായ കൂഫയിൽ ജനിച്ചു. ആ കാലഘട്ടത്തിലെ ഉന്നതരായ പണ്ഡിതന്മാരുടെ ശിഷ്യത്വം സ്വീകരിച്ചു. അബൂഹനീഫ(റ)യുടെ ശിഷ്യരിൽ അതിപ്രഗത്ഭനായിരുന്നു അബൂയൂസുഫ്. അബ്ബാസീ ഭരണത്തിൽ ഹാറൂൻ റഷീദ് ഉന്നത ന്യായാധിപനായി അദ്ദേഹത്തെ നിയമിച്ചു.\nഅദ്ദേഹത്തിന്റെ പ്രസിദ്ധമായ ഗ്രന്ഥം കിതാബുൽ ഖറാജ് ആണ്. ഖറാജ് എന്ന പദം രാഷ്ട്രത്തിന്റെ സാമ്പത്തിക വരുമാനങ്ങളെ സൂചിപ്പിക്കുന്ന വിശാലാർഥത്തിലാണ് അദ്ദേഹം ഉപയോഗിക്കുന്നത്. ഹാറൂൻ റഷീദിന്റെ നിർബന്ധപ്രകാരമാണ് അബൂയൂസുഫ് പ്രസ്തുത ഗ്രന്ഥം രചിച്ചത്. പ്രജകൾക്ക് നീതി ലഭ്യമാക്കാനും എല്ലാവിധ അനീതികളിൽനിന്നും അവരെ മുക്തമാക്കാനും പോന്ന കാര്യങ്ങൾ അതിൽ വിശദീകരിക്കുന്നു. ഹാറൂൻ റഷീദിനെ ശക്തമായി താക്കീത് ചെയ്യുവാനും അദ്ദേഹം മടികാണിക്കുന്നില്ല.\nരാഷ്ട്രവും അതിന്റെ വ്യവസ്ഥകളുമായി ബന്ധപ്പെട്ട് അദ്ദേഹം സമർപ്പിക്കുന്ന മുഖ്യമായ അടിസ്ഥാനങ്ങളെ ഇങ്ങനെ സംഗ്രഹിക്കാം.\n(അൽ ഖിലാഫത്തു വൽ മുൽക്, മൗദൂദി, പേ.192)\n1. നിയമപരമായ പാഠങ്ങളുടെ മുൻമാതൃകകളായിട്ട് ഖുലഫാഉർറാശിദുകളുടെ ഭരണകൂടങ്ങളെയാണ് അബൂയൂസുഫ് അവതരിപ്പിക്കുന്നത്. ബനൂ ഉമയ്യയുടെയോ ബനൂ അബ്ബാസിന്റെയോ ഭരണക്രമങ്ങളെ ഒരിക്കലും അദ്ദേഹം അവലംബിക്കുന്നില്ല.\n2. മുസ്‌ലിംകൾക്ക് അവരുടെ ഭരണാധികാരികളെ സ്വതന്ത്രമായി നിരൂപണംചെയ്യാനുള്ള അവകാശമുണ്ട്. നിരൂപണസ്വാതന്ത്ര്യം ജനങ്ങൾക്കും ഭരണ കൂടത്തിനും ഒരുപോലെ ഗുണം ചെയ്യുന്നതാണ്.\n3. രാഷ്ട്രത്തിന്റെ പൊതുഖജനാവ് (ബൈത്തുൽ മാൽ) വിനിയോഗിക്കുന്നതിൽ ശർഈ നിബന്ധനകൾ പാലിക്കണമെന്ന് ഭരണാധികാരികൾക്ക് മുന്നറിയിപ്പ് നൽകുന്നു. നിയമപരമായ നികുതി യുടെ വ്യവസ്ഥകളും വിശദീകരിക്കുന്നു.\n4. രാഷ്ട്രത്തിലെ അമുസ്‌ലിം ന്യൂനപക്ഷങ്ങളുമായി ഇടപഴകുന്നതിന്റെ അടിസ്ഥാനങ്ങൾ വിശദീകരിക്കുന്നു. അവരോട് നല്ല ബന്ധം നിലനിർത്തുമ്പോൾ മാത്രമേ അവർ രാഷ്ട്രത്തോട് കൂറുള്ളവരാകുകയുള്ളൂ.\n5. ധാർമിക നിഷ്ഠരായ ആളുകളെ മാത്രമേ ഭരണതലങ്ങളിൽ നിയമിക്കാവൂ എന്ന് ഹാറൂൻ റഷീദിനെ ഉണർത്തുന്നു. ശേഷം അവരുടെ വ്യതിചലനങ്ങൾ വിചാരണ ചെയ്യാൻ സംവിധാ നങ്ങളുണ്ടാക്കണമെന്നും ആവശ്യപ്പെടുന്നു.\n6. വിധിന്യായത്തിൽ നീതി അനിവാര്യമാണെന്ന് അദ്ദേഹം പ്രസ്താവിക്കുന്നു. അതുപോലെ ജയിൽ വ്യവസ്ഥ പരിഷ്‌കരിക്കുന്നതിനുവേണ്ട നിർദ്ദേശങ്ങൾ സമർപിക്കുകയും ചെയ്യുന്നു.\n2. ശൈബാനിയും അദ്ദേഹത്തിന്റെ ഗ്രന്ഥമായ അസ്സിയറുൽ കബീറും\nമുഹമ്മദുബ്‌നു ഹസനിശ്ശൈബാനി ഹി:132 ലാണ് ജനിച്ചത്. കൂഫയിൽ വളർന്ന അദ്ദേഹം ഇമാം അബൂഹനീഫയുടെ ശിഷ്യത്വം സ്വീകരിച്ചു. താഴെ പറയുന്ന രാഷ്ട്രീയ മൂല്യങ്ങളാണ് തന്റെ ഗ്രന്ഥമായ അസ്സിയറുൽ കബീറിൽ അദ്ദേഹം പറയുന്നത്.\n1. സന്ധിയുടെയും സമാധാനത്തിന്റെയും സന്ദർഭങ്ങളിലെ അമുസ്‌ലിംകളുമായുള്ള ബന്ധങ്ങളെ വ്യവസ്ഥപ്പെടുത്തുന്നു. ഇത് രണ്ട് വിധമാണ്. ഒന്ന്, ഇസ്‌ലാമിക രാഷ്ട്രത്തിൽ താൽക്കാലികമായോ സ്ഥിരമായോ ജീവിക്കുന്ന അമുസ്‌ലിം ന്യൂനപക്ഷങ്ങൾ. രണ്ട്, രാഷ്ട്രത്തിന് പുറത്തുള്ള മുസ്‌ലിം ന്യൂനപക്ഷങ്ങൾ.\n2. വൈദേശിക യുദ്ധങ്ങളെ വ്യവസ്ഥപ്പെടുത്തുകയും നിയന്ത്രിക്കുകയും ചെയ്യുന്നു. യുദ്ധത്തിന്റെ അടിസ്ഥാനങ്ങളും, ബന്ദികളിലും യുദ്ധമുതലുകളിലും അത് ചെലുത്തുന്ന സ്വാധീനവും, യുദ്ധം അവസാനിപ്പിക്കാനുള്ള മാർഗങ്ങളും, യുദ്ധാന ന്തര ഫലങ്ങളും വിശദീകരിക്കുന്നു.\n3. മത പരിത്യാഗികളോടും അക്രമികളോടും യുദ്ധം ചെയ്യുന്നതടക്കമുള്ള ആഭ്യന്തര കാര്യങ്ങൾ. ഈ സമഗ്രത കൊണ്ടാണ് രാഷ്ട്രബന്ധങ്ങളെക്കുറിച്ച് രചിക്കപ്പെട്ട ഗ്രന്ഥങ്ങളിലെ ആദ്യത്തെതായി ഇത് പരിഗണിക്കപ്പെടുന്നത്. ഹിജ്‌റ അഞ്ചാം നൂറ്റാണ്ടിൽ ജീവിച്ച ഹനഫീ പണ്ഡിതനായ ഇമാം സർഖസി ഇതിന് വ്യാഖ്യാനം രചിച്ചിട്ടുണ്ട്.\n3. അബൂ ഉബൈദുൽ ഖാസിമും അദ്ദേഹത്തിന്റെ ഗ്രന്ഥമായ കിതാബുൽ അംവാലും (ത്വബഖാതു ശ്ശാഫിഇയ്യ സുബുകി-5/267, മുഖദ്ദിമത്തു ഖവാനീനിൽ വിസാറ ലിൽ മാവർദി-5)\nഅബൂ ഉബൈദുൽ ഖാസിമുബ്‌നു സലാം, രാഷ്ട്രീയ കർമശാസ്ത്രത്തിലെ ആദ്യരചയിതാക്കളിൽ ഒരാളാണ്. രാഷ്ട്ര വ്യവസ്ഥയെ കുറിച്ച് വിരചിതമായ ഗ്രന്ഥങ്ങളിൽ വളരെ നല്ല ഗ്രന്ഥമാണ് കിതാബുൽ അംവാൽ.\nരാഷ്ട്രത്തിന്റെ സാമ്പത്തിക സ്രോതസ്സുകളെ കുറിച്ചും അത് വിനിയോഗിക്കേണ്ടതിന്റെ രീതികളെ കുറിച്ചുമാണ് കിതാബുൽ അംവാൽ ചർച്ചചെയ്യുന്നത്. അതിന് തെളിവായി ധാരാളം ഹദീസുകളും റിപ്പോർട്ടുകളും കത്തുകളും ഉടമ്പടികളും അദ്ദേഹം അവതരിപ്പിക്കുന്നുണ്ട്. ഇതെല്ലാം ഇസ്‌ലാമിന്റെ ആദ്യകാലത്തെ ദൃഢമായ രേഖകളായിരുന്നു. രാഷ്ട്രീയ കർമശാസ്ത്രത്തിൽ പിൽകാലത്ത് എഴുതപ്പെട്ട ഒരുഗ്രന്ഥവും ഇതിൽനിന്ന് ആശയം സ്വീകരിക്കാതെ പുറത്തിറങ്ങിയിട്ടില്ല.\n4. ഇമാം മാവർദിയും രചനകളും\nഹി.364-ൽ ബസ്വറയിൽ ജനിച്ച ഇമാം മാവർദി, തന്റെ കാലഘട്ടത്തിലെ ശാഫിഈ മദ്ഹബിന്റെ ഇമാമായിരുന്നു. അദ്ദേഹത്തിന്റെ രാഷ്ട്രീയ കർമശാസ്ത്രഗ്രന്ഥങ്ങളിൽ ഏറ്റവും പ്രസിദ്ധമായത് അൽഅഹ്കാമുസ്സുൽത്വാനിയ്യയാണ്.\nഒറ്റഗ്രന്ഥത്തിൽ വ്യത്യസ്തമായ സന്ദർഭങ്ങളിൽ പരാമർശിക്കപ്പെട്ട രാഷ്ട്രീയ കർമശാസ്ത്ര പ്രശ്‌നങ്ങളുടെ ആദ്യസമാഹാരമായി ഇത് ഗണിക്കപ്പെടുന്നു. ഇതിനെ കുറിച്ച് ഗ്രന്ഥത്തിന്റെ മുഖവുരയിൽ അദ്ദേഹം പറയുന്നു: “അൽ അഹ്കാമുസ്സുൽത്വാനിയ്യഃ ഭരണകർത്താക്കൾക്ക് ഏറ്റവും പ്രയോജനം ചെയ്യുന്നതാണ്. എല്ലാ തരം വിധികളുമായി അത് കൂടിക്കലർന്നിരിക്കുന്നു”. (അൽ അഹ്കാമുസ്സുൽത്വാനിയ്യ, പേ.3)\nഅബ്ബാസീ ഖിലാഫത്ത് അതീവ ദുർബലമായ അവസാനഘട്ടത്തിൽ ശരിയായ ഇസ്‌ലാമിക ദർശനവും രാഷ്ട്രത്തിന്റെ അവസ്ഥയും തമ്മിൽ വല്ലാത്ത വിടവുണ്ടായപ്പോൾ അന്നത്തെ രാഷ്ട്ര വ്യവസ്ഥയെ സൈദ്ധാന്തികമായി അവലോകനം ചെയ്യുന്ന രീതിയാണ് അദ്ദേഹം സ്വീകരിച്ചത്. ഖലീഫ നേരിട്ട് ഭരിക്കുന്നതിനുപകരം അദ്ദേഹത്തിന്റെ ഉപസ്ഥാനീയനോ സമിതിയോ ഭരിക്കുന്നതിന്റെ നിയമാനുസൃതത്വം അദ്ദേഹം ചർച്ച ചെയ്തു. ശീഈകളായ ബുവൈഹ് വംശം അബ്ബാസി ഖലീഫയെ അധികാരമില്ലാത്ത നോക്കുകുത്തിയാക്കി യ ശേഷം അധികാരം കൈയടക്കുകയായിരുന്നു.\nമാവർദിയുടെ ഖവാനീനുൽ വിസാറ (മന്ത്രാലയ ത്തിന്റെ നിയമങ്ങൾ) എന്ന രണ്ടാം കൃതി രാഷ്ട്രീയ കർമശാസ്ത്രത്തിന്റെ ചില വിഷയങ്ങളും സവിശേഷം കൈകാര്യം ചെയ്യുന്നതാണ്. മന്ത്രാലയത്തിന്റെ കർമശാസ്ത്രം, മന്ത്രാലയത്തിന്റെ നിർവചനം, വകുപ്പുകൾ, മന്ത്രിമാരുടെ യോഗ്യതകൾ, ജോലികൾ, നേതാവുമായുള്ള അവരുടെ ബന്ധം, ജോലികൾ നിർവഹിക്കുന്നതിന് അവരെ സഹായിക്കുന്ന കാര്യങ്ങൾ മുതലായവ ഗ്രന്ഥകാരൻ ചർച്ച ചെയ്യുന്നു. മന്ത്രാലയങ്ങളുടെ ലക്ഷ്യങ്ങളായി മാവർദി നിർണയി ക്കുന്നത് ഇവയാണ്.\n1. പിന്തുടരപ്പെടുന്ന ദീൻ.\n2. അധികാരവാഴ്ചയുള്ള ഭരണാധിപൻ.\n3. സമഗ്രമായ നീതി.\n4. സമഗ്രമായ നിർഭയത്വം.\n5. സ്ഥായിയായ ക്ഷേമം.\n5. ഡോ: യൂസുഫുൽ ഖറദാവിയും അദ്ദേഹത്തിന്റെ അസ്സിയാസ അശ്ശർഇയ്യയും\nആധുനിക കാലഘട്ടത്തിന്റെ പുതിയ പ്രശ്‌നങ്ങൾക്ക് ഇസ്‌ലാമിക ശരീഅത്തിന്റെയും ഉസ്വൂലുൽ ഫിഖ്ഹിന്റെയും അടിസ്ഥാനത്തിൽ പരിഹാരം നിർദേശിക്കുന്നതിൽ വ്യാഖ്യാതനായ ആധുനിക പണ്ഡിതനാണ് ഡോ. യൂസുഫുൽ ഖറദാവി. ഇതര വിഷയങ്ങളിലെന്നപോലെ രാഷ്ട്രീയ കർമശാസ്ത്രത്തിലും അദ്ദേഹത്തിന് ഗ്രന്ഥങ്ങളുണ്ട്. ഈ വിഭാഗത്തിൽ എടുത്തു പറയേണ്ട ഗ്രന്ഥമാണ് അസ്സിയാസ അശ്ശർഇയ്യ. ഇതുകൂടാതെ അദ്ദേഹം രചിച്ച മറ്റു രണ്ടു ഗ്രന്ഥങ്ങളാണ് ഫിഖ്ഹുദ്ദൗലയും, അദ്ദീനു വസ്സിയാസയും.\nഅസ്സിയാസ അശ്ശർഇയ്യയിൽ അദ്ദേഹം ഊന്നിപ്പറയുന്ന കാര്യങ്ങൾ ഇവയാണ്.\n1. ഫിഖ്ഹിന്റെ സമഗ്രത. ഇസ്‌ലാമിക കർമശാസ്ത്രം എങ്ങിനെയാണ് വ്യക്തിതലം മുതൽ രാഷ്ട്രകാര്യങ്ങൾ വരെ ഉൾക്കൊള്ളുന്നത് എന്ന് അദ്ദേഹം വിശദമാക്കുന്നു. അദ്ദേഹം എഴുതുന്നു രാഷ്ട്രീയ കർമശാസ്ത്രം എന്നത് മനുഷ്യജീവിതത്തെ മുഴുവൻ ഉൾക്കൊള്ളുന്ന, വിശാലമായ ഇസ്‌ലാമിക ഫിഖ്ഹിന്റെ ഒരു ഭാഗം മാത്രമാണ്. വ്യക്തിയുടെയും തന്റെ റബ്ബിന്റെയും ഇടയിലുള്ള ഇടപാടിനെ വിശദീകരിക്കുന്ന ഫിഖ്ഹിനെ ഫിഖ്ഹുൽ ഇബാദാത്ത് എന്നും, വ്യക്തിക്കും തന്റെ കുടുംബത്തിനും ഇടയിലുള്ള ഇടപാടുകളെ പരാമർശിക്കുന്ന ഫിഖ്ഹിന് അൽ അഹ്‌വാലുൽ ശഖ്‌സിയ്യ എന്നും സമൂഹവുമായി ബന്ധപ്പെട്ട വ്യക്തിയുടെ ഇടപാടുകളെ വിശദീകരിക്കുന്ന ഫിഖ്ഹിന് അൽ ഖാനൂനുൽ മദനി എന്നും പറയുന്നു. എന്നാൽ, ഒരു വ്യക്തിക്ക് തന്റെ രാഷ്ട്രവുമായുള്ള ഇടപാടുകളെ വിശദീകരിക്കുന്ന ഫിഖ്ഹിന് അൽഫിഖ്ഹു അദ്ദസ്തൂരി എന്ന് പറയുന്നു. ഇതിനാണ് നാം രാഷ്ട്രീയ കർമശാ സ്ത്രം എന്ന് പറയുന്നത്.\n2. ഇസ്‌ലാമിക രാഷ്ട്രീയ അടിസ്ഥാനമായ ഹാകിമിയ്യത്തുല്ലാഹി (നിയമനിർമാണത്തിന്റെ പരാമാധികാരം അല്ലാഹുവിന്) എന്ന തത്ത്വത്തെ ഇസ്‌ലാമിക അദർശ വിശ്വാസത്തിന്റെ ഭാഗമായി അവതരിപ്പിക്കുന്നു. ഈ തത്വത്തെ നിരാകരിച്ചതാണ് ജൂത-ക്രൈസ്തവരുടെ വ്യതിചലനത്തിന്റെ കാരണമെന്ന് ഖുർആനിക സൂക്തങ്ങളുടെ വെളിച്ചത്തിൽ സമർഥിക്കുന്നു. അതോടൊപ്പം ആധുനിക പാശ്ചാത്യ സെക്കുലരിസത്തിന്റെ മത-രാഷ്ട്ര വിഭജന കാഴ്ച്ചപ്പാടിനെയും വിലയിരുത്തുന്നു.\n3. ഇരുപതാം നൂറ്റാണ്ടിൽ അലി അബ്ദുർറാസിഖ് എന്ന അസ്ഹർ പണ്ഡിതൻ ഇസ്‌ലാമിനെ രാഷ്ട്രീയത്തിൽനിന്ന് വേർപ്പെടുത്തിക്കൊണ്ടുള്ള വാദങ്ങളുമായി ഒരു ഗ്രന്ഥം പുറത്തിറക്കി. പ്രസ്തുത പുസ്തകത്തെ ആധികാരികവും പ്രാമാണികവുമായി ഇതിലദ്ദേഹം ഖണ്ഡിക്കുന്നു.\n4. രാഷ്ട്രീയ കർമശാസ്ത്രം നിലകൊള്ളുന്ന അടിസ്ഥാനങ്ങളായ ഫിഖ്ഹുൽ മഖാസിദ്, ഫിഖ്ഹുൽ വാഖിഅ്, ഫിഖ്ഹുൽ മുവാസനാത്ത്, ഫിഖ്ഹുൽ ഔലവിയാത്ത്, ഫിഖ്ഹുത്തഗ്‌യീർ എന്നിവയേയും വിശദീകരിക്കുന്നു. ഇതിന്റെയെല്ലാം അടിസ്ഥാനത്തിൽ ആധുനിക കാലഘട്ടത്തിൽ രാഷ്ട്രീയകാഴ്ചപ്പാടുകളെ സമർപ്പിക്കുകയും രാഷ്ട്രീയത്തിലെ മാറാത്ത അടിസ്ഥാനങ്ങളും മാറ്റത്തിന്നു വിധേയമാകുന്ന നയങ്ങളും വിശദീകരിക്കുന്നു.\nPrevious articleമതപരിത്യാഗം ഇസ്‌ലാമിക വീക്ഷണത്തിൽ\nNext articleമൂന്നാം ലിംഗപദവിയും ഇസ്‌ലാമിക ഫിഖ്‌ഹും\nഇതര മതാഘോഷങ്ങൾ; ഇസ്‌ലാമിക നിലപാട്\nമുസ്‌ലിം ന്യൂനപക്ഷ കർമ്മശാസ്ത്രം ഒരു നൂതന ശാസ്ത്രശാഖയാണ്\nകേരളീയ ഫിഖ്ഹ് പാരമ്പര്യം


അന്ന് രാത്രി ബിജെപി ഹരിയാന സംസ്ഥാന അധ്യക്ഷന്റെ മകനില് നിന്ന് നേരിട്ടത്; യുവതി വെളിപ്പെടുത്തുന്നു | Kairali News | kairalinewsonline.com\nഅന്ന് രാത്രി ബിജെപി ഹരിയാന സംസ്ഥാന അധ്യക്ഷന്റെ മകനില് നിന്ന് നേരിട്ടത്; യുവതി വെളിപ്പെടുത്തുന്നു\nദില്ലി: ബിജെപി ഹരിയാന സംസ്ഥാന അധ്യക്ഷന്റെ മകനില് നിന്ന് നേരിട്ട ദുരനുഭവത്തെക്കുറിച്ച് തുറന്നു പറഞ്ഞ് ചണ്ഡീഗഡ് സ്വദേശിയായ യുവതി. ഫേസ്ബുക്ക് പോസ്റ്റിലൂടെയാണ് യുവതിയുടെ പ്രതികരണം. കഴിഞ്ഞദിവസമാണ് ഹരിയാന ബിജെപി അധ്യക്ഷന് സുഭാഷ് ബാരാലയുടെ മകന് വികാസ് ബാരാലയെയും സുഹൃത്തായ ആശിഷ് കുമാറിനെയും പൊലീസ് പിടികൂടിയത്. ഇരുവരും തന്നെ ഉപദ്രവിച്ചെന്ന യുവതിയുടെ പരാതിയിലാണ് അറസ്റ്റ് ചെയ്തത.\nസംഭവദിവസത്തെക്കുറിച്ച് യുവതി പറയുന്നു:\nകഴിഞ്ഞ ദിവസം രാത്രി 12.15 മണിയോടെ ഞാന് സെക്ടര് 8 മാര്‍ക്കറ്റ് റോഡില് നിന്നും സെക്ടര്7റോഡിലൂടെ വീട്ടിലേക്ക് മടങ്ങുകയായിരുന്നു. പെട്രോള് പമ്പായിരുന്നു എന്റെ ലക്ഷ്യം. ഒരു സുഹൃത്തിനോട് ഫോണില് സംസാരിച്ച് കൊണ്ടായിരുന്നു ഞാന് വണ്ടിയോടിച്ചിരുന്നത്. തൊട്ടുപിന്നാലെ ഒരു വെള്ള എസ്.യു.വി കാര് എന്നെ പിന്തുടരുന്നതായി ഞാന് മനസിലാക്കി.\nഎന്റെ കാറിനൊപ്പം വിടാതെ അതിവേഗത്തിലായിരുന്നു ആ കാറും. ആ കാറിനുള്ളിലുണ്ടായിരുന്ന രണ്ട് പേരും അര്‍ദ്ധരാത്രി റോഡില് വെച്ച് ഒരു യുവതിയെ ഉപദ്രവിക്കുന്നതില് രസിക്കുന്നത് പോലെ തോന്നി. അപകടം തിരിച്ചറിഞ്ഞ ഞാന് കുറച്ച് കൂടി ആള്‍ക്കാരുള്ള മേഖലയിലേക്ക് വണ്ടി തിരിക്കാന് ശ്രമിച്ചു. പക്ഷെ ഇരു ഭാഗത്തേക്കും വണ്ടി തിരിക്കാന് അനുവദിക്കാതെ അവര് എന്റെ കാറിന് കുറുകെ അവരുടെ കാര് കൊണ്ടുവന്നിട്ടു. വെള്ള കാറില് നിന്നും ഒരാള് ഇറങ്ങി വന്നതോടെ ഞാന് കാര് പുറകോട്ട് എടുത്ത്, വേഗത്തില് മുന്നോട്ട് പോയി.\nഈ സമയം കൊണ്ട് ഞാന് 100ല് വിളിച്ച് പൊലീസിനെ വിവരമറിയിച്ചു. കൃത്യ സ്ഥലും വിവരങ്ങളും ഞാന് അവരെ അറിയിച്ചു. എന്നോട് സംസാരിച്ച പൊലീസ് ഉദ്യോഗസ്ഥന് കൃത്യമായി കാര്യങ്ങള് ചോദിച്ച് അറിയുകയും സഹായം ഉറപ്പ് നല്‍കുകയും ചെയ്തു.പിന്നീട് ഒരു 15 സെക്കന്റ് നേരത്തേക്ക് ഞാന് അവരുടെ കാര് കണ്ടില്ല. ഞാന് ഫോണ് ചെയ്യുന്നത് കണ്ട് അവര് മാറി പോയിട്ടുണ്ടാകുമെന്നാണ് ഞാന് കരുതിയത്. പെട്ടെന്ന് തന്നെ കാര് പിന്നെയും പ്രത്യക്ഷപ്പെട്ട് എന്റെ കാറിനൊപ്പെം നീങ്ങാന് തുടങ്ങി.6കിലോ മീറ്ററോളം ഇങ്ങനെ അവര് എന്നെ പിന്തുടര്‍ന്നു. കാര് വെട്ടിക്കാന് ഇടമില്ലാതെ അവര് കുറുകെ കാര് കൊണ്ട് വന്നിട്ടതോടെ എനിക്ക് വേറെ നിവൃത്തിയില്ലാതെയായി.\nആ കാറില് നിന്നും രണ്ട് ചെറുപ്പക്കാര് ഇറങ്ങി വന്ന് എന്റെ കാറിന്റെ ഡോര് പിടിച്ച് വലിച്ച് തുറക്കാന് ശ്രമിച്ചു. ആരെങ്കിലും സഹായത്തിനെത്തുമെന്ന് പ്രതീക്ഷിച്ച് ഞാന് ഹോണടിച്ച് കൊണ്ടേയിരുന്നു. അടുത്ത നിമിഷം പൊലീസ് വാഹനം എന്റെ രക്ഷയ്‌ക്കെത്തുകയായിരുന്നു. രക്ഷപ്പെടാന് ശ്രമിച്ച ചെറുപ്പക്കാരെയും പൊലീസ് പിന്തുടര്‍ന്ന് പിടിക്കൂടി. പിതാവുമായെത്തി ഞാന് പിന്നീട് പൊലീസില് പരാതി നല്‍കി.\nTags: Bjp LeaderFB PostFeaturedRape Attempt


അധിക സീറ്റില് ഉറച്ച് ലീഗ്; യുഡിഎഫില് തലവേദന, അനുനയിപ്പിക്കാന് കോണ്‍ഗ്രസ് | Reporter Kerala\nഅധിക സീറ്റില് ഉറച്ച് ലീഗ്; യുഡിഎഫില് തലവേദന, അനുനയിപ്പിക്കാന് കോണ്‍ഗ്രസ്\nകോഴിക്കോട്: യുഡിഎഫിലെ സീറ്റ് വിഭജന ചര്‍ച്ച നീളുന്നു. സീറ്റ് വിഭജനവുമായി ബന്ധപ്പെട്ട് ഒരു സമവായത്തിലെത്താന് മുന്നണിക്ക് സാധിച്ചിട്ടില്ല. ലീഗ് അധിക സീറ്റ് ആവശ്യപ്പെട്ടതാണ് യുഡിഎഫില് പ്രതിസന്ധി സൃഷ്‌ടിച്ചിരിക്കുന്നത്.\nകഴിഞ്ഞ തവണത്തേക്കാള് ആറ് സീറ്റാണ് ലീഗ് അധികമായി ആവശ്യപ്പെടുന്നത്. 2016 ല് 24 സീറ്റില് ലീഗ് മത്സരിച്ചിരുന്നു. ഇത്തവണ 30 സീറ്റ് വേണമെന്നാണ് ലീഗ് നേതൃത്വം ആവശ്യപ്പെടുന്നത്. വിജയസാധ്യതയുള്ള സീറ്റുകളാണ് തങ്ങള് ആവശ്യപ്പെടുന്നതെന്ന് ലീഗും ന്യായീകരിക്കുന്നു. എന്നാല്, ലീഗ് ആവശ്യപ്പെടുന്ന സീറ്റുകള് നല്‍കുമ്ബോള് മുന്നണിക്കുള്ളിലെ മറ്റ് ഘടകകക്ഷികള് ഇടഞ്ഞുനില്‍ക്കും. തിരഞ്ഞെടുപ്പ് അടുക്കുമ്ബോള് ഘടകകക്ഷികള് പരസ്യമായി അതൃപ്‌തി രേഖപ്പെടുത്തിയാല് തിരിച്ചടിയാകുമെന്നാണ് മുന്നണിക്കുള്ളിലെ വിലയിരുത്തല്.\nരാഹുല് ഗാന്ധി എംപിയുടെ നേതൃത്വത്തില് നേരത്തെ നടന്ന ഉഭയകക്ഷി ചര്‍ച്ച അടക്കം പരാജയപ്പെട്ടിരുന്നു. അധിക സീറ്റ് ലഭിക്കണമെന്ന ആവശ്യത്തില് ലീഗ് ഉറച്ചുനില്‍ക്കുകയാണ്. എല്‍ജെഡി, കേരള കോണ്‍ഗ്രസ് (എം) എന്നിവര് മുന്നണി വിട്ടത് ചൂണ്ടിക്കാട്ടിയാണ് ലീഗ് കൂടുതല് സീറ്റ് ആവശ്യപ്പെടുന്നത്.\nഉത്തരാഖണ്ഡ് ദുരന്തം: 170 പേര്‍ക്കായി തെരച്ചില് തുടരുന്നു, ആശയറ്റ് കുടുംബാംഗങ്ങള്\nഅതേസമയം, ലീഗിന്റെ ആവശ്യങ്ങള് അംഗീകരിക്കേണ്ടി വന്നാല് കോണ്‍ഗ്രസിനെതിരായി സിപിഎം രംഗത്തെത്തും. കോണ്‍ഗ്രസ് ലീഗിന് വഴങ്ങുകയാണെന്ന് മുഖ്യമന്ത്രി പിണറായി വിജയന് അടക്കം നേരത്തെ രൂക്ഷമായി പരിഹസിച്ചിരുന്നു. ലീഗിന് പൂര്‍ണമായി വഴങ്ങുന്നതില് കോണ്‍ഗ്രസിനുള്ളില് തന്നെ അഭിപ്രായ വ്യത്യാസങ്ങളുണ്ട്.\n2016 ലെ നിയമസഭാ തിരഞ്ഞെടുപ്പില് ലീഗിന്റെ സാന്നിധ്യം വളരെ പ്രധാനപ്പെട്ടതായിരുന്നു. യുഡിഎഫിന് അധികാരം നഷ്ടപ്പെട്ടപ്പോള് കോണ്‍ഗ്രസിന് വന് തിരിച്ചടിയാണ് നേരിട്ടത്. കോണ്‍ഗ്രസും ലീഗും തമ്മിലുള്ള സീറ്റ് വ്യത്യാസം വളരെ നേരിയതായിരുന്നു. 2016 ല് 87 സീറ്റില് മത്സരിച്ച കോണ്‍ഗ്രസിന് ജയിക്കാന് സാധിച്ചത് വെറും 22 സീറ്റില്. എന്നാല്, 24 സീറ്റില് മത്സരിച്ച മുസ്‌ലിം ലീഗ് 18 സീറ്റിലും വിജയിച്ചു. 2011 ല് 24 സീറ്റില് മത്സരിച്ച ലീഗ് 20 സീറ്റില് വിജയിച്ചിരുന്നു. യുഡിഎഫില് ലീഗിന് വ്യക്തമായ സ്ഥാനമുണ്ടെന്ന് ഈ കണക്കുകളില് നിന്ന് വ്യക്തം.\nPreviousചെന്നൈയില് ഗാബ ആവര്‍ത്തിക്കുമോ ? ഇന്ത്യ-ഇംഗ്ലണ്ട് ടെസ്റ്റ് അവസാന ദിനത്തില് എന്തും സംഭവിക്കാം\nNextതാന് സജീവ രാഷ്ട്രീയത്തില് ഉണ്ടാകുമെന്ന് വി കെ ശശികല


കുടിവെള്ളം പത്ത് രൂപയ്ക്ക് വില്‍ക്കുന്ന 'സുഭിക്ഷം'\n04 Jun, 2018 at 07:39 AM\nകുടിവെള്ളം മാത്രമല്ല ഭക്ഷണത്തിനും ഇവിടെ വിലക്കുറവാണ്\nകുപ്പിവെള്ളം വിലകുറച്ച് വില്‍ക്കാന് വ്യാപാരികള് തയ്യാറാകാത്തപ്പോള് കുപ്പിവെള്ളം 10 രൂപയ്ക്ക് വില്ക്കുന്ന ഒരു കടയുണ്ട് കോട്ടയത്ത്. കോട്ടയം മുത്തേലിയില് പ്രവര്‍ത്തിക്കുന്ന സുഭിക്ഷം എന്ന കടയിലെത്തിയാല് 10 രൂപയ്ക്ക് ശുദ്ധമായ കുടിവെള്ളം ലഭിക്കും. കുടിവെള്ളം മാത്രമല്ല ഭക്ഷണത്തിനും ഇവിടെ വിലക്കുറവാണ്. പന്ത്രണ്ട് രൂപയ്ക്ക് വെള്ളം വില്‍ക്കാമെങ്കിലും കോട്ടയം ജില്ലയില് ഒരു കടക്കാര് പോലും ഇത് പലിക്കുന്നില്ല. എല്ലായിടത്തും 20 രൂപയും 25 രൂപയുമാണ് കുപ്പിവെള്ളത്തിന് വില.\nഎന്നാല് കോട്ടയം മുത്തോലിയിലെ സുഭിക്ഷം എന്ന കടയില് വര്‍ഷങ്ങളായി കുപ്പിവെള്ളത്തിന് വില കുറവാണ്. കുപ്പിവെള്ള കമ്പനികളില് നിന്നും 7രൂപയ്ക്ക് വാങ്ങുന്ന വെള്ളം അമിതലാഭം ഈടാക്കാതെ പത്ത് രൂപയ്ക്കാണ് ഇവിടെ വില്‍ക്കുന്നത്. കുറഞ്ഞനിരക്കില് ഭക്ഷണം ലഭ്യമാക്കുക എന്ന ലക്ഷ്യത്തോടെയാണ് ഈ സ്ഥാപനം പ്രവര്‍ത്തിക്കുന്നത്. അതിന്റെ ഭാഗമായിട്ടായിരുന്നു വെള്ളത്തിന് വിലകുറച്ചത്. അതുകൊണ്ട് തന്നെ നിരവധി പേരാണ് ഇവിടെയെത്തി വെള്ളം വാങ്ങി പോകുന്നത്.\nകോട്ടയം ജില്ലയുടെ പലഭാഗത്തും സുഭിക്ഷം കൗണ്ടറുകള് പ്രവര്‍ത്തിക്കുന്നുണ്ട്. അവിടെയെല്ലാം വെള്ളത്തിന് വിലകുറവാണ്. വെള്ളത്തിന് വിലകുറയ്ക്കാന് വ്യാപാരികള് തയ്യാറാകാത്ത സാഹചര്യത്തില് ജനങ്ങള്‍ക്ക് വേണ്ടി ഇനിയും വില കുറയ്ക്കാന് സുഭിക്ഷം തയ്യാറാണ്.


World Car Free Day, Car, Four Wheeler, Bicycle, Hybrid, ലോക കാര് ഫ്രീ ഡേ, കാര്, ഫോര് വീലര്, ബൈസിക്കിള്, ഹൈബ്രിഡ് - Malayalam DriveSpark\nഇന്ന് കാറുകളുടെ ശിവരാത്രി\nPublished: Thursday, September 22, 2011, 11:18 [IST]\nഇന്ന് വേള്‍ഡ് കാര് ഫ്രീ ഡേയാണ്. കാറുകള്‍ക്ക് ഒരു ദിവസം വിശ്രമം നല്‍കാന് ശ്രമിക്കേണ്ടുന്ന ദിനം. റോഡുകളിലെ ട്രാഫിക് ജാം ഒരു ദിവസത്തേക്കെങ്കിലും ഇല്ലാതാക്കുക, എണ്ണ ഉപഭോഗം കുറയ്ക്കുക, കാര്‍ബണ് ബഹിര്‍ഗ്ഗമനം കുറയ്ക്കുക എന്നിങ്ങനെ നിരവധി ലക്ഷ്യങ്ങള് ഈ ആഘോഷത്തിനു പിന്നിലുണ്ട്.\nവര്‍ഷം മുഴുവന് ജോലി ചെയ്തു തളര്‍ന്ന ശിവന് മൂന്നു കണ്ണുമടച്ചുറങ്ങുന്ന ശിവരാത്രി പോലെ ശാന്തമായിരിക്കണം റോഡുകള് എന്നാണ് വെപ്പ്. പക്ഷെ റോഡിലിറങ്ങി നോക്കിയാല് ആളുകള് ഗാരേജിലെ പഴയ വിന്‍റേജ് കാറുകള് പോലും പൊടിതട്ടിയെടുത്ത് നിരത്തിലിറക്കിയ കാഴ്ചയാണ് കാണാന് കഴിയുന്നത്. ഏത് ദിനവും ആഘോഷിക്കാന് നമുക്ക് നമ്മുടേതായ വഴികളുണ്ട്.\nകാറുകള് തുപ്പുന്ന കരിമ്പുക മൂലം നമ്മുടെ ഹരിതഗൃഹത്തിന് സാരമായ പരുക്കുകളേല്‍ക്കുന്നതായി പഠനങ്ങള് പറയുന്നു. ഇത്തരം പ്രശ്നങ്ങളെ നേരിടാന് ഹൈബ്രിഡ് കാറുകള്‍ക്ക് സാധിക്കും എന്നത് നമുക്കറിയാം. ഇലക്ട്രിക് കാറുകളും ഹൈഡ്ഗജന് കാറുകളുമെല്ലാം നമ്മുടെ നിരത്തുകളിലേക്ക് ധൈര്യത്തോടെ കടന്നു വരണമെങ്കില് വര്‍ഷം പത്തിരുപത് ഇനിയുമെടുക്കും. പുകതുപ്പുന്ന നാനോയും കൊണ്ട് നിരത്തിലിറങ്ങുന്ന നമുക്ക് ഇത്തരം ചില ആഘോഷങ്ങല് കൊണ്ടെങ്കിലും പ്രകൃതിക്കല്‍പം സമാധാനം നല്‍കാവുന്നതാണ്.\nലോകത്ത് കാറുകളുടെ സംഖ്യ അനുനിമിഷം വളരുകയാണ്. ഈ വര്‍ഷത്തെ കാറുകളുടെ വളരുന്ന എണ്ണം കാണണമെങ്കില് ദാ ദിവിടൊന്ന് പിടിച്ച് ഞെക്കിയാല് മതി. ഞാന് നോക്കുന്ന സമയത്ത് സംഖ്യ ഇപ്രകാരമായിരുന്നു-441,52,524. ലോകത്ത് മൊത്തം എത്ര കാറുകളുണ്ട് എന്നത് ഒരു മത്തായിച്ചോദ്യമാണ്. എങ്കിലും ചില ഗണിതശാസ്ത്രജ്ഞര് അതും കണ്ടു പിടിച്ചിട്ടുണ്ട്. 100 ഖോടിയാണുപോലും!\nകാറുകളെ വീട്ടില്‍വിട്ട് പബ്ലിക് ട്രാന്‍സ്പോര്‍ട്ടിനെ ആശ്രയിക്കുക എന്നതാണ് കരിമ്പുക പ്രശ്നം കുറയ്ക്കാനുള്ള മികച്ച വഴി. സൈക്കിള് ഉപയോഗിക്കുക എന്ന മറ്റൊരു വഴി കൂടിയുണ്ട്. പ്രശ്നം, നമ്മുടെ റോഡുകള് നിര്‍മിച്ചു വെച്ചിരിക്കുന്നത് പാണ്ടിലോറികള്‍ക്ക് സൈക്കിള് യാത്രക്കാരനെ ഇടിച്ചുതെറിപ്പിച്ച് പോകാന് സൗകര്യപ്പെടുന്ന വിധത്തിലാണ് എന്നതത്രെ.\nവിദേശങ്ങളില് പരിസ്ഥിതിയെ ബാധിക്കുന്ന ഇത്തരം പ്രശ്നങ്ങളില് ഏറ്റവുമധികം ആശങ്ക പുലര്‍ത്തുന്നത് യുവാക്കളാണ്. പ്രായം ചെന്നവര് പലപ്പോഴും 'ഇനിയെന്തു പരിസ്ഥിതി!' എന്ന സായാഹ്ന ചിന്തയില് എത്തിച്ചേരുന്നതായാണ് കണ്ടു വരുന്നത്. ഇക്കാര്യത്തില് കൂടുതല് പ്രവര്‍ത്തനങ്ങള് നടത്താനും യുവാക്കള്‍ക്കാണ് സൗകര്യം. പ്രായം ചെന്നയാളുകളോട് സൈക്കിളില് പൊയ്ക്കൂടെ എന്ന് ചോദിക്കുന്നതില് ചെറിയ അപാകതയുണ്ട്. നിര്‍ഭാഗ്യവശാല് നമ്മുടെ നാട്ടില് യുവാക്കള് പലപ്പോഴും വയസ്സന്മാരെപ്പോലെ പെരുമാറുന്നു. വയസ്സു ചെന്നവര് സൈക്കിളില് യാത്ര ചെയ്യാന് ഉത്സാഹിക്കുമ്പോള് യുവാക്കള് കാറില് നിന്നിറങ്ങാന് കൂട്ടാക്കാതിരിക്കുന്നു.\nകൂടുതല്... #hybrid #bicycle #car #four wheeler #ബൈസിക്കിള് #ഹൈബ്രിഡ് #കാര് #ഫോര് വീലര്\nSeptember 22nd is the World Car Free Day. Leave your car in the garage because it is World Car Free Day and take the public transport to work.\nStory first published: Thursday, September 22, 2011, 11:18 [IST]


മാലിന്യം തള്ളുന്നത് ഒഴിവാക്കാൻ വഴിയോരക്കൃഷി; കോട്ടയം– കുമരകം റോഡരികിൽ വിവിധ ഇനം കൃഷികൾ ചെയ്യും – Media Mangalam\nകുമരകം: കോട്ടയം– കുമരകം വഴിയോരം കൃഷിയിടമാക്കാൻ പദ്ധതി. വഴിയോരക്കൃഷിയുടെ ഭാഗമായി പഞ്ചായത്തിന്റെയും കൃഷിഭവന്റെയും നേതൃത്വത്തിൽ വിവിധ ഇനം കൃഷികൾ ചെയ്യാൻ ആണ് തീരുമാനം. റോഡരികിൽ മാലിന്യം തള്ളുന്നത് ഒഴിവാക്കാൻ ആണ് പദ്ധതി നടപ്പാക്കുന്നത്. ഒന്നാം ഘട്ടമായി രണ്ടാം കലുങ്ക് മുതൽ ആറ്റാമംഗലം പള്ളി വരെ ഉള്ള റോഡിന്റെ ഇരു വശങ്ങളിലും കപ്പളം, ചേന, ചേമ്പ്, ചീര, മഞ്ഞൾ തുടങ്ങിയവ കൃഷിയിറക്കുമെന്ന് പഞ്ചായത്ത് പ്രസിഡന്റ് ധന്യാ സാബു അറിയിച്ചു. ഒന്നാം കലുങ്ക് ഭാഗത്ത് കപ്പളക്കൃഷിക്കു തുടങ്ങി വെച്ചു. റോഡിന്റെ കുമരകം പരിധിയിലുള്ള മുഴുവൻ സ്ഥലത്തും കൃഷിയിറക്കാനാണ് പോകുന്നത്.\nതൊഴിലുറപ്പ് തൊഴിലാളികളെ കൊണ്ടു റോഡ് വശത്തെ പുല്ലും മറ്റും നീക്കി കൃഷിയോഗ്യമാക്കും. ചീര ഒഴിച്ച് ഉള്ളവയ്ക്ക് കാര്യമായ പരിപാലനം ഇല്ലെങ്കിലും വിളവ് എടുക്കാൻ കഴിയും. ചീര നടുന്നത് റോഡിന്റെ സമീപത്ത് വീടുകൾ ഉള്ള ഭാഗത്തായിരിക്കും. വീട്ടുകാർക്ക് ചീരയുടെ പരിപാലനം ഏറ്റെടുത്ത് നടത്താൻ കഴിയും. വഴിയോരങ്ങളിൽ മാലിന്യം തള്ളുന്നത് പതിവാണ്. പ്ലാസ്റ്റിക് ചാക്കുകളിലാണ് മാലിന്യം ഇവിടെ തള്ളുന്നത്. കോഴി മാലിന്യം ഉൾപ്പെടെ ഉള്ളവ ചീഞ്ഞ് ദുർഗന്ധം വമിക്കുന്ന സ്ഥിതിയാണിപ്പോൾ.\nKottayam kumarakom കോട്ടയം– കുമരകം വഴിയോരക്കൃഷി


രണ്ടാം ആഷസ് ടെസ്‌റ്റിന് ഇന്ന് തുടക്കം ; ഇംഗ്ലണ്ടിന് ലക്ഷ്യം സ്‌മിത്ത് | Sports | Deshabhimani | Wednesday Aug 14, 2019\nരണ്ടാം ആഷസ് ടെസ്‌റ്റിന് ഇന്ന് തുടക്കം ; ഇംഗ്ലണ്ടിന് ലക്ഷ്യം സ്‌മിത്ത്\nആഷസിൽ തിരിച്ചുവരാനൊരുങ്ങി ഇംഗ്ലണ്ട്. പരമ്പരയിലെ ആദ്യ കളി ജയിച്ച ഓസ്‌ട്രേലിയ 1–-0ന് മുന്നിലാണ്. ലോർഡ്‌സിലാണ് ഇന്ന് കളി. സ്‌റ്റീവ് സ്‌മിത്തിന് മുന്നിലാണ് ആദ്യ ടെസ്‌റ്റിൽ ഇംഗ്ലണ്ട് കളി മറന്നത്. രണ്ടാം ടെസ്‌റ്റിലും സ്‌മിത്ത്‌തന്നെയാണ് ഇംഗ്ലണ്ടിന് ഭീഷണി.\nരണ്ട് ഇന്നിങ്‌സിലും സെഞ്ചുറി നേടിയാണ് സ്‌മിത്ത് എഡ്‌ജ്‌ബാസ്‌റ്റണിലെ ആദ്യ ടെസ്‌റ്റിൽ ഇംഗ്ലണ്ടിനെ തകർത്തെറിഞ്ഞത്. വിലക്കുകഴിഞ്ഞുള്ള ആദ്യ ടെസ്‌റ്റിൽ സ്‌മിത്ത് ഉഗ്രഭാവം പൂണ്ടപ്പോൾ ഇംഗ്ലണ്ടിന് പിടിച്ചുനിൽക്കാനായില്ല. പരിക്കാണ് ഇംഗ്ലണ്ടിനെ തളർത്തുന്നത്. പ്രധാന പേസർ ജെയിംസ് ആൻഡേഴ്‌സൺ പിന്മാറി. ആദ്യ ടെസ്‌റ്റിൽ നാലോവർ എറിഞ്ഞ കളംവിട്ട ആൻഡേഴ്‌സൺ പിന്നെ പന്തെറിഞ്ഞില്ല. പകരം ജോഫ്ര ആർച്ചെറാണ് ഇംഗ്ലണ്ട് പേസ് നിരയിൽ ഇടംപിടിച്ചത്. ആർച്ചെറുടെ ടെസ്‌റ്റിലെ അരങ്ങേറ്റമാണ്. ഓൾ റൗണ്ടർ മൊയീൻ അലിക്ക് പകരം ജാക് ലീഷും ഇടംനേടി.\nസ്‌മിത്തൊഴികെയുള്ള ഓസീസ് ബാറ്റ്‌സ്‌മാൻമാർ സ്ഥിരത കാട്ടുന്നില്ല. പ്രത്യേകിച്ചും ഓപ്പണിങ് സഖ്യം. ആദ്യ ടെസ്‌റ്റിലെ രണ്ട് ഇന്നിങ്‌സിലും ഡേവിഡ് വാർണർ–-കാമറൂൺ ബാൻക്രോഫ്‌റ്റ് സഖ്യം പരാജയമായി. ഉസ്‌മാൻ ഖവാജയും ക്യാപ്‌റ്റൻ ടിം പെയ്‌നും വലിയ സ്‌കോർ കണ്ടെത്തുന്നില്ല. ട്രാവിസ് ഹെഡും മാത്യു വെയ്‌ഡും ആദ്യ ടെസ്‌റ്റിൽ തിളങ്ങി.\nബൗളർമാരിൽ ജെയിംസ് പാറ്റിൻസണ് വിശ്രമം അനുവദിച്ചു. പകരം ജോഷ് ഹാസെൽവുഡ് ഇറങ്ങും. പാറ്റ് കമ്മിൻസാണ് ഓസീസ് പേസർമാരിലെ പ്രധാനി. ആദ്യ ടെസ്‌റ്റിൽ കമ്മിൻസ് ഇംഗ്ലീഷ് ബാറ്റിങ് നിരയെ തകർത്തു. രണ്ടാം ഇന്നിങ്‌സിൽ സ്‌പിന്നർ നതാൻ ല്യോണാണ് ഇംഗ്ലണ്ട് ബാറ്റ്‌സ്‌മാൻമാരെ വലച്ചത്.


ലോകത്തെ നിയന്ത്രിച്ചുവന്ന അമേരിക്കയും യൂറോപ്യന് യൂണിയനും ഒടുവില് ഇന്ത്യയുടെ കുതിപ്പ് അംഗീകരിച്ചു. 2030ല് ഇന്ത്യയും ചൈനയും ലോകം നിയന്ത്രിക്കും എന്നാണു അമേരിക്കന് സര്‍ക്കാര് തന്നെ തയ്യാറാക്കിയ ' ഗ്ലോബല് ട്രെന്‍ഡ്‌സ് 2030' റിപ്പോര്‍ട്ട് അടിവരയിടുന്നത്. അതായതു അമേരിക്കയെയും യൂറോപ്യന് യൂണിയനെയും ഇന്ത്യയും ചൈനയും മറികടക്കും. അടുത്ത ഇരുപതുവര്‍ഷത്തിനുള്ളില് മധ്യവര്‍ഗമായിരിക്കും ലോകത്തിന്റെ ആധിപത്യം നേടുക.\nഇടത്തരക്കാരുടെ എണ്ണം മൂന്നിരട്ടിയായി മൂന്ന് ബില്യനാകും. വര്‍ധിച്ചു വരുന്ന മധ്യവര്‍ഗത്തിന്റെ ഉയര്‍ന്ന ഉപഭോഗം മൂലം അവശ്യവസ്തുക്കളുടെ ക്ഷാമമുണ്ടാക്കുമെന്ന് റിപ്പോര്‍ട്ട് മുന്നറിയിപ്പ് നല്‍കുന്നു. വെള്ളവും ഭക്ഷണവും ഇതുമൂലം ഇല്ലാതാകും. ഇത് പരിഹരിക്കാന് പുതിയ ആശയങ്ങള് വേണ്ടിവരും. നഗരങ്ങളിലായിരിക്കും ഇവര് കൂടുതലായും അധിവസിക്കുക. ഗള്‍ഫ് മേഖലയിലും ആഫ്രിക്കയിലും ജനം ഭക്ഷണത്തിനും വെള്ളത്തിനുമായി യുദ്ധം നടത്തുമെന്നും റിപ്പോര്‍ട്ട് പറയുന്നു. മധ്യവര്‍ഗത്തിന്റെ ഉയര്‍ച്ചയോടെ കാറുകള് ഉള്‍പ്പെടെയുള്ള ഉപഭോക്തൃ ഉല്‍പന്നങ്ങള്‍ക്കു ഡിമാന്റ് വര്‍ധിക്കും.\nമികച്ച വിദ്യാഭ്യാസ നിലവാരം, ആരോഗ്യം, കൂടുതല് സമ്പത്തിലേക്കും അധികാരത്തിലേക്കുമുള്ള സ്ത്രീകളുടെ മുന്നേറ്റം എന്നിവയോടെ ഭൂരിഭാഗം പേരും ദരിദ്ര്യത്തില്‍നിന്ന് മാറുന്ന സാഹചര്യമാണ് ഉണ്ടാകുക. ആഗോള താപനവും കാലാവസ്ഥാ വ്യതിയാനവും ആയിരിക്കും വരുന്ന ദശകങ്ങളിലെ വെല്ലുവിളികള്.


Molten Memories: 2013\nകഥകള്, നിരൂപണങ്ങള്, ചിന്താശകലങ്ങള്\nദൈവത്തിന്റെ കൈവിട്ട കളി\nദൈവം ചിലപ്പോൾ ചില കൈവിട്ട കളി കളിക്കും.\nഇരുൾ നിറഞ്ഞ വഴിയിൽ വെളിച്ചത്തിന്റെ ചെറു കണങ്ങളെ കാട്ടും. പക്ഷെ, ഈയാംപാറ്റകളുടെ ആയുസ് പോലെ, നിമിഷനേരം കൊണ്ട് ആ ചെറുവിളക്കുകൾ അണച്ച് കളയും.\nചിലരുടെ മരണം, അവന്റെ പ്രിയപ്പെട്ടവരുടെ മനസ്സില് പ്രതീക്ഷയുടെ നാമ്പുകൾ മുളപ്പിക്കും, അടുത്ത നിമിഷം ഒരു പേമാരിയിൽ അത് എന്നെന്നേക്കുമായി പിഴുതെറിയും.\nഇന്ന് എന്റെ സുഹൃത്തിന്റെ അമ്മാവൻ മരിച്ചു. രോഗവിമുക്തനായി ആശുപത്രി വിടാൻ ഒരുങ്ങി നിന്ന ദിവസം....\nPosted by Banu at 02:12 No comments:\nഞാനിന്നലെയൊരു പെണ്‍കുട്ടിയെ കണ്ടു! കാത്തിരുന്ന് കാത്തിരുന്ന്... ഒടുവിലൊട്ടും പ്രതീക്ഷിക്കാത്ത സമയത്ത്പെട്ടന്ന് കണ്ടപ്പോ... ഒന്ന് പതറി!\nപേരറിയാമായിരുന്നിട്ടും ഞാനവളോട് ചോദിച്ചു.\n"എന്താ പേര് ?"\n"മഴ" അവൾ പറഞ്ഞു.\n"ഹിന്ദുസ്ഥാനീ സംഗീതം പഠിച്ചിട്ടുണ്ടോ? "\n“ഇല്ല. ഞാന് പഠിച്ചിട്ടില്ല. എനിക്കെന്‍റെ നടത്തത്തിന്‍റെ താളം മാത്രമേയറിയൂ. അത് ഞാന് പറഞ്ഞുതരാം. വരുമോ എന്‍റെ കൂടെക്കുറച്ചു നടക്കാന്.. ” ഒരുപാട് പരിചയമുള്ളപോലെ അവളെന്നെ ക്ഷണിച്ചു.\nആ ക്ഷണം ഞാന് സ്വീകരിച്ചു... ഞങ്ങളൊന്നിച്ച് കുറച്ചു ദൂരം നടന്നു. എന്‍റെയമ്മയെന്നോട് പലപ്പഴും പറഞ്ഞിട്ടുണ്ട് അവൾടൊപ്പമിങ്ങനെ നടക്കല്ലേ നടക്കല്ലേ എന്ന്. ആര് കേള്‍ക്കാന്... രാവിലെ എഴുന്നേറ്റപ്പോള് നല്ല പനിം ചൊമേം...\nPosted by Gokul V Unnithan at 11:219comments:\nചുട്ടു പൊള്ളുന്ന വെയില്. ചുറ്റും വെന്തെരിഞ്ഞ കാടിന്‍റെ അവസാന ശേഷിപ്പുകളുടെ ആര്‍ത്തനാദം. ഒഴുക്ക് നിലച്ച നദിയുടെ മാറിലെ മണലൂറ്റിയെടുത്തുണ്ടായ വടുക്കളില്, പൊറ്റക്കുഴികളില് അവശേഷിച്ച ജലം പുതിയ രോഗങ്ങളുടെ മഹാ ബീജങ്ങള്‍ക്ക് പാത്രമേകുന്നു. കാറ്റ്, മീനച്ചൂടിന്‍റെ കാഠിന്യം ശരീരത്തില് നീറ്റലായ് ഓര്‍മ്മപെടുത്തുമ്പോഴേക്കും, ആ തീരത്ത് നിന്ന് ചലിക്കാനകാത്തടത്തോളം, കാലുകള് ചളിയില് ആണ്ടു പോയിരിന്നു. അവിടെ നിന്നുകൊണ്ടവന് ആ സിദ്ധാര്‍ത്ഥ വചനങ്ങള് ഓര്‍ത്തു...\n"തിരസ്കരിച്ചതിനെ ഓര്‍ത്തു ദുഖിക്കാതിരിക്കുക. ഒരിക്കലും തിരസ്കരിക്കേണ്ടി വരാത്തതില് അഭയം തേടുക, ഇതാ, ഈ മരങ്ങളിലും പുഴയിലും പുഴവക്കിലെ ഈ പരിചയമുള്ള കുളിര്‍മയുടെ കാരുണ്യത്തിലും.” **\nഅപ്പോഴൊക്കെയും ചുടു കാറ്റ് അവന്‍റെ ശരീരത്തില്, വെയിലേറ്റുണ്ടായ\nപൊള്ളല് കുമിളകളില് പുതിയ പുതിയ നീറ്റലുകള് ഏല്‍പ്പിച്ചുകൊണ്ടേയിരുന്നു. ഇവിടെ അഭയം തേടാന് താമസിച്ചു പോയിരിക്കുന്നു. അവനോര്‍ത്തു. മരങ്ങള്, പുഴകള്, പുഴവക്കിലെ പരിചയമുള്ള കുളിര്‍മ്മ ഒക്കെയും പുറകിലേക്കുള്ള ദൂരങ്ങളിലെവിടെയോ മാഞ്ഞുപോയിരിക്കുന്നു... സിദ്ധാര്‍ത്ഥനില് നിന്ന് ബുദ്ധനിലേക്കുള്ള ദൂരം… ആണ്ടു പോയ ചളിയില് ചലനം നഷ്ട്ടപ്പെട്ടിട്ടും അവന് വെറുതെ ആശിച്ചു, വഴികാട്ടിയായി ഒരു ബോധിവൃക്ഷമെങ്കിലും അവശേഷിപ്പിച്ചിരുന്നെങ്കില്...\nPosted by Gokul V Unnithan at 11:03 15 comments:\nBlog ട്രങ്ക് പെട്ടി\nGokul V Unnithan\nBanarji B Pillai


തമിഴ്നാട്ടില് ഓണ്‍ലൈന് ചൂതാട്ടം നിരോധിച്ചു; നിയമം ലംഘിക്കുന്നവര്‍ക്ക് കനത്ത പിഴയും ശിക്ഷയും | PravasiExpress\nHome India Chennai Life തമിഴ്നാട്ടില് ഓണ്‍ലൈന് ചൂതാട്ടം നിരോധിച്ചു; നിയമം ലംഘിക്കുന്നവര്‍ക്ക് കനത്ത പിഴയും ശിക്ഷയും\nതമിഴ്നാട്ടില് ഓണ്‍ലൈന് ചൂതാട്ടം നിരോധിച്ചു; നിയമം ലംഘിക്കുന്നവര്‍ക്ക് കനത്ത പിഴയും ശിക്ഷയും\nചെന്നൈ: തമിഴ്‌നാട്ടില് ഓണ്‍ലൈന് ചൂതാട്ടം നിരോധിച്ചു. ഇതിനായി സർക്കാർ പ്രത്യേക ഓർഡിനൻസും പുറത്തിറക്കി. ഓണ്‍ലൈന് ചൂതാട്ടം നടത്തുന്നവര്‍ക്ക് ഇനി 5000 രൂപ പിഴയും ആറ് മാസം മുതല് രണ്ട് വര്‍ഷം വരെ തടവും ലഭിക്കും. ഓണ്‍ലൈന് ചൂതാട്ട കേന്ദ്രങ്ങള് നടത്തുന്നവര്‍ക്ക് 10,000 രൂപ പിഴയും രണ്ട് വര്‍ഷം വരെ തടവും ലഭിക്കും.\nഓൺലൈൻ ചൂതാട്ടം വലിയ സാമൂഹിക വിപത്താണെന്ന് വിലയിരുത്തികൊണ്ടാണ് സർക്കാർ നടപടി. ഓൺലൈൻ ചൂതാട്ടത്തിൽ പങ്കെടുത്ത് പണം നഷ്ടമായതിനെ തുടർന്ന് നിരവധി പേരാണ് തമിഴ്‌നാട്ടിൽ ജീവനൊടുക്കിയത്. ഓൺലൈൻ ചൂതാട്ടം നിരോധിക്കണമെന്ന ആവശ്യവും ശക്തമായിരുന്നു. ഈ സാഹചര്യത്തിലാണ് തമിഴ്‌നാട് സര്‍ക്കാരിന്റെ നടപടി.\nചൂതാട്ടം നിരോധിക്കുന്നത് പരിശോധിച്ചു കൂടേയെന്ന് മദ്രാസ് ഹൈക്കോടതി നേരത്തെ സർക്കാരിനോട് ചോദിച്ചിരുന്നു. ചൂതാട്ട നിരോധന ഹർജി പരിഗണിക്കുന്നതിനിടെയായിരുന്നു കോടതി ഇക്കാര്യം സർക്കാരിനോട് ചോദിച്ചത്. നേരത്തെ ആന്ധ്രാപ്രദേശിലും തെലങ്കാനയിലും ഓൺലൈൻ ചൂതാട്ടം നിരോധിച്ചിരുന്നു.\nPrevious articleപ്രവാസി മലയാളി സാമൂഹിക പ്രവര്‍ത്തകന് ഹൃദയാഘാതം മൂലം മരിച്ചു\nNext articleപ്രഭുദേവ വിവാഹിതനായി; വധു ഫിസിയോതെറാപിസ്റ്റ്


Namitha coming back - Malayalam Filmibeat\nനമിത എന്തിനുള്ള പുറപ്പാടാണ്?\n| Updated: Sunday, September 22, 2013, 12:56 [IST]\nഗ്ലാമര് നായികയായി ദക്ഷിണേന്ത്യന് സിനിമകളിലും ബോളിവുഡിലും തിളങ്ങിയ നമിത ഇപ്പോള് തിരിച്ചുവരാനുള്ള ശ്രമത്തിലാണ്. രണ്ടു വര്‍ഷത്തോളം നീണ്ട ഇടവേളയ്ക്ക് ശേഷം രംഗത്തെത്തിയ താരം കൂടുതല് ഗ്ലാമറസായാണ് പ്രത്യക്ഷപ്പെടുന്നത്.\nപല ചടങ്ങളുകളിലും ആരെയും നിഷ്പ്രഭമാക്കുന്ന വേഷത്തില് പ്രത്യക്ഷപ്പെടുന്ന ഈ 32കാരിയുടെ ലക്ഷ്യം ഇനിയും വ്യക്തമല്ല. എത്രയൊക്കെ ഗ്ലാമറായി നടന്നിട്ടും രണ്ടാം വരവില് ഇതുവരെ രണ്ടു സിനിമകള്‍ക്കു മാത്രമേ കരാറൊപ്പിടാനായിട്ടുള്ളൂ.\nഏറെ തടിച്ച നടിയ്ക്ക് ഇനി വലിയ സാധ്യതയൊന്നുമില്ലെന്നാണ് ഭൂരിഭാഗം പേരുടെയും അഭിപ്രായം. എന്നാല് ഈ ശരീരം തന്നെയാണ് തന്റെ വജ്രായുധം എന്ന നിലപാടാണ് നടിയ്ക്കുള്ളത്.\nനമിത കൂടുതല് സെക്‌സിയാകുന്നു\n1981 മെയ് 10ന് ഗുജറാത്തിലെ സൂറത്തിലാണ് നമിത ജനിച്ചത്.\nനമിത ഇംഗ്ലീഷ് ഭാഷയില് ബിരുദം നേടിയിട്ടുണ്ട്.\n1998ല് മിസ് സൂററ്റായി തിരഞ്ഞെടുക്കപ്പെട്ടത് കരിയറിലെ വഴിത്തിരിവായി. 2001ലെ മിസ് ഇന്ത്യ മത്സരത്തില് പങ്കെടുത്തിരുന്നു.\nഹിമാനി ക്രീമിന്റെയും ഹാന്‍ഡ് സോപ്പിന്റെയും അരുണ് ഐസ്‌ക്രീമിന്റെയും മാണിക്ചന്ദ് ഗുഡ്കയുടെയും നൈല് ഹെര്‍ബല് ഷാംപുവിന്റെയും പരസ്യത്തിലെത്തി\nസൊന്തം എന്ന തെലുങ്ക് പടത്തിലൂടെയായിരുന്നു അരങ്ങേറ്റം. എയ് എന്ന പടത്തിലും നായികയായി. 2006ല് ലവ് കെ ചക്കര് മെം എന്ന പടത്തിലൂടെ ബോളിവുഡിലെത്തി\nചാണക്യ, കോവൈ ബ്രദേഴ്‌സ്, നാന് അവനില്ലാ, അഴകിയ തമിഴ് മകന്, ബില്ല തുടങ്ങിയ സിനിമകളിലൂടെ ശ്രദ്ധേയയായി\nബ്ലാക് സ്റ്റാലിന് എന്ന പടത്തില് അഭിനയിച്ചു. 2010ല് പ്രമോദ് പപ്പന് സംവിധാനം ചെയ്ത ചിത്രത്തില് കലാഭവന് മണിയും ബാലയും അഭിനയിച്ചിരുന്നു.\n2010 ഒക്ടോബര് 26ന് നമിതയെ ഒരു ആരാധകന് തട്ടികൊണ്ടു പോകാന് ശ്രമിച്ചിരുന്നു.\nനുങ്കപ്പാക്കത്ത് സ്‌പോര്‍ട്‌സ് കഫെയായ ബ്ലിറ്റ്‌സ് ആരംഭിച്ചു\nസുരക്ഷിതമായ ഡ്രൈവിങിന്റെ സന്ദേശമുയര്‍ത്തുന്ന പരസ്യങ്ങളില് സജീവമായിരുന്നു\nവലിയ മാറിടം നമിതയെ ഏറെ ബുദ്ധിമുട്ടിച്ചിരുന്നു. കടുത്ത പുറം വേദനയെ തുടര്‍ന്ന് ശസ്ത്രക്രിയയ്ക്ക് വിധേയയായതായി റിപ്പോര്‍ട്ടുണ്ടായിരുന്നു.\nനല്ലൊരു നീന്തല് വിദഗ്ധയാണ് നമിത. സമയം കിട്ടുമ്പോള് മുംബൈയില് കുട്ടികള്‍ക്ക് പരിശീലനം നല്‍കാറുണ്ട്.\nഭൈരവി, നമിതാ കപൂര് എന്ന പേരുകളിലും നമിത അറിയപ്പെട്ടിരുന്നു.\nഗ്ലാമര് താരറാണിയുടെ കാലം കഴിഞ്ഞുവെന്ന് കരുതിയവര്‍ക്ക് തെറ്റി. ഗംഭീര തിരിച്ചുവരവിനുള്ള ശ്രമത്തിലാണ്.\nമച്ചാന് എന്ന തമിഴ് ചിത്രത്തില് ഈ വര്‍ഷം അഭിനയിച്ചു. ഇപ്പോല് പാര്‍വതി പുര എന്ന കന്നഡ ചിത്രത്തിന്റെ തിരക്കിലാണ്.\nRead more about: namitha bollywood kollywood photo feature നമിത ബോളിവുഡ് കോളിവുഡ് ഫോട്ടോ ഫീച്ചര്\nNamitha coming back, who has appeared in Indian regional movies, such as Telugu, Tamil, Kannada, Hindi and Malayalam films.


തോക്ക് പിടിക്കാനറിയാത്ത അധോലോക സംഘം | Detective | പി.കിഷോർ | P Kishore | മലയാള മനോരമ ഓൺലൈൻ ന്യൂസ് കോളം | Malayala Manorama News Columns\nജിജോ ജോൺ പുത്തേഴത്ത് March 13, 2020 11:38 AM IST\n1984 ജനുവരി 22, 1989 ഏപ്രിൽ 29. ഇന്ത്യൻ പൊലീസ് സേനകളിലെ മുഴുവൻ കുറ്റാന്വേഷകരെയും നാണിപ്പിക്കുന്ന2തീയതികളാണിത്. കേരളത്തിൽ, നമ്മുടെ കൺമുൻപിൽ പരസ്പര ബന്ധമില്ലാത്ത2കൊലപാതകങ്ങൾ നടന്ന ദിവസങ്ങൾ. ജനുവരി 22 ലെ കൊലപാതകം ഇന്നും ചർച്ച ചെയ്യുന്ന കേസാണ്. ക്രൈം ത്രില്ലർ നോവലുകൾക്കും സിനിമകൾക്കും ഇതിവൃത്തമായ സുകുമാരക്കുറുപ്പ് കേസ്. ക്രിമിനൽ ഗൂഢാലോചനയിലെ പുതുമകളും പൊലീസിനെ കബളിപ്പിച്ചു മുഖ്യപ്രതി 36 വർഷം പിടികിട്ടാപ്പുള്ളിയായി തുടരുന്നതുമാണു കേസിന്റെ ആകർഷണീയത.\nരണ്ടാമത്തെ കേസ് പൊതുസമൂഹം അത്രയധികം ചർച്ച ചെയ്തിട്ടില്ലെങ്കിലും കുറ്റകൃത്യത്തിന്റെ ആഴവും പരപ്പും കുറുപ്പിന്റെ കേസിനേക്കാൾ വിപുലമാണ്– കാസർകോട് ബേക്കൽ മൗവ്വലിൽ കെ.എം. ഹംസ (35) വധക്കേസ്. ദാവൂദ് ഇബ്രാഹിമിന്റെ ഡി– കമ്പനി, സ്വർണക്കള്ളക്കടത്ത്, അന്നത്തെക്കാലത്തു 6.20 കോടി രൂപ വിലവരുന്ന 1600 സ്വർണബിസ്ക്കറ്റുകൾ, ഒറ്റ്, ചാരപ്പണി, പ്രതികാരം... എല്ലാം ഒത്തിണങ്ങിയ കേസ്.\nകാറ് തടഞ്ഞു നിർത്തി4വശത്തും ഒരേ സമയം വെടിവച്ചാണ് അവർ ഹംസയെ കൊന്നത്. അത്തരമൊരു കൊലപാതകം കേരളത്തിൽ മുൻപും പിൻപും റിപ്പോർട്ട് ചെയ്തിട്ടില്ല.\nകേസിലെ മുഖ്യപ്രതി ‘കംപ്യൂട്ടർ’ എന്ന അപരനാമത്തിൽ അറിയപ്പെടുന്ന മലയാളി ‘പാക്കിസ്ഥാൻ അബ്ദുൽ റഹ്മാൻ’ ഒളിവിലാണ്. 31 വർഷമായി ഇയാളെ കണ്ടെത്താനുള്ള ക്രൈംബ്രാഞ്ചിന്റെയും സിബിഐയുടെയും ശ്രമങ്ങൾ പരാജയപ്പെട്ടു. അടിയന്തരാവസ്ഥക്കാലത്തു മുംബൈയിലെ കൊടിവച്ച സ്വർണ കള്ളക്കടത്തു കാരായ ഹാജി മസ്താൻ, കരിംലാല അടക്കമുള്ളവർ ജയിലിലായ സമയത്താണു പൊലീസ് കോൺസ്റ്റ ബിൾ ഇബ്രാഹിം കസ്ക്കറിന്റെ മകൻ ദാവൂദ് ഇബ്രാഹിം കസ്ക്കർ ദുബായിൽ നിന്നു കടൽവഴി ഇന്ത്യയുടെ പടിഞ്ഞാറെ തീരത്തു സ്വർണം ഇറക്കാൻ തുടങ്ങിയത്. കൊച്ചി മുതൽ കാസർകോട്, ഗോവ അടക്കം കൊങ്കൺ തീരം മുഴുവൻ തഞ്ചത്തിനും തരത്തിനും അന്നു തുടങ്ങിയ ദാവൂദിന്റെ സ്വർണം ഇറക്ക് ഇപ്പോഴും തുടരുന്നു.\nസ്വർണ്ണക്കടത്തിനു4തരം ക്വട്ടേഷനുണ്ട്:\nദുബായിൽ കുറഞ്ഞ വിലയ്ക്കു സ്വർണബിസ്ക്കറ്റുകൾ ശേഖരിച്ചു ബോട്ടുകളിലും ഉരുവിലും കയറ്റാനാണ് ആദ്യ ക്വട്ടേഷൻ.\nഈ സ്വർണം കടലിലൂടെ ഇന്ത്യയുടെ പുറംകടലിൽ എത്തിക്കുന്നതാണു രണ്ടാം ക്വട്ടേഷൻ.\nഇതു ശേഖരിച്ചു ഇന്ത്യയുടെ സമുദ്രാതിർത്തി കടത്തി തീരത്ത് എത്തിക്കുന്നതു മൂന്നാം ക്വട്ടേഷൻ.\nതീരത്ത് ഇതു കൈപ്പറ്റി റോഡ് വഴി മുംബൈയിൽ ഡി– കമ്പനിക്കു കൈമാറുന്നതാണു നാലാം ക്വട്ടേഷൻ.\nഇതിൽ ഡി– കമ്പനിയുടെ നാലാം ക്വട്ടേഷൻകാരനാണു പാക്കിസ്ഥാൻ അബ്ദുൽ റഹ്മാൻ എന്നറിയ പ്പെടുന്ന തളങ്കര സ്വദേശി എ.പി.അബ്ദുൽ റഹ്മാൻ. ഇയാളുടെ കാരിയറായിരുന്നു കൊല്ലപ്പെട്ട ഹംസ. ദുബായിൽ ബിസിനസ് ചെയ്യാനുള്ള പണത്തിനു വേണ്ടിയാണു ഹംസ സ്വർണം കടത്താൻ സഹകരിച്ചത്. സ്വന്തമായി കാറുള്ള ഹംസയും കൂട്ടാളി കല്ലിങ്കാൽ അബൂബക്കറും ഒരുമിച്ചായിരുന്നു ഇടപാട്.\nഉള്ളിൽ 100 സ്വർണബിസ്ക്കറ്റുകൾ ഒളിപ്പിക്കാൻ രഹസ്യ പോക്കറ്റുള്ള ജാക്കറ്റുകളിലാണു സ്വർണം എത്തുന്നത്. ഇതിൽ കാസർകോട് തീരത്ത് എത്തുന്ന സ്വർണം ഹംസയും കൂട്ടാളിയും ഏറ്റുവാങ്ങി, അബ്ദുൽ റഹ്മാനു മുംബൈയിൽ സുരക്ഷിതമായി കൈമാറണം.\nകൈമാറുന്ന ഒരോ ജാക്കറ്റിനും 25,000 രൂപവീതം ഹംസയ്ക്കു ലഭിക്കും. പക്ഷേ, ജാക്കറ്റ് എത്തുന്നതോടെ അബ്ദുൽ റഹ്മാൻ വിലപേശൽ തുടങ്ങും. ജീവൻ പണയപ്പെടുത്തിയാണു ഹംസ ഈ പണി ചെയ്തിരുന്നത്. പലപ്പോഴും 15,000 രൂപയിൽ അധികം നൽകാറില്ല. ഇതിൽ ഹംസയ്ക്കും അബൂബക്കറിനും വല്ലാത്ത അമർഷമുണ്ടായിരുന്നു.\nപാക്കിസ്ഥാൻ അബ്ദുൽ റഹ്മാനുമായുള്ള ഇവരുടെ ഇടർച്ച കള്ളക്കടത്തു തടയൽ സേനാവിഭാഗമായ ഡയറക്ടറേറ്റ് ഓഫ് റവന്യു ഇന്റലിജൻസിന്റെ (ഡിആർഐ) ചാരന്മാർ മനസിലാക്കി. അവർ ഹംസയെ സ്വാധീനിച്ചു ഡീൽ ഉറപ്പിച്ചു. ഡി– കമ്പനിയുടെ അടുത്ത ലോഡ് സ്വർണം വരുമ്പോൾ ഒറ്റണം. പിടികൂടുന്ന സ്വർണത്തിന്റെ വിലയുടെ 15% തുക സർക്കാർ വക പാരിതോഷികമായി ഇവരുടെ ബാങ്ക് അക്കൗണ്ടിൽ ഇടുമെന്നായിരുന്നു വാഗ്ദാനം. ലോട്ടറി അടിച്ചാൽപോലും നികുതി കൊടുക്കേണ്ട സ്ഥാനത്ത് ഇതൊരു പുതുവർഷ ബംബറായി ഹംസയ്ക്കും കൂട്ടാളിക്കും തോന്നി. 1988 ഡിസംബർ അവസാനമായിരുന്നു ഡിആർഐയുടെ ഈ നീക്കം.\nഡി– കമ്പനി വിലപേശി നൽകുന്ന നക്കാപ്പിച്ചയ്ക്കു പകരം ഒരു തവണ ഒറ്റിയാൽ ലക്ഷക്കണക്കിനു രൂപ സർക്കാർ തരും. അവർ കാത്തിരുന്നു, 1989 ഫെബ്രുവരി 12 നു സ്വർണം എത്തി. 1600 ബിസ്ക്കറ്റ്, 370 കിലോഗ്രാം വരും. 6.20 കോടി രൂപയുടെ മുതലാണ്. ഇതൊറ്റിയാൽ 1 കോടി രൂപയോളം പാരിതോഷികം ലഭിക്കും. അതോടെ കള്ളക്കടത്തു ക്വട്ടേഷൻ അവസാനിപ്പിച്ചു സമാധാനത്തോടെ ജീവിക്കാം. അവർ ഒറ്റി.\nസ്വർണവുമായി ഹംസയും അബൂബക്കറും സഞ്ചരിച്ച2കാറുകളെ തലാടിക്കു സമീപം ഡിആർഐ വളഞ്ഞു. മുൻവാഗ്ദാനം അനുസരിച്ചു കാർ ഉപേക്ഷിച്ചു കടന്നു കളയാൻ അവരെ ഡിആർഐ അനുവദിച്ചു. ദിവസങ്ങൾക്കുള്ളിൽ ഇവരുടെ ബാങ്ക് അക്കൗണ്ടിൽ 93 ലക്ഷം രൂപ എത്തി.\nഇതൊരു പതിവു പിടിത്തമാണെന്നു ഡി–കമ്പനി ആദ്യം കരുതി. പിന്നീടു സ്വർണക്കള്ളക്കടത്തിനു പാക്കിസ്ഥാൻ അബ്ദുൽ റഹ്മാൻ സമീപിച്ചപ്പോൾ ഹംസയും അബൂബക്കറും പിന്മാറി. ഒരിക്കൽ പിടിക്കപ്പെട്ടതിനാൽ ഭയമാണെന്നു പറഞ്ഞാണു പിന്മാറിയത്.ഒരിക്കൽ പിടിക്കപ്പെടുന്ന സാധാരണ കള്ളക്കടത്തുകാർ ഭയം മാറി കൂടുതൽ സഹകരിക്കുകയാണു പതിവ്. ഹംസയും കൂട്ടാളിയും ‘ഭയന്നു’ പിന്മാറിയതിൽ ഡി– കമ്പനി വഞ്ചന മണത്തു. ഏജന്റുമാർ ഇവരെ നിരീക്ഷിച്ചു.\nഈ സംഭവത്തിനു ശേഷം ഹംസയും കൂട്ടാളിയും അവരുടെ പ്രാദേശിക ബിസിനസുകളിൽ പതിവിനേക്കാൾ വളരെ കൂടുതൽ പണം ഇറക്കുന്നതായി ഡി– കമ്പനി മനസ്സിലാക്കി. അബൂബക്കർ ചെന്നൈയിലേക്കു താമസം മാറ്റി, ഹംസ കാസർകോട്ടു തുടർന്നു.\n2 മാസം കഴിഞ്ഞപ്പോൾ 1989 ഏപ്രിൽ 29നു രാത്രി ഡി– കമ്പനിയുടെ വാടകക്കൊലയാളികൾ ഹംസയുടെ കഥകഴിച്ചു.യഥാർഥ കഥ അവിടെ തീർന്നില്ല. അന്വേഷണ സംഘത്തിനു ലഭിച്ച രഹസ്യവിവരത്തിന്റെ അടിസ്ഥാനത്തിൽ കൊലയാളികളെന്നു സംശയിക്കുന്ന3പേരെ ക്രൈംബ്രാഞ്ച് മുംബൈയിലെ ഹോട്ടലിൽ അറസ്റ്റ് ചെയ്തു.\nപ്രകാശ് കമലാക്കർ സോംനെ\nരമേശ് ശ്യാം നിർഭനെ\nസുരേഷ് ഭരേഥ് പാലാരെ\nകേരള പൊലീസ് ഇവരെ ചോദ്യം ചെയ്തു. വലിയ ബുദ്ധിമുട്ടുകൾ കൂടാതെ അവർ കുറ്റം സമ്മതിച്ചു. പക്ഷേ, എന്തോ പന്തികേട്. അന്വേഷണ സംഘത്തിലെ ബുദ്ധിമാനായ ഒരുദ്യോഗസ്ഥൻ സ്വന്തം സർവീസ് റിവോൾവർ പ്രതികൾക്കു നേരെ നീട്ടി. തോക്ക് കണ്ട് അവർ അമ്പരന്നു. വെടി ഉതിർക്കാൻ പോയിട്ടു റിവോൾവർ നേരെ പിടിക്കാൻ പോലും പ്രതികൾക്ക് അറിയില്ല. ഇവർ ഡി–കമ്പനി ഇട്ടുതന്ന വ്യാജപ്രതികളാണെന്നു ബോധ്യപ്പെട്ടു.\nവ്യാജപ്രതിയായ പ്രകാശ് കമലാക്കർ സോംനെക്കു തെളിവു നശിപ്പിക്കാൻ ശ്രമിച്ച കുറ്റത്തിനു വിചാരണക്കോടതി9വർഷം കഠിനതടവു വിധിച്ചു. സിബിഐ മാപ്പുസാക്ഷിയാക്കിയ തിക്കൊടികുണ്ടിൽ ഹനീഫ വിചാരണ ഘട്ടത്തിൽ പ്രതിഭാഗത്തേക്കു കൂറുമാറി. കോടതി ഇയാളെ ജീവപര്യന്തം തടവിനു ശിക്ഷിച്ചു.\nഅന്വേഷണത്തിൽ 19 പ്രതികളെ കേരള പൊലീസും സിബിഐയും തിരിച്ചറിഞ്ഞു. പലരും വിചാരണ നേരിട്ടു ശിക്ഷയേറ്റുവാങ്ങി. ഒന്നാം പ്രതി പാക്കിസ്ഥാൻ അബ്ദുൽ റഹ്മാൻ 31 വർഷമായി അന്വേഷണ സംഘത്തെ കബളിപ്പിക്കുന്നു. ഇതേ അബ്ദുൽ റഹ്മാനാണു കഴിഞ്ഞമാസം വിദേശത്ത് അറസ്റ്റിലായ കുപ്രസിദ്ധ അധോലോക കുറ്റവാളി രവി പൂജാരിയെ ഡി–കമ്പനിയുടെ വലംകയ്യായിരുന്ന ഛോട്ടാരാജനു പരിചയപ്പെടുത്തിയത്. ഡി– കമ്പനിയോടു തെറ്റിയ ഛോട്ടാരാജനെ 2015 ൽ സിബിഐ ഇന്തോനീഷ്യയിലെ ബാലിയിൽ അറസ്റ്റ് ചെയ്തു തീഹാർ ജയിലിൽ അടച്ചു.\nഈ കേസിൽ മറ്റൊരു സത്യമുണ്ട്. ഹംസയെ വധിക്കാനുള്ള ഡി– കമ്പനിയുടെ ക്വട്ടേഷൻ ആദ്യം ഏറ്റെടുത്തത് കന്നഡ സിനിമയിലെ പ്രസിദ്ധനായ വില്ലൻ നടനാണ്. യഥാർഥ തോക്കെടുത്തപ്പോൾ കൈവിറച്ചതിനാൽ ഈ നടൻ പിന്മാറി.\nEnglish Summary : D- Comapny Murder Plot


സ്വയം നിരീക്ഷണ വ്യവസ്ഥകള് കര്‍ശനമായി നടപ്പാക്കും: മന്ത്രി വീണാ ജോര്‍ജ്\nസ്വയം നിരീക്ഷണ വ്യവസ്ഥകള് കര്‍ശനമായി നടപ്പാക്കും: മന്ത്രി വീണാ ജോര്‍ജ്. ഒമിക്രോണ് പശ്ചാത്തലത്തില് പ്രത്യേക വാക്‌സിനേഷന് യജ്ഞം. പരമാവധി സാമ്പിളുകള് ജനിതക പരിശോധനയ്ക്ക് അയയ്ക്കും.\nതിരുവനന്തപുരം: ഹൈ റിസ്‌ക് അല്ലാത്ത രാജ്യത്തില് നിന്നും വന്നയാള്‍ക്ക് ഒമിക്രോണ് സ്ഥിരീകരിച്ച സാഹചര്യത്തില് സ്വയം നിരീക്ഷണ വ്യവസ്ഥകള് കര്‍ശനമായി നടപ്പാക്കുമെന്ന് ആരോഗ്യ വകുപ്പ് മന്ത്രി വീണാ ജോര്‍ജ്. സ്വയം നിരീക്ഷണത്തിലെ വ്യവസ്ഥകള് എല്ലാവരും കൃത്യമായി പാലിക്കണം. സാമൂഹിക ഇടപെടലുകള്, ആള്‍ക്കൂട്ടങ്ങളുള്ള സ്ഥലങ്ങള്, തീയറ്ററുകള്, മാളുകള് എന്നിവ സന്ദര്‍ശിക്കുന്നത് ഒഴിവാക്കണം. എറണാകുളത്ത് ഇന്നലെ ഒമിക്രോണ് സ്ഥിരീകരിച്ചയാള് കോങ്കോയില് നിന്നും വന്നതാണ്. ഹൈ റിസ്‌ക് രാജ്യമല്ലാത്തതിനാല് കേന്ദ്ര മാര്‍ഗനിര്‍ദേശമനുസരിച്ച് സ്വയം നിരീക്ഷണമായിരുന്നു അനുവദിച്ചത്. എന്നാല് ഇദ്ദേഹം ധാരാളം ആളുകളെത്തുന്ന ഷോപ്പിംഗ് മാളിലും റസ്റ്റോറന്റുകളിലും ഉള്‍പ്പെടെ പോയിരുന്നു. അതിനാല് തന്നെ ഇദ്ദേഹത്തിന്റെ സമ്പര്‍ക്ക പട്ടിക താരതമ്യേന വലുതാണ്. ഇദ്ദേഹത്തിന്റെ സമ്പര്‍ക്ക പട്ടിക തയ്യാറാക്കി വരികയാണ്. റൂട്ട് മാപ്പ് പ്രസിദ്ധീകരിക്കും. സമ്പര്‍ക്ക പട്ടികയിലുള്ളവര് ആരോഗ്യ വകുപ്പുമായി ബന്ധപ്പെടേണ്ടതാണ്. എല്ലാ ജില്ലകളും ജാഗ്രത പാലിക്കണമെന്നും മന്ത്രി വ്യക്തമാക്കി. മന്ത്രിയുടെ നേതൃത്വത്തില് ചേര്‍ന്ന ഉന്നതതല യോഗത്തിലാണ് ഇതുസംബന്ധിച്ച് തീരുമാനമെടുത്തത്.\nരോഗികള് കൂടുന്ന സാഹചര്യമുണ്ടായാല് ഐസൊലേഷന് വാര്‍ഡുകള് ജില്ലകള് സജ്ജമാക്കിയിട്ടുണ്ട്. ആവശ്യമുള്ളവര്‍ക്ക് സ്വകാര്യ ആശുപത്രികളിലും ചികിത്സയില് കഴിയാവുന്നതാണ്. എയര്‍പോര്‍ട്ടിലും സീപോര്‍ട്ടിലും നിരീക്ഷണം ശക്തമാക്കി. ഇവിടെയെല്ലാം ലാബുകള് സജ്ജമാക്കിയിട്ടുണ്ട്.\nഹൈ റിസ്‌ക് രാജ്യങ്ങളില് നിന്നും വരുന്നവരുടേയും മറ്റ് രാജ്യങ്ങളില് നിന്നും വരുന്നവരില് റാന്‍ഡം പരിശോധനയില് കോവിഡ് പോസിറ്റീവാകുന്നവരുടേയും ഇവരുടെ സമ്പര്‍ക്കത്തില് വന്ന് കോവിഡ് പോസിറ്റീവാകുന്നവരുടേയും സാമ്പിളുകള് ജനിതക പരിശോധനയ്ക്ക് അയക്കുന്നത് തുടരും. ഒമിക്രോണ് സാഹചര്യത്തില് കൂടുതല് സാമ്പിളുകള് ജനിതക പരിശോധനയ്ക്ക് അയക്കുന്നതാണ്. ക്ലസ്റ്ററുകള് രൂപപ്പെടുന്ന പ്രദേശങ്ങളിലെ കോവിഡ് പോസിറ്റീവ് സാമ്പിളുകളും ജനിതക പരിശോധനയ്ക്ക് അയയ്ക്കും.\nഡിസംബര് ഒന്നു മുതല് സംസ്ഥാനത്തെ നാല് വിമാനത്താവളങ്ങള് വഴി ആകെ 1,47,844 യാത്രക്കാരാണ് എത്തിച്ചേര്‍ന്നിട്ടുള്ളത്. അവരില് 8,920 പേരെ വിമാനത്താവളങ്ങളില് വച്ചു തന്നെ പരിശോധിച്ചു. അതില് 15 പേരാണ് കോവിഡ് പോസിറ്റീവായത്. അതില് 13 പേര് ഹൈ റിസ്‌ക് രാജ്യങ്ങളില് നിന്നും2പേര് മറ്റ് രാജ്യങ്ങളില് നിന്നും വന്നവരാണ്. ഇവരുടെ എല്ലാവരുടേയും സാമ്പിളുകള് ജനിതക പരിശോധനയ്ക്ക് അയച്ചിട്ടുണ്ട്. ഡിസംബര് ഒന്നിന് മുമ്പ് ഹൈ റിസ്‌ക് രാജ്യങ്ങളില് നിന്നും എത്തിയിട്ടുള്ള കോവിഡ് പോസിറ്റീവായിട്ടുള്ളവരുടേയും എട്ടാമത്തെ ദിവസം പരിശോധനാ ഫലം പോസിറ്റീവായിട്ടുള്ളവരുടേയും സാമ്പിളുകള് ഉള്‍പ്പെടെ ആകെ 54 പേരുടെ സാമ്പിളുകളാണ് ജനിതക പരിശോധനയ്ക്ക് അയച്ചത്. ഇതില് 44 പേരുടെ പരിശോധനാ ഫലം വന്നിട്ടുണ്ട്. അതില് 39 പേര് ഡെല്‍റ്റാ വേരിയന്റ് പോസിറ്റീവും5പേര് ഒമിക്രോണ് പോസിറ്റീവുമാണ്.\nഎറണാകുളത്ത് യുകെയില് നിന്നും എത്തിയാള്‍ക്കാണ് ആദ്യം ഒമിക്രോണ് സ്ഥിരീകരിച്ചത്. അദ്ദേഹത്തിന്റെ സമ്പര്‍ക്കപ്പട്ടികയിലുള്ള ഭാര്യയ്ക്കും (38) ഭാര്യാ മാതാവിനും (67), കോങ്കോയില് നിന്നും വന്ന മറ്റൊരാള്‍ക്കുമാണ് (37) ഇന്നലെ എറണാകുളത്ത് ഒമിക്രോണ് സ്ഥിരീകരിച്ചത്. തിരുവനന്തപുരത്ത് ഒമിക്രോണ് സ്ഥിരീകരിച്ച യുവതിക്ക് (22) വിമാനത്തില് നിന്നുള്ള സമ്പര്‍ക്കം മാത്രമാണുള്ളത്. ഇവര് തിരുവനന്തപുരത്തെ പ്രത്യേക നിരീക്ഷണ കേന്ദ്രത്തിലാണുള്ളത്. എല്ലാവരുടേയും ആരോഗ്യനില തൃപ്തികരമാണ്.\nഒമിക്രോണ് സാഹചര്യത്തില് വാക്‌സിനേഷന് ഡ്രൈവ് ശക്തിപ്പെടുത്താനും യോഗം തീരുമാനിച്ചു. നാളെയും മറ്റന്നാളും പ്രത്യേക വാക്‌സിനേഷന് യജ്ഞം സംഘടിപ്പിക്കും. വാക്‌സിന് എടുക്കാത്തവര് ഉടന് തന്നെ വാക്‌സിന് എടുക്കേണ്ടതാണ്. രണ്ടാം ഡോസ് വാക്‌സിന് എടുക്കാന് സമയം കഴിഞ്ഞവരും എത്രയും വേഗം വാക്‌സിന് സ്വീകരിക്കണം. അവബോധം ശക്തിപ്പെടുത്തുന്നതാണ്. ബാക്ക് ടു ബേസിക്‌സ് അടിസ്ഥാനമാക്കി മാസ്‌ക്, സാനിറ്റൈസര് ഉപയോഗം, സാമൂഹിക അകലം എന്നിവ പാലിക്കണമെന്നും മന്ത്രി അഭ്യര്‍ത്ഥിച്ചു.\nആരോഗ്യ വകുപ്പ് പ്രിന്‍സിപ്പല് സെക്രട്ടറി ഡോ. രാജന് എന്. ഖോബ്രഗഡെ, ആരോഗ്യ വകുപ്പ് ഡയറക്ടര്, ആരോഗ്യ വകുപ്പ് അഡീഷണല് ഡയറക്ടര്‍മാര്, ഡെപ്യൂട്ടി ഡയറക്ടര്‍മാര്, ഡി.എംഒ..മാര്, ഡി.പി.എം.മാര്, സര്‍വയലന്‍സ് ഓഫീസര്‍മാര് എന്നിവര് യോഗത്തില് പങ്കെടുത്തു.


Thu Jun 20 2019 11:13:55 GMT+0530 (IST)\nAdmin4 Dec 2018 9:23 AM GMT\nലഖ്‌നോ: ദാദ്രിയിലെ മുഹമ്മദ് അഖ്‌ലാഖിന്റെ കൊലപാതകം അന്വേഷിച്ചതിനാലാണ് സഹോദരന് കൊല്ലപ്പെട്ടതെന്നും സംഭവത്തിന് പിന്നില് പോലിസിന്റെ ഗൂഢാലോചന അന്വേഷിക്കണമെന്നും കൊല്ലപ്പെട്ട പൊലീസ് ഇന്‍സ്‌പെക്ടര് സുബോധിന്റെ സഹോദരി. പോലിസിനും സംഘ്പരിവാറിനും എതിരേ ഗുരുതര ആരോപണവുമായാണ് ബുലന്ദ്ഷറില് കൊല്ലപ്പെട്ട പൊലീസ് ഉദ്യോഗസ്ഥന് സുബോധിന്റെ സഹോദരി രംഗത്തെത്തിയത്. 'പോലിസിനും ഗൂഢാലോചനയില് പങ്കുണ്ട്. സഹോദരനെ രക്തസാക്ഷിയായ പ്രഖ്യാപിക്കണം. അദ്ദേഹത്തിന്റെ ഓര്‍മ്മക്കായി സ്മാരകം നിര്‍മിക്കണം. സഹോദരന്റെ ജീവന് പകരമായി ഞങ്ങള്‍ക്ക് മറ്റൊന്നും വേണ്ട. നഷ്ടപരിഹാരവും വേണ്ട. മുഖ്യമന്ത്രി അക്രമികളെ കയറൂരിവിട്ട് പശു പശു പശു എന്ന് പുലമ്പിക്കൊണ്ടിരിക്കുകയാണ്'. സുബോധിന്റെ സഹോദരി പറഞ്ഞു. ദാദ്രി വധക്കേസ് അന്വേഷണം അവസാനിപ്പിക്കാന് പിതാവിന് മേല് സമ്മര്‍ദ്ദമുണ്ടായിരുന്നെന്ന് സുബോധിന്റെ മകനും പ്രതികരിച്ചു.\nസുബോധിന്റെ കൊലപാതകത്തില് പോലിസിനും പങ്കുണ്ടെന്ന ആരോപണത്തെ ശരിവയ്ക്കുന്ന നിരവധി സാഹചര്യത്തെളികളുണ്ട്. കലാപം നടക്കുമ്പോള് സുബോധ് മാത്രം എങ്ങിനേയാണ് ഒറ്റപ്പെട്ടതെന്ന ചോദ്യമാണ് ഉയരുന്നത്. സുബോധിനെ കൊല്ലണമെന്ന ഉദ്ദേശത്തോടെ തലയിലേക്കാണ് വെടി വച്ചിട്ടുള്ളത്. മരണം ഉറപ്പാക്കിയതിന് ശേഷമാണ് അക്രമികള് സ്ഥലം വിട്ടത്. ഇതെല്ലാം സംഘ്പരിവാര് കേന്ദ്രങ്ങള് തന്നെ പുറത്തുവിട്ട വീഡിയോ ദൃശ്യങ്ങളില് നിന്ന് വ്യക്തമാണ്. ഇക്കാര്യങ്ങളെല്ലാം അന്വേഷിക്കണമെന്നാണ് സഹോദരിയുടെ ആവശ്യം.\nഅഖ്‌ലാഖ് കേസ് അന്വേഷിച്ചത് സുബോധാണെന്ന റിപ്പോര്‍ട്ടുകള് നേരത്തെ വന്നിരുന്നു. ലാബിലേക്ക് അഖ്‌ലാഖിന്റെ വീട്ടില് നിന്ന് കണ്ടെടുത്ത മാംസത്തിന്റെ സാമ്പിളുകള് എത്തിച്ചതും ഈ ഉദ്യോഗസ്ഥനായിരുന്നു. പിന്നീട് പരിശോധനയില് പശുവിറച്ചി അല്ലെന്നും തെളിഞ്ഞിരുന്നു. എന്നാല് പിന്നീട് സുബോധ് കുമാറിനെ കേസിന്റെ അന്വേഷണത്തില് നിന്ന് മാറ്റി. വരാണസിയിലേക്ക് സ്ഥലം മാറ്റുകയും ചെയ്തിരുന്നു.\nദേശീയ തലത്തില് ചര്‍ച്ചയായ ദാദ്രി സംഭവത്തില് 18 പ്രതികളാണുള്ളത്. ഇതില് മൂന്നുപേര്‍ക്ക് ജാമ്യം ലഭിച്ചിരുന്നു. 2015 സെപ്തംബര് 28നാണ് ഗൗതംബുദ്ധ് നഗറിലെ ദാദ്രിയില് മുഹമ്മദ് അഖ്‌ലാഖ് (52) എന്നയാളെ ഗോമാംസം കൈവശം വെച്ചുവെന്ന് ആരോപിച്ച് ഒരു സംഘം വീട്ടില് കയറി മര്‍ദ്ദിക്കുകയും കൊലപ്പെടുത്തുകയും ചെയ്തത്.\nഅഖ്‌ലാഖിന്റെ മകന് ഡാനിഷിനെയും സംഘം ഗുരുതരമായി മര്‍ദ്ദിച്ച് പരിക്കേല്‍പ്പിച്ചിരുന്നു. അഖ്‌ലാഖിന്റെ വീട്ടില്‍നിന്ന് പൊലീസ് കണ്ടെത്തിയ മാംസം ആടിന്റേതായിരുന്നുവെന്നായിരുന്നു സുബോധ് കുമാര് അന്വേഷിച്ചപ്പോള് ആദ്യംവന്ന ഫോറന്‍സിക് പരിശോധനാ ഫലം. ഇതിന് പിന്നാലെയാണ് സുബോധിനെ സ്ഥലം മാറ്റുന്നത്. പിന്നീട് വന്ന ഉദ്യോഗസ്ഥന് പശുവിന്റെ മാംസമായിരുന്നു ഇതെന്ന റിപ്പോര്‍ട്ടാണ് നല്‍കിയത്.\nsubodh kumar singh Bulandshahr violence mob lynching cow terror hindutva


ഗംഭീറിനു വേണ്ടി ഇര്‍ഫാനോട് ചോദിക്കാന് ഫിഞ്ച് ഇറങ്ങി!\nBy സ്പോർട്സ് ഡെസ്ക് • 04/11/2019 at 12:58PM\nഈ ഇര്‍ഫാന് തന്നെയാണോ ഗംഭീറിന്റെ കരിയര് അവസാനിപ്പിച്ചത് താനാണെന്ന പ്രസ്താവന ഇറക്കിയത് എന്ന ചോദ്യവുമായാണ് സോഷ്യല് മീഡിയയില് ചര്‍ച്ച കൊഴുത്തത്.\nമൂന്നര വര്‍ഷത്തിനു ശേഷമാണ് മുഹമ്മദ് ഇര്‍ഫാന് ഒരു അന്താരാഷ്ട്ര ടി 20 മത്സരം കഴിഞ്ഞ ദിവസം ഓസീസിനെതിരെ കളിച്ചത്. എന്നാല് ഇര്‍ഫാന് മറക്കാന് ശ്രമിക്കുന്ന തിരിച്ചുവരവായി അത്. മത്സരം മഴമൂലം ഉപേക്ഷിക്കപ്പെട്ടെങ്കിലും ഓസീസ് ക്യാപ്റ്റന് ആരോണ് ഫിഞ്ച് ഇര്‍ഫാനെതിരെ നടത്തിയ കടന്നാക്രമണമാണ് സോഷ്യല് മീഡിയയിലെ ചര്‍ച്ചാവിഷയം.\nമത്സരത്തിന്റെ മൂന്നാം ഓവറില് 26 റണ്‍സാണ് ഫിഞ്ച് അടിച്ചെടുത്തത്. ഇര്‍ഫാന് എറിഞ്ഞ ആദ്യ പന്ത് സിക്‌സറിനു പറത്തിയ ഫിഞ്ച് ആ ഓവറില് നേടിയത്2സിക്‌സറും മൂന്ന് ബൗണ്ടറിയുമടക്കമാണ് 26 റണ്‍സ് നേടിയത്. ഈ ഇര്‍ഫാന് തന്നെയാണോ ഗംഭീറിന്റെ കരിയര് അവസാനിപ്പിച്ചത് താനാണെന്ന പ്രസ്താവന ഇറക്കിയത് എന്ന ചോദ്യവുമായാണ് സോഷ്യല് മീഡിയയില് ചര്‍ച്ച കൊഴുത്തത്. ഗംഭീറിനു വേണ്ടി ചോദിക്കാന് ഫിഞ്ചിറങ്ങി എന്ന തരത്തിലും ക്രിക്കറ്റ് പ്രേമികള് ട്രോളുകളുമായി രംഗത്തിറങ്ങിയിട്ടുണ്ട്.\nനേരത്തെ കഴിഞ്ഞ മാസം മുന് ഇന്ത്യന് ഓപ്പണറും ഇപ്പോള് എം പി യുമായ ഗൗതം ഗംഭീറിന്റെ ക്രിക്കറ്റ് കരിയര് അവസാനിപ്പിച്ചത് താനാണെന്ന് വെളിപ്പെടുത്തലുമായി മുഹമ്മദ് ഇര്‍ഫാന് രംഗത്തെത്തിയിരുന്നു. ഏഴടി ഒരിഞ്ച് ഉയരക്കാരനായ ഇര്‍ഫാന്റെ അഭിപ്രായത്തില് 2012ലെ ഇന്ത്യ - പാക് പരമ്പരയില് തനിക്കെതിരെ ബാറ്റ് ചെയ്യുമ്പോള് ഗംഭീര് ഏറെ ബുദ്ധിമുട്ടിയിരുന്നു. ഈ പരമ്പരയില് നാല് തവണയാണ് ഗംഭീര് തന്റെ പന്തില് കൂടാരം കയറിയത്. ഇതോടെ ഫോമിലല്ലാതിരുന്ന ഗംഭീറിനെ ടീമില് നിന്ന് പുറത്താക്കുകയും ചെയ്തു.\nതന്റെ ഉയരം തന്നെയായിരുന്നു അന്ന് ഇന്ത്യന് ബാറ്റ്‌സ്മാന്‍മാരെ വലച്ചതെന്നായിരുന്നു ആ ഇന്റര്‍വ്യൂവില് ഇര്‍ഫാന് വെളിപ്പെടുത്തിയത്. അത്രയും ഉയരമുള്ള ഒരാള് പന്തെറിയുമ്പോള് പന്തിന്റെ ഗതി നിര്‍ണയിക്കാന് കഴിയാതെ കുഴഞ്ഞിരുന്നു ഇന്ത്യന് ബാറ്റ്‌സ്മാന്‍മാര്. പ്രത്യേകിച്ചും ഗംഭീര്. അയാള് എന്റെ പന്തുകള് നേരിടാനേ ഇഷ്ടപ്പെട്ടിരുന്നില്ല. എന്റെ മുഖത്ത് നോക്കാന് പോലും ഗംഭീറിന് മടിയായിരുന്നു. ഇര്‍ഫാന് അന്ന് പറഞ്ഞത് ഇങ്ങനെ.\nഇന്ത്യയും പാകിസ്ഥാനും തമ്മില് 2012ല് ടി20യും ഏകദിനങ്ങളും കളിച്ചിരുന്നു. ഈ പരമ്പരക്ക് ശേഷം ഇംഗ്ലണ്ടിനെതിരെ കേവലം ഒരു ടെസ്റ്റില് കളിക്കാനേ ഗംഭീറിന് പിന്നീട് അവസരം ലഭിച്ചുള്ളൂ. ഇതിന് ശേഷം താരത്തെ ടീമിലേക്ക് പരിഗണിച്ചിരുന്നില്ല. ഇംഗ്ലണ്ടിനെതിരായ പരമ്പരയോടെ ഗംഭീര് ടീമിന് പുറത്താവുകയും ചെയ്തു.


യുഎഇ കേരളത്തില് മൂന്നു പദ്ധതികളില് കൂടി നിക്ഷേപിക്കും: ഉമ്മന് ചാണ്ടി - Pravasishabdam\nHome NRI News Gulf യുഎഇ കേരളത്തില് മൂന്നു പദ്ധതികളില് കൂടി നിക്ഷേപിക്കും: ഉമ്മന് ചാണ്ടി\nയുഎഇ കേരളത്തില് മൂന്നു പദ്ധതികളില് കൂടി നിക്ഷേപിക്കും: ഉമ്മന് ചാണ്ടി\nദുബായ്: യുഇഎ കേരളത്തിലെ3പദ്ധതികളില് കൂടി മുതല്‍മുടക്കുമെന്ന് മുഖ്യമന്ത്രി ഉമ്മന്‍ചാണ്ടി. ദുബായില് നടക്കുന്ന രാജ്യാന്തര നിക്ഷേപസംഗമത്തില് പങ്കെടുക്കാനെത്തിയ അദ്ദേഹം മാധ്യമപ്രവര്‍ത്തകരോടു സംസാരിക്കുകയായിരുന്നു.\nഇതു സംബന്ധിച്ച് യുഎഇ സാമ്പത്തികകാര്യമന്ത്രി സുല്‍ത്താന് ബിന് സഈദ് അല്‍മന്‍സൂരിയുമായി കൂടിക്കാഴ്‌ച നടത്തിയതായി അദ്ദേഹം അറിയിച്ചു.\nഏതൊക്കെ പദ്ധതികളിലാണ് നിക്ഷേപം നടത്തുക എന്ന് പിന്നീട് ആലോചിച്ചു തീരുമാനിക്കും. യുഎഇ മന്ത്രിയുമായുള്ള കൂടിക്കാഴ്‌ചയില് അംബാഡസര് ടി.പി.സീതാറാം, പ്രമുഖ വ്യവസായി എം.എ.യുസഫലി, വ്യവസായ പ്രിന്‍സിപ്പല് സെക്രട്ടറി പി.എച്ച്. കുര്യന്, ഐടി സെക്രട്ടറി ഡോ.എം.ബീന എന്നിവരും പങ്കെടുത്തു.\nPrevious articleലോകം ഞെട്ടിയ അഭിമുഖം തയാറാക്കിയ മലയാളി ലോക ശ്രദ്ധ ആകര്‍ഷിക്കുന്നു\nNext articleസ്കൂള് ബസ് മറിഞ്ഞ് മലയാളി വിദ്യാര്‍ഥി മരിച്ചു


H1B visa process for highly-skilled immigrants gets increasingly harder | എച്ച് 1 ബി വിസയ്ക്ക് ഇന്നുമുതല് അപേക്ഷിക്കാം, പരിശോധന കൂടുതല് കര്‍ശനം; ഇന്ത്യന് അപേക്ഷകര് ശ്രദ്ധിക്കുക | Mangalam\nMonday, March 25, 2019 Last Updated 24 Min 40 Sec ago English Edition\nMonday 02 Apr 2018 07.04 PM\nഎച്ച് 1 ബി വിസയ്ക്ക് ഇന്നുമുതല് അപേക്ഷിക്കാം, പരിശോധന കൂടുതല് കര്‍ശനം; ഇന്ത്യന് അപേക്ഷകര് ശ്രദ്ധിക്കുക\nവാഷിംഗ്ടണ് : എച്ച്-1 ബി വിസയ്ക്ക് ഇന്നു മുതല് അപേക്ഷിക്കാം. തൊഴില് വൈദഗ്ധ്യം ആവശ്യമുള്ള മേഖലകളില് വിദേശികളെ നിയമിക്കുന്നതിനായി യുഎസ് അനുവദിക്കുന്ന താത്ക്കാലിക തൊഴില് വിസയാണ് എച്ച്-1 ബി വിസ. കമ്പനികള്‍ക്ക് വിദേശരാജ്യങ്ങളിലെ പ്രൊഫഷണലുകളെ ജോലിക്കെടുക്കാന് സഹായിക്കുന്ന അമേരിക്കന് വിസ സമ്പ്രദായമാണ് എച്ച് 1 ബി വിസ. പ്രതിവര്‍ഷം 65,000 പേര്‍ക്കാണ് എച്ച്.1ബി വിസ അനുവദിക്കുന്നത്. ചെറിയ തെറ്റുകള്‍ക്ക് പോലും അപേക്ഷ തള്ളാനാണ് സാധ്യത. അതിനാല് തന്നെ തിരസ്‌കരിക്കപ്പെടുന്ന അപേക്ഷകളുടെ എണ്ണത്തില് ഇത്തവണ വന് വര്‍ധനവ് ഉണ്ടായേക്കും.\nഎച്ച്1 വിസയ്ക്കായി അപേക്ഷിച്ചവരില് ഏറെയും ഇന്ത്യയില് നിന്നുള്ള അതിവിദഗ്ധ പ്രൊഫഷണലുകളാണ്. യു എസിലെ ഐടി കമ്പനികള് ഇന്ത്യയില് നിന്നും ചൈനയില് നിന്നും ആയിരക്കണക്കിന് പ്രൊഫഷണലുകളെയാണ് റിക്രൂട്ട് ചെയ്യുന്നത്. വ്യാജ ആപ്ലിക്കേഷന് നല്‍കുന്ന കമ്പനികള്‍ക്കെതിരെ നടപടിയെടുക്കുമെന്ന് അമേരിക്ക മുന്നറിയിപ്പ് നല്‍കിയിട്ടുണ്ട്. ഇന്ത്യന് പ്രൊഫഷണലുകള്‍ക്കെതിരെ യുഎസില് ജനവികാരം ഉയര്‍ത്തി വിട്ടിരിക്കുന്ന പശ്ചാത്തലത്തില് ഇന്ത്യന് കമ്പനികളുടെ അപേക്ഷയിന്മേലുള്ള പരിശോധന കൂടുതല് കര്‍ശനമാകാനാണ് സാധ്യത. പിന്നീട് വിസ ഇന്റര്‍വ്യൂവിനും പാസ്പോര്‍ട്ട് സ്റ്റാംപിംഗിനും എത്തുമ്പോള് കഴിഞ്ഞ അഞ്ച് വര്‍ഷത്തെ സോഷ്യല് മീഡിയകളിലെ ഇടപെടല് സംബന്ധിച്ച വിവരങ്ങള്, ഇമെയില്, ഫോണ് നമ്പര് എന്നിവയുടെ വിശദാംശങ്ങളും ഹാജരാക്കേണ്ടി വരും.\nഇന്ത്യയില് നിന്നുള്ള അപേക്ഷകള്‍ക്ക് ഫീസും അധികമാണ് ഇപ്രാവശ്യം ഈടാക്കുന്നത്. 8000 ഡോളറാണ് ഫീസ്. നേരത്തെ ഒന്നിലേറെ ജോലിക്കാര് എന്ന പേരില് പല അപേക്ഷകള് നല്‍കാന് അവസരം ഉണ്ടായിരുന്നു. നറുക്കിടുമ്പോള് ഇത്തരക്കാര്‍ക്ക് സാധ്യത കൂടുതലായിരുന്നു. എന്നാല് ഈ പ്രാവശ്യം ഒരു അപേക്ഷ മാത്രമേ സമര്‍പ്പിക്കാനാകൂ. മാത്രമല്ല കംപ്യൂട്ടറിലൂടെയാണോ നറുക്കെടുപ്പ് എന്നും വ്യക്തമായിട്ടില്ല. കൂടുതല് അപേക്ഷകള് ഉള്ളപ്പോളാണ് നറുക്കിടുന്നത്.


KT Jaleel responds to Covid Rapid Test controversy by Ashraf Thamarassery In Trivandrum Airport | പിണറായി സര്‍ക്കാരിന് പങ്കില്ല, രക്തക്കറ മുഴുവന് കേന്ദ്രത്തിന്റെ കൈകളില്; കൊവിഡ് പരിശോധന വിവാദത്തില് ജലീല് - Malayalam Oneindia\n3 min ago കേരളത്തിൽ മൺസൂൺ എത്തി; മൂന്ന് ദിവസം മുമ്പ്; കാലാവസ്ഥ നിരീക്ഷണ കേന്ദ്രം\n13 min ago മുഹമ്മദ് നബിയെ അവഹേളിച്ചു; ബിജെപി ദേശീയ വക്താവിനെതിരെ കേസ്\n32 min ago 'ക്രിസ്ത്യാനികളുടെ കാര്യം നോക്കാൻ പിസി ജോർജിനെ ഏൽപ്പിച്ചിട്ടില്ല'; തുറന്നടിച്ച് ഓര്‍ത്തഡോക്‌സ് സഭ\nപിണറായി സര്‍ക്കാരിന് പങ്കില്ല, രക്തക്കറ മുഴുവന് കേന്ദ്രത്തിന്റെ കൈകളില്; കൊവിഡ് പരിശോധന വിവാദത്തില് ജലീല്\nUpdated: Wed, Dec 29, 2021, 11:11 [IST]\nതിരുവനന്തപുരം: തിരുവനന്തപുരം വിമാനത്താവളത്തിലെ കൊവിഡ് റാപ്പിഡ് ടെസ്റ്റിന്റെ വിശ്വാസ്യതയുമായി ബന്ധപ്പെട്ട് ജീവകാരുണ്യ പ്രവര്‍ത്തകന് ഉന്നയിച്ച ആരോപണത്തില് പ്രതികരിച്ച് മുന് മന്ത്രിയുമായ എംഎല്‍എയുമായ കെടി ജലീല് രംഗത്ത്. അഷ്‌റഫ് താമരശ്ശേരി ചൂണ്ടിക്കാണിച്ച പ്രശ്‌നത്തിന്റെ രക്തത്തില് പിണറായി സര്‍ക്കാരിന് യാതൊരു പങ്കുമില്ല. രക്തക്കറ മുഴുവന് കേന്ദ്ര സര്‍ക്കാറിന്റെ കൈകളിലാണ് പുരണ്ടിരിക്കുന്നതെന്ന് കെടി ജലീല് പറഞ്ഞു. അഷ്‌റഫ് താമരശേരിയുടെ പോസ്റ്റ് പങ്കുവച്ച് കൊണ്ടാണ് കെടി ജലീല് ഇക്കാര്യം വ്യക്തമാക്കിയത്.\nതെളിവ് സഹിതമുള്ള അദ്ദേഹത്തിന്റെ ഈ അനുഭവം കേന്ദ്ര സര്‍ക്കാരിന്റെയും വ്യോമയാന വകുപ്പിന്റെയും സജീവ പരിഗണനയില് കൊണ്ട് വരാന് മുഖ്യമന്ത്രിയുടെ ഓഫീസ് നടപടികള് ആരംഭിച്ചു എന്നാണ് അറിയാന് കഴിഞ്ഞത്. മോദി സര്‍ക്കാര് പല കാര്യങ്ങളിലുമെന്ന പോലെ ഇക്കാര്യത്തിലും നിഷേധാത്മക നിലപാടാണ് ഇതുവരെയും സ്വീകരിച്ചിരിക്കുന്നതെന്നും കെടി ജലീല് പറഞ്ഞു. കെടി ജലീല് പങ്കുവച്ച കുറിപ്പ് ഇങ്ങനെ.\nഗള്‍ഫ് മലയാളികള്‍ക്കിടയില് ഏറെ പ്രശസ്തനായ സാമൂഹ്യ-ജീവകാരുണ്യ പ്രവര്‍ത്തകനും ലോക കേരള സഭാ അംഗവുമായ അഷ്‌റഫ് താമരശ്ശേരിയുടെ കുറിപ്പാണ് ഞാനിവിടെ പങ്ക് വെക്കുന്നത്. നമ്മുടെ എയര്‍പോര്‍ട്ടുകളില് നടക്കുന്ന ആര്‍ടിപിസിആര് ടെസ്റ്റിന്റെ വിശ്വാസ്യതയാണ് അദ്ദേഹത്തിന്റെ കാര്യത്തില് ചോദ്യം ചെയ്യപ്പെട്ടിരിക്കുന്നത്. കേന്ദ്ര സര്‍ക്കാരിന്റെ പൂര്‍ണ്ണ നിയന്ത്രണത്തിലാണ് വിമാനത്താവളങ്ങള് പ്രവര്‍ത്തിക്കുന്നത്.\nഎയര്‍പോര്‍ട്ട് അതോറിറ്റിയാണ് യാത്രക്കാരുടെ കോവിഡ് ടെസ്റ്റ് നടത്താന് സ്വകാര്യ ഏജന്‍സികളെ ഏല്‍പ്പിച്ചതും നിരക്കുകള് നിശ്ചയിച്ച് നല്‍കിയതും. 'നോക്കേണ്ടതെല്ലാം നോക്കിയാണ്'' എയര്‍പോര്‍ട്ട് അധികൃതര് സ്വകാര്യ സ്ഥാപനങ്ങളെ നിശ്ചയിച്ചത്. പുറത്ത് 500 രൂപക്ക് ചെയ്യുന്ന ആര്‍ടിപിസിആര് ടെസ്റ്റിന്റെ നിരക്ക് 2490 രൂപയായി ക്ലിപ്തപ്പെടുത്തി സ്രവ പരിശോധന നടത്തി സര്‍ട്ടിഫിക്കറ്റ് നല്‍കാന് മോദി ഭക്തരെ തന്നെ ചുമതലപ്പെടുത്താന് പ്രത്യേക ജാഗ്രതയും എയര്‍പോര്‍ട്ട് ഉദ്യോഗസ്ഥര് കാണിച്ചിട്ടുണ്ട്.\nകേരള സര്‍ക്കാര് പലതവണ കേന്ദ്ര ഗവ: നെയും വ്യോമയാന വകുപ്പിനെയും നിരക്ക് കുറക്കാനും ഏജന്‍സികളുടെ വിശ്വാസ്യത ഉറപ്പ് വരുത്താനും ആവശ്യപ്പെട്ട് നിവേദനം നല്‍കിയതാണ്. മുഖ്യമന്ത്രി നേരിട്ട് ഇക്കാര്യത്തില് ഇടപെട്ടതും എല്ലാവര്‍ക്കും അറിയുന്നതാണ്. കഴിഞ്ഞ നിയമസഭാ സമ്മേളനത്തില് ഞാനുള്‍പ്പടെ പല അംഗങ്ങളും പ്രവാസികളുടെ വിവിധ പ്രശ്‌നങ്ങള് കേന്ദ്ര അധികാരികളുടെ ശ്രദ്ധയില് കൊണ്ടു വന്നതും ആരും മറന്നു കാണില്ല. മോദി സര്‍ക്കാര് പല കാര്യങ്ങളിലുമെന്ന പോലെ ഇക്കാര്യത്തിലും നിഷേധാത്മക നിലപാടാണ് ഇതുവരെയും സ്വീകരിച്ചിരിക്കുന്നത്.\nഅഷ്‌റഫ് താമരശ്ശേരി ചൂണ്ടിക്കാണിച്ച പ്രശ്‌നത്തിന്റെ രക്തത്തില് പിണറായി സര്‍ക്കാരിന് യാതൊരു പങ്കുമില്ല. രക്തക്കറ മുഴുവന് കേന്ദ്ര സര്‍ക്കാറിന്റെ കൈകളിലാണ് പുരണ്ടിരിക്കുന്നത്. പ്രവാസി ഭാരതീയര്‍ക്കുള്ള പുരസ്‌കാരം ലഭിച്ച അഷ്‌റഫ് താമരശ്ശേരിയുടെ അനുഭവം ഇതാണെങ്കില് സാധാരണ പ്രവാസികളുടെ കാര്യം പറയാതിരിക്കലല്ലേ ഭേദം. തെളിവ് സഹിതമുള്ള അദ്ദേഹത്തിന്റെ ഈ അനുഭവം കേന്ദ്ര സര്‍ക്കാരിന്റെയും വ്യോമയാന വകുപ്പിന്റെയും സജീവ പരിഗണനയില് കൊണ്ട് വരാന് മുഖ്യമന്ത്രിയുടെ ഓഫീസ് നടപടികള് ആരംഭിച്ചു എന്നാണ് അറിയാന് കഴിഞ്ഞത്. അഷ്‌റഫ് താമരശ്ശേരി സാമൂഹ്യ മാധ്യമങ്ങളില് പങ്കുവെച്ച കുറിപ്പാണ് താഴെ.\n'രണ്ട് ദിവസം മുമ്പ് ഒരു സ്വകാരൃ ചടങ്ങില് പങ്കെടുക്കുവാന് തിരുവന്തപുരത്ത് വന്നതായിരുന്നു. ചടങ്ങ് കഴിഞ്ഞ് രാത്രി ഇന്നലെ 2.55 ന് (ജി 9447) തിരുവനന്തപുരത്ത് നിന്ന് ഷാര്‍ജയിലേക്കുളള എയര് അറേബ്യയുടെ വിമാനത്തില് യാത്ര ചെയ്യുവാനുളള തയ്യാറെടുപ്പില് 2490 രൂപ അടച്ച് റാപ്പിഡ് ടെസ്റ്റ് ചെയ്തപ്പോള് റിസല്‍ട്ട് പോസിറ്റീവ്. താങ്കള്‍ക്ക് നിയമപരമായി യാത്ര ചെയ്യുവാന് കഴിയില്ലായെന്ന് ഉദ്യോഗസ്ഥരുടെ മുന്നറിയിപ്പ്, പുറത്തേക്കുളള വഴിയും കാണിച്ച് തന്നു. സമയം നോക്കിയപ്പോള് രാത്രി 11 മണിയായി.\n24 മണിക്കൂറിന് മുമ്പ് എടുത്ത ആര്‍ടിപിസിആര് ന്റെ റിസല്‍ട്ട് ആണെങ്കില് നെഗറ്റീവും. ഒന്നും കൂടി ടെസ്റ്റ് ചെയ്യാമോ എന്ന് ഉദ്യോഗസ്ഥരോട് അപേക്ഷിച്ച് നോക്കി. ഒരു രക്ഷയുമില്ലാത്ത മറുപടി. ഗള്‍ഫില് പോയി കൊറേണ ഒക്കെ കൊണ്ട് വന്നിട്ട് ഇപ്പോള് ഇവിടെത്തെ മെഷീനാണ് കുഴപ്പം, ഇവിടെ നിന്ന് പൊയക്കോ സമയം കളയാതെ എന്ന ദാര്‍ഷ്ഠ്യം കലര്‍ന്ന മറുപടിയും. ടാക്‌സി സ്റ്റാന്‍ഡില് നിന്നും ഞാന് ആലോചിക്കുകയായിരുന്നു. രണ്ട് മയ്യത്തുകളാണ് എന്റെ വരവും കാത്ത് മോര്‍ച്ചറിയില് കിടക്കുന്നത്. തീരെ ഒഴിവാക്കുവാന് കഴിയാത്തത് കൊണ്ടാണ് ഈ ചടങ്ങിലേക്ക് വന്നത്.\nജീവിച്ചിരിക്കുന്നവരോട് പോലും ഒട്ടും ബഹുമാനമില്ലാത്ത ഈ ഉദ്യോഗസ്ഥന്മാരോട് മയ്യത്തിന്റെ കാര്യം പറഞ്ഞിട്ട് എന്ത് കാരൃം. ഒരു വഴിയും മുന്നില് കാണുന്നില്ലല്ലോ പടച്ചവനേ എന്ന് ചിന്തിക്കുമ്പോഴാണ് മനസ്സില് ഒരു ആശയം കിട്ടിയത്. നെടുമ്പാശ്ശേരി വഴി ഒന്ന് പോയി നോക്കാം. ഉടനെ തിരുവനന്തപുരത്ത് നിന്നും ടാക്‌സിയില് നേരെ നെടുമ്പാശ്ശേരിക്ക് വെച്ച് പിടിച്ചു. രാവിലെ 10.10 ന് കൊച്ചിയില് നിന്നും ഷാര്‍ജയിലേക്ക് പോകുന്ന ഐഎക്‌സ് 413 എയര് ഇന്ത്യ എക്‌സ്പ്രസിന്റെ ടിക്കറ്റ് ഓണ്‍ലൈനിലൂടെ എടുക്കുകയും ചെയ്തു.\nവെളുപ്പാന് കാലം 4.45 ന് നെടുമ്പാശ്ശേരിയില് എത്തുകയും അവിടെയും 2490 രൂപ അടച്ച് റാപ്പിഡ് ടെസ്റ്റ് ന് വിധേയനാവുകയും ചെയ്തു. അരമണിക്കൂര് കഴിഞ്ഞ് റിസല്‍ട്ട് വന്നപ്പോള് നെഗറ്റീവ്. നോക്കൂ, തിരുവനന്തപുരത്ത് നിന്ന് കൊച്ചിയിലേക്ക് വന്നപ്പോള് എന്റെ കോവിഡ് മാറിയിരിക്കുന്നു! വെറും7മണിക്കൂര് കൊണ്ട് കോവിഡ് മാറാനുളള മരുന്ന് ഞാന് കഴിച്ചില്ലല്ലോ? പിന്നെ എന്താണ് സംഭവിച്ചത്? നമ്മുടെ നാട്ടിലെ സംവിധാനങ്ങള് ഇപ്പോഴും പഴയത് തന്നെയാണ്. അതുപോലെ അധികാരികളുടെ മനോഭാവവും. ഇത് രണ്ടും മാറിയാലെ നമ്മുടെ സമൂഹം രക്ഷപ്പെടൂ. കേന്ദ്ര സംസ്ഥാന സര്‍ക്കാരുകള് ഒന്ന് ആലോചിക്കണം.\nഈ ക്യാളിറ്റിയില്ലാത്ത മെഷീനും വെച്ച് റാപ്പിഡ് ടെസ്റ്റ് ചെയ്യുവാന് ഇരിക്കുന്ന സ്വകാരൃ കമ്പനികളെ ബന്ധപ്പെട്ടവര് ഒഴിവാക്കണം. എത്രയോ പാവപ്പെട്ട പ്രവാസികളാണ് റിസല്‍ട്ട് പോസിറ്റീവ് ആണെന്ന് പറഞ്ഞ് ഇവര് തിരിച്ച് അയക്കുന്നത്. ഇത് മൂലം അവര്‍ക്കുണ്ടാകുന്ന നഷ്ടങ്ങള് ആര് തിരിച്ച് നല്‍കും. ഇന്നലെ തന്നെ എനിക്ക് സമയവും പോയത് കൂടാതെ, സാമ്പത്തികമായി വലിയ നഷ്ടവും സംഭവിച്ചു. അധികാരികള് ഇത്തരം കാരൃങ്ങള്‍ക്ക് നേരെ കണ്ണടക്കരുത്. പ്രവാസികളെ ചൂഷണം ചെയ്യുന്ന ഇത്തരം നടപടികള് അവസാനിപ്പിക്കണം'.\nലോക ജനതക്ക് ഭീഷണിയായി ഒരു കോവിഡ് വകഭേദം കൂടി,ഡെൽമൈക്രോൺ ഭീതി\ncovid19 coronavirus india thiruvananthapuram airport കെടി ജലീല് കൊറോണവൈറസ്\nKT Jaleel responds to Covid Rapid Test controversy by Ashraf Thamarassery In Trivandrum Airport\nമുടങ്ങിയ സർവീസുകൾ ഗ്രാമവണ്ടി പദ്ധതിയിൽ ഉൾപ്പെടുത്താെമെന്ന് കെ.എസ് ആർ ടി സി


തൃശൂര് ചെങ്കടലായി; അക്രമരാഷ്ട്രീയ പാര്‍ട്ടിയുടെ നയമല്ലെന്ന് സീതാറാം യെച്ചൂരി -Sitaram Yechuri speaks in CPM state meet\nSitaram Yechuri Speaks In Cpm State Meet\nകോണ്‍ഗ്രസിനേക്കാൾ അഴിമതിക്കാരല്ല, കേരള കോണ്‍ഗ്രസ് പാർട്ടിയെന്ന് സിപിഎം സംസ്ഥാന സെക്രട്ടറി കോടിയേരി ബാലകൃഷ്ണൻ\nതൃശൂര്:പാർട്ടിയിൽ വിഭാഗീയത ഇല്ലെന്നും വിഭാഗീയതയുടെ ഭാഗമായി നിന്നവർ സ്വയം ധാരണയനുസരിച്ച് തിരിച്ചെത്തിയെന്നും മുഖ്യമന്ത്രി പിണറായി വിജയന്. സമാപന സമ്മേളനത്തിൽ സംസാരിക്കുകയായിരുന്നു അദ്ദേഹം. ചൂണ്ടിക്കാട്ടാൻ പോലും വിഭാഗീയതയുടെ തുരുത്തുകൾ ഇപ്പോൾ പാർട്ടിയിലില്ലെന്ന് അദ്ദേഹം പറഞ്ഞു.\n‘വിഭാഗീയതയെ നേരിടാൻ ഉൾക്കരുത്തുള്ള പാർട്ടിയായി സിപിഎം മാറി. വിഭാഗീയതയുടെ ഭാഗമായി നിന്നവർ സ്വയം ധാരണയനുസരിച്ച് തിരിച്ചെത്തി. ഇനി പാർട്ടി പ്രവർത്തകർക്കിടയിൽ വേർതിരിവുണ്ടാകാൻ പാടില്ല. പാർട്ടി ഏൽപ്പിക്കുന്ന ചുമതലകൾ മാത്രമാണ് താനടക്കം എല്ലാവരും ചെയ്യുന്നത്. പാർട്ടിക്ക് കീഴ്പ്പെട്ടും വഴിപ്പെട്ടും മാത്രമാണ് താൻ പ്രവർത്തിക്കുന്നത്’. പിണറായി പറഞ്ഞു. കോണ്‍ഗ്രസില് ഇപ്പോഴും വിഭാഗീയത ഉണ്ടെന്ന് പറഞ്ഞ അദ്ദേഹം കേരള ജനത തിരസ്കരിച്ച പാര്‍ട്ടിയാണ് ബിജെപിയെന്നും കൂട്ടിച്ചേര്‍ത്തു.\nകാൽ ലക്ഷം പേർ പങ്കെടുത്ത സിപിഎം റെഡ് വോളന്റിയർ മാർച്ച് തൃശൂരിനെ അക്ഷരാർഥത്തിൽ ചെങ്കടലാക്കി. നഗരത്തിലെ നാലു സ്ഥലങ്ങളിൽ നിന്ന് സമ്മേളന നഗരിയിലേക്ക് ചുവപ്പൊഴുകി. ശക്തൻ നഗർ, കിഴക്കേ കോട്ട, പടിഞ്ഞാറേകോട്ട എന്നിവടങ്ങളിൽ നിന്നും മാർച്ച് ആരംഭിച്ചു. രണ്ടായിരത്തോളം പ്രദേശങ്ങളില് നിന്നാണ് വോളന്റിയര്‍മാര് എത്തിയത്.\nആക്രമണം പാര്‍ട്ടിയുടെ നയമല്ലെന്ന് സീതാറാം യെച്ചൂരി സമാപന സമ്മേളനത്തില് പറഞ്ഞു. എന്നാല് പ്രവര്‍ത്തകരെ ആക്രമിക്കാന് വന്നാല് പ്രതിരോദിക്കുമെന്നും അദ്ദേഹം കൂട്ടിച്ചേര്‍ത്തു. ‘പ്രവര്‍ത്തകരെ ആക്രമിച്ചാല് പ്രതിരോധിക്കും. അക്രമരാഷ്ട്രീയം പാര്‍ട്ടിയുടെ പാതയല്ല. പാര്‍ട്ടി ഒറ്റക്കെട്ടാണ്. ഒരു തരത്തിലുളള ഭിന്നതയും പാര്‍ട്ടിയില് ഇല്ല. തെറ്റ് പറ്റിയെങ്കില് തിരുത്തും’, യെച്ചൂരി വ്യക്തമാക്കി.\n‘കോണ്‍ഗ്രസുമായി സഖ്യത്തിനു സിപിഎമ്മില്ല. എന്നാൽ കേന്ദ്രത്തിൽ ബിജെപിയെ അധികാരത്തിൽനിന്നു പുറത്താക്കാൻ മതനിരപേക്ഷ വർഗീയ വിരുദ്ധ വോട്ടുകൾ ഏകീകരിക്കാൻ പാർട്ടി ശ്രമിക്കും. പാർട്ടിയുടെ പ്രതിനിധികൾ ചർച്ച ചെയ്തെടുത്ത തീരുമാനം അന്തിമമാണ്. മാധ്യമങ്ങൾ എന്തു വ്യാഖ്യാനം നൽകിയാലും പാർട്ടി ഒറ്റക്കെട്ടായി നിൽക്കുമെന്നും യെച്ചൂരി വ്യക്തമാക്കി.\nകോണ്‍ഗ്രസിനേക്കാൾ അഴിമതിക്കാരല്ല, കേരള കോണ്‍ഗ്രസ് പാർട്ടിയെന്ന് സിപിഎം സംസ്ഥാന സെക്രട്ടറി കോടിയേരി ബാലകൃഷ്ണൻ. പറഞ്ഞു സിപിഎം സംസ്ഥാന സമ്മേളനത്തിനിടെ മാധ്യമങ്ങൾക്കു നൽകിയ അഭിമുഖത്തിലാണ് അദ്ദേഹം നിലപാട് വ്യക്തമാക്കിയത്. കോണ്‍ഗ്രസിനോടുള്ള നയമല്ല കേരള കോണ്‍ഗ്രസിനോടുള്ളതെന്നും കോണ്‍ഗ്രസുമായി കൂട്ടുകെട്ട് അസാധ്യമാണെന്നും കോടിയേരി വ്യക്തമാക്കി.\nകോണ്‍ഗ്രസിനേക്കാൾ അഴിമതിക്കാരല്ല, കേരള കോണ്‍ഗ്രസ്. കോണ്‍ഗ്രസിനോടുള്ള നയമല്ല കേരള കോണ്‍ഗ്രസിനോടുള്ളത്. കോണ്‍ഗ്രസുമായി കൂട്ടുകെട്ട് അസാധ്യമാണ്. ആ മുന്നണിയുമായി രാഷ്ട്രീയപരമായി യോജിപ്പില്ല. യുഡിഎഫിനെ ശിഥിലമാക്കുകയാണ് സിപിഎമ്മിന്‍റെ ലക്ഷ്യം. മാർക്സിസ്റ്റ് വിരുദ്ധ മുന്നണിക്കു കേരളത്തിൽ പ്രസക്തിയില്ലെന്നും കോടിയേരി പറഞ്ഞു.\nകേരളത്തിലെ രാഷ്ട്രീയ അക്രമങ്ങൾ നേതൃതലത്തിലെ ആലോചനയുടെ ഫലമല്ല. പ്രാദേശികമായ വികാര പ്രകടനങ്ങളാണ് ഇത്തരം അക്രമങ്ങളിലേക്കു നയിക്കുന്നത്. വെല്ലുവിളികളെ പ്രതിരോധിക്കേണ്ടത് അക്രമങ്ങൾകൊണ്ടല്ല. പുതിയ സാഹചര്യത്തിൽ അക്രമങ്ങൾകൊണ്ട് പാർട്ടിക്കാണു നഷ്ടം. ഇത് അണികളെ ബോധ്യപ്പെടുത്തുമെന്നും കോടിയേരി കൂട്ടിച്ചേർത്തു.\nസഖ്യം തിരഞ്ഞെടുപ്പിന് ശേഷം മാത്രം; ബിജെപിയെ പരാജയപ്പെടുത്തുക ലക്ഷ്യമെന്ന് യെച്ചൂരി\nലോക്സഭാ തിരഞ്ഞെടുപ്പ്: സര്‍വേ ഫലങ്ങള് വിലയ്ക്കെടുത്തതാണെന്ന് കോടിയേരി ബാലകൃഷ്ണന്


എന്റെ ക്ലീവേജ് കണ്ടാൽ ശരീരത്തിൽ കയറി പിടിക്കുന്നവർ അല്ല എന്റെ ഫോട്ടോഗ്രാഫർമാർ - Boolokam\nHome Entertainment എന്റെ ക്ലീവേജ് കണ്ടാൽ ശരീരത്തിൽ കയറി പിടിക്കുന്നവർ അല്ല എന്റെ ഫോട്ടോഗ്രാഫർമാർ\nഎന്റെ ക്ലീവേജ് കണ്ടാൽ ശരീരത്തിൽ കയറി പിടിക്കുന്നവർ അല്ല എന്റെ ഫോട്ടോഗ്രാഫർമാർ\nകേരളക്കരയിൽ വളരെയധികം ചർച്ചാവിഷയമായ മാറിയ ഒന്നായിരുന്നു കിസ്സ് ഓഫ് ലവ്. എറണാകുളം മറൈൻഡ്രൈവിൽ വെച്ച് നടന്ന കിസ്സ് ഓഫ് ലൗ എന്ന പരിപാടി കേരളത്തിലെ മാധ്യമങ്ങളെ പോലും വളരെയധികം ഞെട്ടിക്കുന്നത് തന്നെയായിരുന്നു. ഒരുപറ്റം സ്ത്രീകളും യുവാക്കളും ഒത്തുചേർന്ന് ചുംബനസമരം എന്നതിൻറെ പേരിൽ കാഴ്ചവച്ച പരിപാടിക്ക് നിരവധി വിമർശകരും കേസും മറ്റു ഉണ്ടായിട്ടുണ്ട്.\nഈ പരിപാടിയിലൂടെ പ്രശസ്തനായി മാറിയ താരമാണ് രശ്മി ആർ നായർ. ഒരു ചെറിയ സ്ഥലത്ത് തുടങ്ങിയ പരിപാടി സോഷ്യൽ മീഡിയയിൽ ക്യാംപെയിൻ ആയി മാറുകയും ലോകത്തിൻറെ വിവിധ ഭാഗങ്ങളിലേക്ക് വ്യാപിക്കുകയും ആയിരുന്നു. മറ്റുള്ളവരുടെ ധാർമികതയെ ചോദ്യം ചെയ്യുന്ന ഈ ഒരു സംരംഭത്തിനു തുടക്കമിട്ടത് രശ്മിയും ഭർത്താവും ആയിരുന്നു.\nഭർത്താവിനൊപ്പം കൊച്ചിയിൽ അടക്കം താരം നിരവധി പ്രതിഷേധ പരിപാടികൾ സംഘടിപ്പിച്ചിരുന്നു. അതിനുശേഷം സൈബർ ഇടങ്ങളിൽ രശ്മി സജീവ സാന്നിധ്യമായി മാറുകയായിരുന്നു. ഐടി പ്രൊഫഷണൽ ആയിരുന്ന രശ്മി 2010 ജോലി ഉപേക്ഷിച്ചു സോഷ്യൽ മീഡിയ മോഡലിങ്ങ് ലേക്ക് മറ്റും ശ്രദ്ധ തിരിക്കുകയായിരുന്നു.\nമോഡലിങ്ങിൽ ചുവടുറപ്പിച്ച താരം ദേശീയ മാസികകളിൽ സാന്നിധ്യം ഉറപ്പിച്ചു. അതിനുശേഷം പ്ലേ ബോയിയുടെ മിസ്സ് സോഷ്യൽ കോൺഡസ്റ്റിൽ ഫൈനലിസ്റ്റ് ആയി താരം എത്തിയിരുന്നു. 2014 ലെ ഈ നേട്ടത്തിന് ഒടുവിൽ മലയാളവും കേരളക്കരയും കണ്ട ഏറ്റവും നല്ല മോഡൽ എന്ന നിലയിലേക്ക് രശ്മി നായർ വളരുകയായിരുന്നു. അധികവും ഗ്ലാമർ ഫോട്ടോഷൂട്ടുകൾ ആണ് താരം സോഷ്യൽ മീഡിയയിൽ പങ്കുവയ്ക്കുന്നത്.\nഓരോ തവണയും വ്യത്യസ്തമായ ഫോട്ടോഷൂട്ടുകളുമായി എത്തി താരം മറ്റുള്ളവരുടെ ശ്രദ്ധ പിടിച്ചു പറ്റാറ് ഉണ്ടായിരുന്നു. ഫോട്ടോഷൂട്ടുകൾ വഴിയാണ് ഉപജീവന മാർഗ്ഗവും വലിയ ഒരു സമ്പാദ്യവും താരം നേടിയെടുത്തത്. ഇപ്പോൾ ചുവന്ന സാരിയിൽ മൂന്നാറിലെ തണുപ്പിൽനിന്ന് താരം പകർത്തിയ പുതിയ ചിത്രങ്ങൾ ആണ് താരം സോഷ്യൽ മീഡിയയിൽ പകർത്തിയിരിക്കുന്നത്.\nതന്റെ ക്ലീവേജ് ഫോട്ടോ കണ്ടാൽ ശരീരത്തിൽ കയറി പിടിക്കുന്നവർ അല്ല തൻറെ ഫോട്ടോഗ്രാഫർമാർ എന്നാണ് താരം പറയുന്നത്. തന്റെ ഓരോ ചിത്രത്തിന് താഴെയും കുറഞ്ഞത് ഒരു പത്തിരുപത് പുരുഷൻമാരെങ്കിലും എങ്കിലും ഒന്ന് ചോദിക്കാറുണ്ട് ഫോട്ടോഗ്രാഫർമാർ എങ്ങനെയാണ് ഇതൊക്കെ കൺട്രോൾ ചെയ്യുന്നത് എന്ന്. അതിനെതിരെയുള്ള ശക്തമായ മറുപടിയാണ് താരം ഇപ്പോൾ സോഷ്യൽ മീഡിയയിൽ പങ്കുവെച്ചിരിക്കുന്നത്. വളരെ പെട്ടെന്ന് തന്നെ താരത്തിന്റെ വാക്കുകൾ സൈബർ ഇടങ്ങളിൽ നിറയുകയാണ്.\nPrevious articleചീറ്റിപ്പോയ പരന്ന ഭൂമിക്കാരുടെ പരീക്ഷണം\nNext articleഭർത്താവിനെയും കുട്ടികളെയും ഉപേക്ഷിച്ചു സ്ത്രീ പോയാൽ വാർത്തയാകും, ഭാര്യയേയും കുട്ടികളേയും ഉപേക്ഷിക്കുന്ന ഭർത്താക്കന്മാർ വാർത്തയാവില്ല